ഹെലികോപ്റ്റർ പാരന്റിങ് വേണ്ട; കുട്ടികളെ വെറുതേവിടൂ | Parenting Guidance| Education| Pressure on Children| Mental Pressure on Students\nഹെലികോപ്റ്റർ പാരന്റിങ് വേണ്ട; കുട്ടികളെ വെറുതേവിടൂ\nJun 7, 2019, 07:38 PM IST\nതോല്‍വിയെ സധൈര്യം നേരിടാന് കുട്ടികളെ പ്രാപ്തരാക്കണം. മത്സരപരീക്ഷകളില് മാത്രമല്ല ഒരാള്‍ക്ക് തോല്‍വി നേരിടുക. ജീവിതത്തില് പല തരത്തിലും പരാജയങ്ങള് സംഭവിക്കാം. എല്ലാ പരാജയങ്ങളെയും നേരിടാന് കുട്ടിയെ പഠിപ്പിക്കണം.\n# ഋഷിരാജ് സിങ് ഐ.പി.എസ്.\nജീവിതത്തിൽ ആദ്യമായി നേരിടുന്ന തോൽവി കുട്ടികളുടെ മനസ്സിനെ തെല്ലൊന്നുമല്ല ഉലയ്ക്കുക. ആദ്യപരാജയത്തിൽ നേരിട്ട മാനസികാഘാതത്തിൽ കുട്ടി തളർന്നുപോകുന്നു. തന്റെ ജീവിതംതന്നെ അവസാനിച്ചുവെന്ന തോന്നൽ മനസ്സിനെ മഥിക്കുന്നു. ഇതിൽനിന്നും മുക്തിനേടാൻ ആശ്രയിക്കുക മയക്കുമരുന്നുകളെയാവും. മാതാപിതാക്കളുടെ മുഖത്തുനോക്കാൻ കഴിയാതെ വീട്ടിൽനിന്ന് ഓടിപ്പോവാനും ആത്മഹത്യചെയ്യാനും കുട്ടി തീരുമാനിക്കും.\nഏതൊരു ക്രിക്കറ്റ് പ്രേമിയെയും അമ്പരപ്പിക്കുന്ന ഒന്നാണ് മഹേന്ദ്രസിങ് ധോണിയുടെ ഹെലികോപ്റ്റര് ഷോട്ട്. യോര്‍ക്കര്, ഫുള്‍ടോസ് പന്തുകളെ നിലംതൊടീക്കാതെ ഗാലറിയിലേക്ക് അടിച്ചുവിടുന്ന മാസ്മരിക ഷോട്ട്. കുറച്ചുകാലമായി ഒരു ഹെലികോപ്റ്റര് പാരന്റിങ് നമ്മുടെ മുമ്പില് പ്രത്യക്ഷപ്പെട്ടിട്ടുണ്ട്. ഹെലികോപ്റ്റര് ഒരു പ്രത്യേകസ്ഥലത്ത് കറങ്ങുന്നു. അതുപോലെ ഒന്നനങ്ങാന്‍പോലും സമ്മതിക്കാതെ മാതാപിതാക്കളും കുട്ടികള്‍ക്ക് ചുറ്റും വട്ടംകറങ്ങുന്നു. കുട്ടികളില് അമിത നിയന്ത്രണം അടിച്ചേല്‍പ്പിക്കുന്ന മാതാപിതാക്കളെയാണ് ഹെലികോപ്റ്റര് പാരന്റ് എന്നുപറയുന്നത്.\nനമ്മളുടെ മാതാപിതാക്കള് നമ്മെ ഏതുരീതിയില് വളര്‍ത്തിയോ ആ രീതിയില് കുട്ടികളെ വളര്‍ത്താന് ഇന്നത്തെ മാതാപിതാക്കള് തുനിയുന്നില്ല. ഞങ്ങള് പഠിക്കുന്ന കാലത്ത് നമുക്കാവശ്യമായ സ്വാതന്ത്ര്യംകിട്ടിയിരുന്നു. സ്‌കൂളില് പഠിപ്പിച്ചത് മാത്രംപഠിച്ചാല് മതി. സ്‌കൂള് വിട്ടുവന്നാല് ട്യൂഷന് ഇല്ലായിരുന്നു. ജയിച്ചോ തോറ്റോ എന്നറിഞ്ഞാല് മാത്രം മതി. മാതാപിതാക്കള്‍ക്ക് കുട്ടികളുടെ പഠനം ഒരു തലവേദനയായിരുന്നില്ല. ആ സുന്ദരമായ അവസ്ഥ അനുഭവിച്ചുവളര്‍ന്ന ഇന്നത്തെ മാതാപിതാക്കള് തന്റെ മക്കള്‍ക്ക് ആ സുഖം പകരാന് തയ്യാറല്ല. തങ്ങള് പ്രയത്‌നിച്ചില്ലെങ്കില് കുട്ടി മുന്നോട്ടുപോവില്ല എന്നൊരു തോന്നല് ഇന്നത്തെ മാതാപിതാക്കള്‍ക്കുണ്ട്. 90 ശതമാനം മാര്‍ക്കോ എ പ്ലസോ കിട്ടിയാല് മാത്രം പോരാ. മറ്റ് കുട്ടികളെ തോല്‍പ്പിച്ച് മുന്നേറണം.\nകുട്ടികളുടെ ഇഷ്ടം ഒട്ടും വകവെക്കാതെ ചെറുപ്രായംതൊട്ട് പ്രൊഫഷണല് വിഷയങ്ങള്‍ക്കുവേണ്ടി അവരെ ബലിയാടാക്കുന്നു. തന്റെ കുട്ടി ഡോക്ടറോ എന്‍ജിനീയറോ മാത്രമായാല് മതിയെന്ന് അവര് മനസ്സില് അടിവരയിട്ടുറപ്പിക്കുന്നു. കൂടുതല് മാര്‍ക്ക് വാങ്ങാന് കുട്ടിയെ നിരന്തരം പ്രേരിപ്പിക്കുന്നതോടൊപ്പം അധ്യാപകരിലും ഉത്തരവാദിത്വം അടിച്ചേല്പിക്കുന്നു. കൂട്ടുകാരോട് സംസാരിക്കാനും കളികളിലേര്‍പ്പെടാനും അനുവദിക്കാതെ പഠനഭാരം കുട്ടിയില് അടിച്ചേല്‍പ്പിച്ച് ഒന്നാം ക്ലാസുമുതല് ഒന്നാം റാങ്കിനുവേണ്ടി മാത്രം കുട്ടിയെ പഠിപ്പിക്കുന്നു. അതുമാത്രം കുട്ടി പരിചയിക്കുന്നു. ജീവിതത്തിലെ സുവര്‍ണകാലമാകുമായിരുന്ന ബാല്യം കുട്ടിക്ക് അന്യമാവുന്നു.\nമാതാപിതാക്കള്‍ക്ക് ഒരു ധാരണയുണ്ട്. തന്റെ കുട്ടിയെക്കാള് നന്നായി എല്ലാ കാര്യവും തനിക്കറിയാം. കുട്ടി വളരുകയാണ്. ജനിച്ച നാളിലെ ബുദ്ധിയല്ല കുട്ടിക്കിപ്പോള്, കുട്ടിയുടെ ശരീരവളര്‍ച്ചയോടൊപ്പം ബുദ്ധിയും കൂടുന്നു. കുഞ്ഞിന്റെ മനസ്സില് ചോദ്യവും ഉത്തരവും ഉടലെടുക്കുന്നു. ഇതൊന്നും ഗൗനിക്കാതെ തന്റെ അറിവിനപ്പുറം കുട്ടിക്ക് ഒന്നുമറിയില്ല എന്ന് മാതാപിതാക്കള് തെറ്റിദ്ധരിക്കുന്നു. കുട്ടി സ്വയം ചെയ്യേണ്ട ചെറിയ കാര്യങ്ങളില്‍പ്പോലും ഇക്കൂട്ടര് ഇടപെടുന്നു. കുട്ടിക്ക് ചിന്തിക്കാനുള്ള അവസരംപോലും ഇത്തരത്തിലുള്ള മാതാപിതാക്കള് നല്‍കില്ല. മാതാപിതാക്കളുടെ സാമ്പത്തികസ്ഥിതി വിളംബരം ചെയ്യുന്നമട്ടില് അവര് കുട്ടിക്ക് എല്ലാസൗകര്യവും ചെയ്തുകൊടുക്കുന്നു. കഷ്ടപ്പാടിന്റെ വില കുട്ടിയെ അറിയിക്കാന് ഇക്കൂട്ടര് തയ്യാറാവുന്നില്ല. കുട്ടിക്ക് ദോഷമുണ്ടാകുന്നത് അവര്‍ക്ക് പ്രശ്‌നമല്ല. തങ്ങളുടെ സാമ്പത്തികപ്രൗഢി നാട്ടുകാരും ബന്ധുക്കളും അറിയട്ടെ.\nകുട്ടിക്ക് സ്വയം തീരുമാനമെടുക്കാനും ചിന്തിക്കാനും കഴിവ് നഷ്ടപ്പെടുന്നു. വളരുന്തോറും മനുഷ്യന് തീരുമാനമെടുക്കാനുള്ള ശേഷിയും കൂടുന്നു. മാതാപിതാക്കളുടെ അമിതമായ നിയന്ത്രണത്തില് വളരുന്ന കുട്ടിയുടെ ഈ കഴിവ് മുരടിച്ചുപോവുന്നു. കുട്ടികള് അവരുടെ കഴിവനുസരിച്ച് പഠിച്ച് പരീക്ഷ എഴുതട്ടെ. അങ്ങനെയാകുമ്പോള് അവര് കാര്യങ്ങള് മനസ്സിലാക്കി പഠിക്കും. ചില പ്പോള് കുറച്ച് മാര്‍ക്ക് കുറയുമായിരിക്കും. പക്ഷേ, അവരുടെ ശൈലിയില് ഒരു മാറ്റം വരുത്താന് അവര് തീരുമാനിക്കും. പുതിയ പഠനരീതികള് സ്വയം ഉണ്ടാക്കി അവര് ക്രിയാത്മകമായി പഠിക്കും.\nചെറിയ ക്ലാസ്മുതല് ട്യൂഷന് വിടുകയും അതിനു പുറമേ വീട്ടിലെത്തിയാല് മാതാപിതാക്കള് ഒപ്പമിരുത്തി വീണ്ടും പഠിപ്പിക്കുകയും ചെയ്യുന്ന കുട്ടികള് പ്ലസ് ടു വരെ നല്ല മാര്‍ക്കോടെ പാസാകുന്നുണ്ടാവാം. പ്ലസ് ടു നല്ല മാര്‍ക്കോടെ പാസായി പ്രൊഫഷണല് കോഴ്സുകള്‍ക്ക് (JEE, CLAT, PMT, NEET, NDA) ചേരുമ്പോഴാണ് കൈ പിടിച്ച് മുന്നോട്ടു നടത്തിയവര് ചെയ്ത വിക ലമായ പഠനരീതിയുടെ ഭവിഷ്യത്ത് കുട്ടികള് അനുഭവിച്ചുതുടങ്ങുക. ജീവിതത്തില് ആദ്യമായി നേരിടുന്ന തോല്‍വി കുട്ടികളുടെ മനസ്സിനെ തെല്ലൊന്നുമല്ല ഉലയ്ക്കുക. ആദ്യപരാജയത്തില് നേരിട്ട മാനസികാഘാതത്തില് കുട്ടി തളര്‍ന്നുപോകുന്നു. തന്റെ ജീവിതംതന്നെ അവസാനിച്ചുവെന്ന തോന്നല് മനസ്സിനെ മഥിക്കുന്നു. ഇതില്‍നിന്നും മുക്തിനേടാന് ആശ്രയിക്കുക മയക്കുമരുന്നുകളെയാവും. മാതാപിതാക്കളുടെ മുഖത്തുനോക്കാന് കഴിയാതെ വീട്ടില്‍നിന്ന് ഓടിപ്പോവാനും ആത്മഹത്യചെയ്യാനും കുട്ടി തീരുമാനിക്കും. കുട്ടിക്ക് പഠിക്കാനുള്ളത് കുട്ടി തനിയെ പഠിക്കട്ടെ.\nതോല്‍വിയെ സധൈര്യം നേരിടാന് കുട്ടികളെ പ്രാപ്തരാക്കണം. മത്സരപരീക്ഷകളില് മാത്രമല്ല ഒരാള്‍ക്ക് തോല്‍വി നേരിടുക. ജീവിതത്തില് പല തരത്തിലും പരാജയങ്ങള് സംഭവിക്കാം. എല്ലാ പരാജയങ്ങളെയും നേരിടാന് കുട്ടിയെ പഠിപ്പിക്കണം. കുട്ടി എന്താവശ്യപ്പെട്ടാലും വാങ്ങിനല്‍കുന്ന പതിവ് ഉപേക്ഷിക്കുക. ആവശ്യമുള്ളത് മാത്രം വാങ്ങിക്കൊടുക്കുക. കുട്ടി ആവശ്യപ്പെടുന്നതെന്തും അച്ഛനമ്മമാര് വാങ്ങിക്കൊടുക്കുന്നു. എല്ലാ ആഗ്രഹങ്ങളും സാധിച്ചുകൊടുത്താലും ഒരാഗ്രഹം സാധിച്ചുകൊടുക്കാഞ്ഞാല്‍മതി അത് കുട്ടി മനസ്സില്‍പ്പേറി നടക്കുന്നു. ലഭിച്ചതിലൊന്നും തരിമ്പും സന്തോഷം കുട്ടിയുടെ മനസ്സി ലുണ്ടാവില്ല. മൊബൈല്‍ഫോണ് വാങ്ങിക്കൊടുക്കാഞ്ഞതിന് ആത്മഹത്യ ചെയ്തത് അടുത്തകാലത്ത് പത്രത്തില് വായിച്ചതാണല്ലോ.\nലൈസന്‍സില്ലാതെയും പ്രായപൂര്‍ത്തിയാവാതെയും ഇരുചക്രവാഹനം ഓടിക്കുന്ന ഇരുപത് ശതമാനം കുട്ടികളുണ്ട്. അവര്‍ക്കിത് വാങ്ങിക്കൊടുക്കുന്നത് മാതാപിതാക്കളാണ്. ഇവരില് നല്ലൊരു ശതമാനം കുട്ടികള് വാഹനാപകടങ്ങളില്‍പ്പെടുന്നു. ചിലര് മരിക്കുന്നു. ഇതിനുകാരണം മാതാപിതാക്കളാണ്. ചെറിയ കുട്ടികളുടെ ൈകയില് മൊബൈല് ഫോണും ഐ പാഡും നല്‍കി അവരുടെ ശല്യംതീര്‍ക്കുന്ന മാതാപിതാക്കള് ഓര്‍ക്കുക. തങ്ങളുടെ കുഞ്ഞിനെ കടുത്ത ദുശ്ശീലത്തിന് അടിമയാക്കുകയാണ് തങ്ങള് ചെയ്യുന്നതെന്ന്.\nകുട്ടിക്ക് പഠനത്തില് മാത്രമല്ല വേറെ മേഖലകളിലും കഴിവുണ്ടാവാം. ഒരുപക്ഷേ, സ്‌പോര്‍ട്സിലാവാം. അല്ലെങ്കില് കലാരംഗത്താവാം( ചിത്രരചന, നൃത്തം, പാട്ട് മുതലായവ). പക്ഷേ, മാതാപിതാക്കള് ഇതൊന്നും കാണാതെ പോവുന്നു. കുട്ടിക്ക് ഇഷ്ടമല്ലാത്തത് പഠിക്കാന് മാതാപിതാക്കള് നിര്‍ബന്ധം പിടിക്കുമ്പോള് കുഞ്ഞിന്റെ ഇളംമനസ്സ് വേദനിക്കുന്നു.\nകുട്ടിക്ക് ചെയ്യാന് പറ്റുന്ന കാര്യം ചെയ്യാന് കഴിയാതെ വരുമ്പോള് അവന്റെ മനസ്സില് സംഘര്‍ഷം ഉണ്ടാകുന്നു. എല്ലാത്തിനോടും കുട്ടിക്ക് അമര്‍ഷം തോന്നുന്നു. മാതാപിതാക്കളോടുള്ള അമര്‍ഷം കുട്ടിയെ അക്രമോത്സുകനാക്കുന്നു. കുട്ടികളിലെ ഉള്ളിലെ അമര്‍ഷം പല രീതികളിലൂടെയു അവര് പ്രകടിപ്പിക്കുന്നു.\nനൊബേല് സമ്മാനജേതാവ് കൈലാസ് സത്യാര്‍ഥി പറയുന്നു ഓരോ എട്ടുമിനിറ്റിലും ഒരു കുട്ടി വീതം വീട്ടില്‍നിന്ന് ഓടിപ്പോവുന്നു എന്ന് (2014-ല് അറുപത്തിനാലായിരം കുട്ടികള്). 2016-ല് 9000 കുട്ടികള് ആത്മഹത്യചെയ്തു. ഓരോ മണിക്കൂറിലും ഒന്നേകാല് കുട്ടികള് വീതം ആത്മഹത്യചെയ്യുന്നതായി കണക്കുകള് സൂചിപ്പിക്കുന്നു.\nസമ്പത്തും സുഖസൗകര്യങ്ങളും ഉണ്ടായിട്ടും കുട്ടികളെ ആത്മഹത്യയ്ക്കും വീടുവിട്ടുപോവാനും പ്രേരിപ്പിക്കുന്ന കാരണം മാതാപിതാക്കളുടെ അമിതനിയന്ത്രണമാണ്. കുട്ടികള്‍ക്ക് അവരുടെ കഴിവുകള് പ്രകടിപ്പിക്കാന് അവസരംകൊടുക്കുക, അവര്‍ക്ക് നേരായ മാര്‍ഗം ഉപദേശിക്കുക, അവരുടെ കഴിവിനെ പ്രോത്സാഹിപ്പിക്കുക, അനാവശ്യമായ സമ്മര്‍ദം അവര്‍ക്ക് കൊടുക്കാതിരിക്കുക, കുട്ടികള് ബുദ്ധിയുള്ളവരാണ്. അവരുടെ കഴിവുകള് വ്യത്യസ്തമാണ്. കുട്ടികള് ലഹരിവസ്തുക്കള് ഉപയോഗിക്കുന്നുവെന്ന് മനസ്സിലാക്കിയാല് അവരെ ഉപദേശിക്കുക, വേണ്ടിവന്നാല് മനഃശാസ്ത്രജ്ഞന്റെ ഉപദേശം തേടുക. അല്ലാതെ കുട്ടി ലഹരിവസ്തു ഉപയോഗിച്ചുവെന്ന് മനസ്സിലായാല് മിണ്ടാതെയിരിക്കരുത്. കൃത്യസമയത്ത് അവരെ നിയന്ത്രിച്ചാല് ലഹരിക്ക് അടിമയാവാതെ രക്ഷപ്പെടുത്താം.\nപ്രൊഫഷണല് മേഖലയിലും സിവില് സര്‍വീസ് രംഗത്തും അവരെ ആരും എത്തിക്കേണ്ട. അവര് താനേ എത്തിച്ചേരും. ഒന്നും ആയില്ലെങ്കില് ശരീരഹാനിയില്ലാതെ അവര് ജീവിച്ചുപോകും. അത്ര മതി.\nContent Highlights: Parenting Guidance, Education, Pressure on Children, Mental Pressure on Students\nട്രാവൽ ആൻഡ് ടൂറിസം മാനേജ്മെന്റ് ബിരുദപ്രോഗ്രാം അവസാനവർഷ വിദ്യാർഥിയാണ്. സെൻട്രൽ ..


കണ്ണൂരിന്റെ ‘സൈന്യം’ പറയുന്നു; രക്ഷപ്പെടുത്തിയവരുടെ മുഖത്തെ സന്തോഷമാണ് ഏറ്റവും വലിയ അംഗീകാരം,flood kannur army happinesskeralaonlinenews.com | Malayalam news, kerala news, onlinenews,\nകണ്ണൂരിന്റെ ‘സൈന്യം’ പറയുന്നു; രക്ഷപ്പെടുത്തിയവരുടെ മുഖത്തെ സന്തോ...\nകണ്ണൂരിന്റെ ‘സൈന്യം’ പറയുന്നു; രക്ഷപ്പെടുത്തിയവരുടെ മുഖത്തെ സന്തോഷമാണ് ഏറ്റവും വലിയ അംഗീകാരം\nPublished: Wednesday 22 August 2018 05:38:08 PM\nകണ്ണൂർ : ജില്ലയിൽ നിന്ന് രക്ഷാപ്രവർത്തനത്തിന് പോയത് 118 മൽസ്യത്തൊഴിലാളികൾ വെള്ളത്തിൽ മുങ്ങിക്കിടക്കുന്ന വീടുകൾക്കു മുകളിൽ നിന്ന് ഞങ്ങൾ രക്ഷപ്പെടുത്തിയ വൃദ്ധരും സ്ത്രീകളും കുട്ടികളുമുൾക്കൊള്ളുന്ന നൂറുകണക്കിനാളുകളുടെ മുഖത്ത് നിറഞ്ഞ സന്തോഷമാണ് ഏറ്റവും വലിയ അവാർഡെന്ന് ആയിക്കരയിൽ നിന്ന് പോയി ചാലക്കുടിയിൽ രക്ഷാ പ്രവർത്തനം നടത്തിയ മൽസ്യത്തൊഴിലാളികൾ.\nഞങ്ങളെ രക്ഷിക്കണേ എന്ന ആളുകളുടെ നിലവിളി ടിവിയിൽ കേട്ടാണ് കഴിഞ്ഞ വ്യാഴാഴ്ച പാതിരാത്രിക്കു ശേഷം തങ്ങൾ തൃശൂരിലേക്ക് പുറപ്പെട്ടതെന്ന് തയ്യിൽ സ്വദേശിയായ എസ് ബിജോയ് പറഞ്ഞു. ഫിഷറീസ് വകുപ്പ് അധികൃതരുടെ പെട്ടെന്നുള്ള നിർദേശ പ്രകാരമാണ് നാല് ഫൈബർ വള്ളങ്ങളും നാല് എഞ്ചിനുകളും ഏതാനും ലൈഫ് ജാക്കറ്റുകളുമായി ഞങ്ങൾ യാത്ര തിരിച്ചത്.\nഎത്രയും വേഗം ലക്ഷ്യസ്ഥാനത്തെത്താനുള്ള ധൃതിയായിരുന്നു സംഘത്തിലെ ഒാരോരുത്തരുടെയും മനസ്സിൽ. ഗതാഗതക്കുരുക്കും മറ്റ് തടസ്സങ്ങളും കാരണം ചാലക്കുടിയിലെത്തുമ്പോൾ വെള്ളിയാഴ്ച വൈകുന്നേരമായിരുന്നു. ഉച്ചയൂണ് പോലും കഴിക്കാതെയാണ് തങ്ങൾ വള്ളങ്ങളുമായി വെള്ളത്തിലിറങ്ങിയതെന്ന് സംഘത്തിലുണ്ടായിരുന്ന സോണി ഫെർണാണ്ടസ് പറഞ്ഞു.\nസൈന്യം പോലും അറച്ചുനിന്നിടത്ത് ഞങ്ങൾ പോയി\nപുഴയോട് ചേർന്നുകിടക്കുന്ന കുത്തൊഴുക്കുള്ള പ്രദേശത്തായിരുന്നു രക്ഷാ പ്രവർത്തനം. നാവിക സേന പോലും പോവാൻ മടിച്ച സ്ഥലത്തേക്കാണ് പോവേണ്ടതെന്നും ധൈര്യമുണ്ടെങ്കിൽ മാത്രം ഇറങ്ങിയാൽ മതിയെന്നും വഴികാട്ടാൻ വന്ന പ്രദേശവാസികൾ മുന്നറിയിപ്പ് നൽകിയിരുന്നു. എന്നാൽ സഹായത്തിനായുള്ള നിലവിളിയായിരുന്നു ഞങ്ങളുടെ കാതുകളിൽ. വെള്ളത്താൽ ചുറ്റപ്പെട്ട സ്ഥലത്ത് അകപ്പെട്ടവരുടെ അവസ്ഥ നന്നായി അറിയുന്നവരാണ് ഞങ്ങൾ. അതിനാൽ വരുന്നേടത്തുവച്ചു കാണാമെന്ന് കരുതി ഞങ്ങൾ ഇറങ്ങുകയായിരുന്നു.\nശക്തമായ ഒഴുക്കിൽ ഒരു എഞ്ചിൻ മാത്രമുള്ള വള്ളം മതിയാവില്ലെന്ന് കണ്ടതിനാൽ ആകെയുണ്ടായിരുന്ന നാല് എഞ്ചിനുകൾ രണ്ടെണ്ണത്തിൽ ഘടിപ്പിച്ചായിരുന്നു രക്ഷാ പ്രവർത്തനം. രണ്ടോ അധിലധികമോ ദിവസമായി കെട്ടിടങ്ങളുടെ ടെറസിൽ അഭയം തേടിയവരായിരുന്നു ആളുകളിലേറെയും. ഒന്നാംനില മുഴുവൻ വെള്ളത്തിൽ മുങ്ങിക്കിടക്കുന്ന സ്ഥിതിയായിരുന്നു പലയിടങ്ങളിലും. രക്ഷപ്പെടാനുള്ള വെപ്രാളത്തിൽ ആളുകൾ വള്ളത്തിൽ കയറുമ്പോൾ അത് മറിയാതിരിക്കാൻ ഏറെ കഷ്ടപ്പെടേണ്ടിവന്നു.\nവള്ളം ഒാടിച്ചത്് വാഹനങ്ങൾക്കു മുകളിലൂടെ\nറോഡുകളിൽ പാർക്ക് ചെയ്ത വാഹനങ്ങൾക്കും മതിലുകൾക്കും മുകളിലൂടെയായിരുന്നു പലയിടങ്ങളിലും വള്ളങ്ങളോടിച്ചു പോയത്. കെ.എസ്.ആർ.ടി.സി ബസ്സ് പൂർണമായും മുങ്ങിക്കിടക്കുകയായിരുന്നു. മുളകൊണ്ട് കുത്തി ആഴം നോക്കിയ ശേഷമാണ് വള്ളമോടിച്ചത്. ആഴം കുറഞ്ഞ സ്ഥലങ്ങളിൽ എഞ്ചിൻ കേടുവരാതിരിക്കാൻ അത് ഒാഫ് ചെയ്ത് രണ്ടുപേർ വെള്ളത്തിലിറങ്ങി വള്ളം വലിക്കുകയായിരുന്നു.\nരണ്ടുദിവസത്തിനു ശേഷം വെള്ളം ഇറങ്ങിക്കഴിഞ്ഞപ്പോഴാണ് ഇത്രയും അപകടകരമായ സ്ഥലങ്ങളിലൂടെയായിരുന്നു തങ്ങൾ വള്ളം ഒാടിച്ചതെന്ന് മനസ്സിലായത്. പല കെട്ടിടങ്ങളുടെയും ഭിത്തികൾ തകർന്നിരുന്നു. ആളുകൾ ടെറസിൻമേൽ സുരക്ഷിതരാണെന്ന് കരുതിയിരുന്നുവെങ്കിലും വെള്ളത്തിന്റെ ശക്തമായ ഒഴുക്കിൽ പലയിടങ്ങളിലും അവ അപകടാവസ്ഥയിലായിരുന്നുവെന്ന് അപ്പോഴാണ് ബോധ്യമായതെന്നും അവർ പറഞ്ഞു.\nഅതേസമയം, ദുരന്തത്തിനിടയിലും മനസ്സിനെ വേദനിപ്പിച്ച ചില അനുഭവങ്ങളും തങ്ങൾക്കുണ്ടായതായി മൽസ്യത്തൊഴിലാളികൾ പറഞ്ഞു. വി.എെ.പി ഏരിയകളിലെ ബഹുനില കെട്ടിടത്തിന്റെ മുകളിൽ കുടുങ്ങിയ ചിലർ വള്ളത്തിൽ കയറാൻ ഒരുക്കമായിരുന്നില്ല. ഹെലികോപ്റ്റർ വന്നാലേ പോകൂ എന്നായിരുന്നു ചിലരുടെ നിലപാട്. പകൽ സമയങ്ങളിൽ ആളുകളെ രക്ഷപ്പെടുത്തലും രാത്രി ദുരിതാശ്വാസ ക്യാംപുകളിലേക്ക് ഭക്ഷണമെത്തിക്കുകയുമായിരുന്നു ഇവരുടെ ജോലി.\nഞായറാഴ്ചയോടെ ചാലക്കുടിയിൽ വെള്ളം ഏറെക്കുറെ ഇറങ്ങിക്കഴിഞ്ഞിരുന്നതിനാൽ പിന്നെ തങ്ങളുടെ സേവനം ആവശ്യമുണ്ടായിരുന്നില്ലെന്നും ഇവർ പറഞ്ഞു. കൃഷി മന്ത്രി വി എസ് സുനിൽകുമാറിന്റെ നേതൃത്വത്തിലായിരുന്നു ഇവിടെ രക്ഷാ പ്രവർത്തനങ്ങൾ നടന്നത്. തങ്ങൾക്കാവശ്യമായ എല്ലാ സൗകര്യങ്ങളും തൃശൂരിൽ ലഭിച്ചതായും സംഘം പറഞ്ഞു .\nഇത്തരം ദുരന്തങ്ങൾ ഇനിയും ഉണ്ടാവരുതേ എന്നാണ് ഞങ്ങളുടെ പ്രാർഥന. എന്നാൽ എവിടെ വേണമെങ്കിലും രക്ഷാ പ്രവർത്തനത്തിനായി പോവാൻ എപ്പോഴും റെഡിയാണെന്നും ഇവർ പറയുന്നു. രക്ഷാ പ്രവർത്തനങ്ങൾക്കൊപ്പം പ്രളയബാധിതരുടെ പുനരധിവാസത്തിനായി മുഖ്യമന്ത്രിയുടെ ദുരിതാശ്വാസ നിധിയിലേക്ക് രണ്ട് ലക്ഷം രൂപ സമാഹരിച്ചതായും പരമ്പരാഗത ചെറുതോണി മൽസ്യത്തൊഴിലാളി സംരക്ഷണ സമിതി സെക്രട്ടരി കൂടിയായ ബിജോയ് പറഞ്ഞു. വി പി പ്രജിത്ത്, ടി ഉഷാജി, സി പി നജീബ്, സി മദനൻ, എൻ സലീം, കെ കെ മജീദ്, എം ദിനേശൻ എന്നിവരും ആയിക്കര സംഘത്തിലുണ്ടായിരുന്നു. ജില്ലയിൽ നിന്ന് ആയിക്കര കൂടാതെ മുഴപ്പിലങ്ങാട്, അഴീക്കൽ, ന്യൂമാഹി, തലായി, ഗോപാൽപേട്ട എന്നിവിടങ്ങളിൽ നിന്നായി 118 മൽസ്യത്തൊഴിലാളികളാണ് ഫിഷറീസ് വകുപ്പിന്റെയും തീരദേശ പോലിസിന്റെയും നേതൃത്വത്തിൽ രക്ഷാ പ്രവർത്തനങ്ങളിൽ പങ്കാളികളായത്.\nRead more topics: flood, kannur,army, happiness\nArmy' says Kannur The happiness of the Savior's face is the biggest recognition


ഓണ്‍ലൈനിലൂടെ പഴയ വാഹനങ്ങള്‍ക്കും നികുതി അടയ്ക്കാം - Rose Malayalam | Rose Malayalam\nഓണ്‍ലൈനിലൂടെ പഴയ വാഹനങ്ങള്‍ക്കും നികുതി അടയ്ക്കാം\nUpdated on 11-05-2017 at 10:54 am\nഓണ്‍ലൈനായി മോട്ടോര് വാഹന വകുപ്പിന്റെ വെബ്സൈറ്റ് വഴി പഴയ വാഹനങ്ങളുടെ നികുതിയും അടയ്ക്കാനുള്ള സംവിധാനം നിലവില് വന്നു. ട്രാന്‍സ്പോര്‍ട്ട്, സ്വകാര്യവാഹനങ്ങളുടെ നികുതിയും സ്വീകരിക്കും. മുമ്പ് പുതിയ വാഹനങ്ങളുടെ നികുതി മാത്രമാണ് ഓണ്‍ലൈനില് സ്വീകരിച്ചിരുന്നത്. പഴയവാഹനങ്ങളുടെ നികുതി അടയ്ക്കാന് ഓഫീസുകളിലെ കൗണ്ടറുകളില് മാത്രമായിരുന്നു സ്വീകരിച്ചിരുന്നത്.\nഇന്റര്‍നെറ്റ് വഴി വീട്ടിലിരുന്നും നികുതി അടയ്ക്കാവുന്നതാണ്. ഇതിനു സൗകര്യമില്ലാത്തവര്‍ക്കായി അക്ഷയ സെന്ററുകളും ഇ-സേവന കേന്ദ്രങ്ങളും ഉപയോഗപ്പെടുത്താം. സ്വകാര്യവാഹനങ്ങളുടെ നികുതി അടയ്ക്കാന് മോട്ടോര് വാഹന വകുപ്പിന്റെ വെബ്സൈറ്റില് ലോഗ് ഇന് ചെയ്ത് വാഹനത്തിന്റെ ഇന്‍ഷുറന്‍സ് പോളിസി സര്‍ട്ടിഫിക്കറ്റും അടിസ്ഥാന വിവരങ്ങളും നല്‍കണം. ഉടമയ്ക്ക് താത്കാലിക രസീത് ലഭിക്കും.\nട്രാന്‍സ്പോര്‍ട്ട് വാഹനങ്ങള്‍ക്ക്, ഓണ്‍ലൈന് പെയ്മെന്റ് സമയത്ത് വാഹനത്തിന്റെ ഫിറ്റ്നസ് സര്‍ട്ടിഫിക്കറ്റ്, ഇന്‍ഷുറന്‍സ് പോളിസി, തൊഴിലാളി ക്ഷേമനിധി എന്നിവയുടെ വിവരങ്ങള് നല്‍കണം. ഇതിന്റെ സാധുത പരിശോധിച്ചതിന് ശേഷമേ ടാക്സ് രസീത് ലഭിക്കുകയുള്ളൂ. ഇതിന് ഏഴുദിവസത്തെ സമയം വേണം. ഈ കാലയളവിനുള്ളിലും ടാക്സ് രസീത് ലഭിച്ചിട്ടില്ലെങ്കില് വാഹന ഉടമ ബന്ധപ്പെട്ട ആര്.ടി.ഓഫീസുമായി ബന്ധപ്പെടണം.\nഇന്‍ഷുറന്‍സ്, ക്ഷേമനിധി, ഫിറ്റ്നസ് രേഖകള് കൃത്യമാണെങ്കില് മാത്രമേ അന്തിമരേഖ ലഭിക്കുകയുള്ളൂ. വാഹന ഉടമയുടെ ഇമെയിലിലൂടെയും നികുതി രസീത് ലഭിക്കും. എസ്.ബി.ഐ.ക്ക് പുറമെ, ഫെഡറല്, കാനറ, കോര്‍പ്പറേഷന്, ഐ.ഡി.ബി.ഐ. ബാങ്ക് അക്കൗണ്ടുകള് വഴി പണമടയ്ക്കാന് കഴിയും. ആദ്യഘട്ടത്തില് എസ്.ബി.ഐ. മാത്രമാണുണ്ടായിരുന്നത്. ഇ-ട്രഷറി പോര്‍ട്ടല് ഉപയോഗിച്ച് തുടങ്ങിയപ്പോഴാണ് കൂടുതല് ബാങ്കുകള് ഉള്‍പ്പെട്ടത്.


ഫാർമസിസ്റ്റുണ്ടെങ്കിലേ മരുന്നുള്ളൂ; ബുദ്ധിമുട്ടിലാകുന്നത് രോഗികൾ | Kunnamkulam\nഫാർമസിസ്റ്റുണ്ടെങ്കിലേ മരുന്നുള്ളൂ; ബുദ്ധിമുട്ടിലാകുന്നത് രോഗികൾ\nപ്രാഥമികാരോഗ്യ കേന്ദ്രത്തിൽ ഫാർമസിസ്റ്റില്ലെങ്കിൽ മരുന്ന് ലഭിക്കില്ലെന്നുള്ള നോട്ടീസ് പതിച്ചിരിക്കുന്നു\nകുന്നംകുളം: പ്രാഥമികാരോഗ്യ കേന്ദ്രങ്ങളിൽ മരുന്നുണ്ടായിട്ടും കാര്യമില്ല, ഫാർമസിസ്റ്റില്ലാതെ രോഗികൾക്ക് മരുന്ന് കിട്ടില്ല. ഹൈക്കോടതി ഉത്തരവ് കർശനമായി നടപ്പാക്കാൻ തുടങ്ങിയതോടെ പല പി.എച്ച്.സി.കളിൽ നിന്നും മരുന്ന് ലഭിക്കാതെ മടങ്ങേണ്ട സ്ഥിതിയിലാണ് രോഗികൾ.\nസ്വകാര്യ മേഖലയിൽ പ്രവർത്തിക്കുന്ന ഫാർമസിസ്റ്റുകളാണ് ഇന്ത്യൻ ഫാർമസി ആക്ട് നിർബന്ധമാക്കണമെന്ന് ആവശ്യപ്പെട്ട് ഹൈക്കോടതിയെ സമീപിച്ചത്. ഇവർക്ക് അനുകൂലമായി വിധിയുമുണ്ടായി. ആരോഗ്യവകുപ്പ് ഡയറക്ടറുടെ ഉത്തരവ് പ്രകാരം പി.എച്ച്.സി.യിൽ ഡോക്ടറുണ്ടെങ്കിൽ സ്റ്റാഫ് നഴ്‌സിനോ ജൂനിയർ പബ്ലിക് ഹെൽത്ത് നഴ്‌സിനോ മരുന്ന് നൽകാമായിരുന്നു. ഹൈക്കോടതി ഉത്തരവിറങ്ങിയതോടെ കോടതിയലക്ഷ്യ നടപടിയുണ്ടാകുമെന്ന് ചൂണ്ടിക്കാട്ടി ജീവനക്കാർ ഇതിന് തയ്യാറാകുന്നില്ല.\nസംസ്ഥാനത്തെ പി.എച്ച്.സി.കളിൽ ഒരു ഫാർമസിസ്റ്റ് തസ്തികയാണുള്ളത്. ഇവർ അവധിയെടുക്കുമ്പോഴുംഅവലോകനയോഗത്തിൽ പങ്കെടുക്കേണ്ടി വരുമ്പോഴും ഇപ്പോൾ മരുന്നു വിതരണം നിർത്തിവെക്കുകയാണ്. ഇതോടെ ആരോഗ്യ കേന്ദ്രത്തിലെത്തുന്ന രോഗികൾക്ക് ഡോക്ടറുടെ കുറിപ്പുണ്ടെങ്കിലും മരുന്ന് ലഭിക്കാതെ മടങ്ങേണ്ടി വരും.\nഫാർമസിസ്റ്റ് അവധിയിൽ പ്രവേശിക്കുകയോ കോൺഫറൻസുകളിൽ പങ്കെടുക്കുകയോ ചെയ്യുന്ന ദിവസങ്ങളിൽ മരുന്ന് വിതരണം ചെയ്യാൻ സാധിക്കില്ലെന്നറിയിച്ചുള്ള നോട്ടീസും പി.എച്ച്.സി.കളിൽ പതിച്ചിട്ടുണ്ട്. പ്രാഥമികാരോഗ്യ കേന്ദ്രങ്ങളെ രോഗീസൗഹൃദ കേന്ദ്രങ്ങളാക്കുന്നതിന്റെ ഭാഗമായുള്ള ആർദ്രം പദ്ധതിയിൽ ജീവനക്കാരുടെ കുറവുകൾ നികത്തുന്നുണ്ട്. ഇതിലുൾപ്പെടുത്തി ഫാർസിസ്റ്റുകളുടെ അധിക തസ്തിക അനുവദിക്കാൻ സർക്കാരോ ആരോഗ്യവകുപ്പോ തയ്യാറായിട്ടില്ല.\nവെട്ടിക്കടവിൽ ദേശാടനപ്പക്ഷികളുടെ വസന്തകാലം\nവികസനമോ മുരടിപ്പോ: കുന്നംകുളം നഗരസഭാ യോഗത്തിൽ ബഹളം\nനിർമാണം പൂർത്തിയായി; കലശമല ഉദ്ഘാടനത്തിനൊരുങ്ങുന്നു\nകുന്നംകുളത്തെ റിങ് റോഡ് വികസനത്തിന് ആകാശസർവേ


പൊയ്മുഖമില്ലാത്ത നാരായണൻകുട്ടി : Super Character\nMonday, May 29, 2017 5:02 AM IST\nകേളികൊട്ടിന്‍റെ താളലയമായിരുന്നു നാരായണൻകുട്ടിയുടെ മനസാകെ. തന്‍റെ കുറവിനെ വേദനയെ ഇല്ലായ്മയെ അറിഞ്ഞു തന്നെ ഇഷ്ടപ്പെട്ട ശ്രീദേവി ടീച്ചറെ ഒരു നോക്കു കാണുന്പോഴെല്ലാം അയാളുടെ കണ്ണിൽ പ്രണയമായിരുന്നു. സ്കൂളിലേക്കുള്ള സാധനങ്ങൾ വാങ്ങാൻ പീടിയിൽ വരുന്പോഴും ബസിന്‍റെ ജാലക വാതിലിലൂടെ നോക്കുന്പോഴും ആ മുഖം മാത്രമായിരുന്നു മനസിൽ ഒടുവിൽ തനിക്കു പാതിയായി ശ്രീദേവി മാറിയപ്പോൾ മറ്റൊരു താങ്ങിന്‍റെയും ആവശ്യമില്ലെന്നു നാരായണൻകുട്ടി മനസിലാക്കുകയായിരുന്നു. പൊ യ്ക്കാൽ വലിച്ചെറിഞ്ഞ് ശ്രീദേവിയുടെ തോളിൽ ചാരി ഒറ്റക്കാലും കുത്തി അവൻ നടന്നകന്നു. അവനു വേണ്ടി നടക്കാൻ ശ്രീദേവിയുടെ കാലുകൾക്ക് ശക്തിയുണ്ടായിരുന്നു.\nടി.വി.വർക്കിയുടെ "ഞാൻ ശിവപ്പിള്ള' എന്ന നോവലിന്‍റെ പശ്ചാത്തലത്തിൽ 1991-ൽ ഭരതൻ സംവിധാനം ചെയ്ത ചിത്രമായിരുന്നു "കേളി'. ചിത്രത്തിലെ ജയറാമിന്‍റെ നായക കഥാപാത്രമായിരുന്നു നാരായണൻകുട്ടി. ശ്രീദേവിയായി ചാർമിളയാണ് വേഷമിട്ടത്. ജയറമിന്‍റെ അഭിനയ ജീവിതത്തിൽ എന്നും ഓർത്തിരിക്കുന്ന കഥാപാത്രങ്ങളിലൊന്നാണ് വികലാംഗൻ നാരായണൻകുട്ടി. സിനിമയിൽ എല്ലാവരും അവനെ ചട്ടുകാലൻ നാരായണൻ കുട്ടി എന്നാണ് വിളിച്ചിരുന്നത്.\nഅയാൾക്ക് ഒരു കാലില്ലായിരുന്നു. ഉൗന്നു വടിയുടെ സഹായത്താലാണ് അവൻ നടന്നിരുന്നത്. എങ്കിലും ലാസർ മുതലാളിയുടെ സഹായത്താൽ ഒരു മരക്കാല് നാരായണ്‍കുട്ടിക്കു കിട്ടി. ആദ്യമൊക്കെ ബുദ്ധിമുട്ടായിരുന്നെങ്കിലും ഒറ്റക്കാലിൽ നടക്കാൻ അവൻ ശീലിച്ചു. ഒപ്പം ജംഗ്ഷനിൽ ഒരു പീടിക തുറന്നു നൽകിയതും ലാസർ മുതലാളിയായിരുന്നു. ടൗണിൽ നിന്നും കടയിലേക്കുള്ള സാധനങ്ങൾ എത്തിക്കാൻ ലാസറിന്‍റെ സഹായി അപ്പൂട്ടി(മുരളി)യേയും ചുമതലപ്പെടുത്തി.\nബസിറങ്ങി പോകുന്ന ശ്രീദേവി ടീച്ചർ ശ്രദ്ധിച്ചത് പിന്നീടാണ് അയാൾ കണ്ടത്. പിന്നീട് ഇരുവരുടെയും കണ്ണുകൾ പല സമയത്തും ഉടക്കി. ഒരിക്കൽ പേനയിൽ മഷി നിറയ്ക്കാൻ കടയിൽ വരുന്ന ശ്രീദേവി ടീച്ചറിന്‍റെ ദേഹത്തേക്കു നാരായണൻകുട്ടിയുടെ കൈയിൽ നിന്നും മഷി മറിഞ്ഞു. ഈ സംഭവത്തിന് പിന്നാലെയുള്ള സംസാരത്തിലൂടെ ഇരുവരും പ്രണയത്തിലാകുന്നു. വീഴ്ചകളിൽ അവനെ താങ്ങിയെടുക്കാനും അവന്‍റെ കുറവകൾ മനസിലാക്കി സ്നേഹിക്കാനും കഴിഞ്ഞത് അവൾക്ക് മാത്രമായിരുന്നു.\nഎന്നാൽ പ്രതീക്ഷിക്കാത്ത പലതുമാണ് പിന്നീട് നാരായണൻകുട്ടിയുടെ ജീവിതത്തിൽ സംഭവിച്ചത്. നിഷ്കളങ്കനായ അയാൾ കൊലക്കേസിൽ പ്രതിയാകുന്നതോടെ നിശ്ചയിച്ച വിവാഹത്തിൽ നിന്നും ശ്രീദേവി ടീച്ചറുടെ കുടുംബം പിൻമാറി. എന്നാൽ കാലം നിലാവ് പോലെ സത്യം തെളിയിച്ചതോടെ തന്‍റെ ദുഃഖങ്ങളും വേദനകളും എന്നും അറിഞ്ഞിരുന്ന പുഴയരികരിൽ നിന്നും നാരായൺകുട്ടിയും ശ്രീദേവിയും പുതിയ ജീവിതം തുടങ്ങുകയാണ്.


വിവാഹക്ഷണക്കത്തിൽ പേരില്ല; ബന്ധുക്കളുടെ തർക്കം അവസാനിച്ചത് കത്തിക്കുത്തിൽ;4പേർക്ക് പരിക്ക് |4satbbed during argument over names missing from wedding card – News18 Malayalam\nക്ഷണക്കത്തിൽ തങ്ങളുടെ മാതാപിതാക്കളുടെ പേര് ഉൾപ്പെടുത്തിയില്ല എന്നാരോപിച്ച് സഹോദരങ്ങളായ ശേഖർ (24) സര്‍വേഷ് (20) എന്നിവരാണ് പ്രശ്നങ്ങൾ ആരംഭിച്ചത്\nLast Updated : June 22, 2021, 09:40 IST\nഹൈദരാബാദ്: വിവാഹക്ഷണക്കത്തിൽ പേര് ഉൾപ്പെടുത്താത്തതിനെ ചൊല്ലി കുടുംബാംഗങ്ങൾ തമ്മിലുണ്ടായ തർക്കം അവസാനിച്ചത് കത്തിക്കുത്തിൽ. തെലങ്കാനയിലെ തുക്കറാംഗതെയിൽ നിന്നാണ് ഞെട്ടിക്കുന്ന സംഭവം റിപ്പോർട്ട് ചെയ്യപ്പെട്ടിരിക്കുന്നത്. കത്തിക്കുത്തിൽ പരിക്കേറ്റ നാല് പേരെ ആശുപത്രിയിൽ പ്രവേശിപ്പിച്ചിരിക്കുകയാണ്.\nഇക്കഴിഞ്ഞ ഞായറാഴ്ചയായിരുന്നു സംഭവം. കുടുംബത്തിൽ അടുത്തിടെ നടന്ന ഒരു വിവാഹത്തിന്‍റെ ക്ഷണക്കത്തിനെ ചൊല്ലിയായിരുന്നു തർക്കം തുടങ്ങിയത്. ക്ഷണക്കത്തിൽ തങ്ങളുടെ മാതാപിതാക്കളുടെ പേര് ഉൾപ്പെടുത്തിയില്ല എന്നാരോപിച്ച് സഹോദരങ്ങളായ ശേഖർ (24) സര്‍വേഷ് (20) എന്നിവരാണ് പ്രശ്നങ്ങൾ ആരംഭിച്ചത്. ബന്ധുക്കളെ കുത്തിപ്പരിക്കേൽപ്പിച്ച ശേഷം കടന്നുകളഞ്ഞ ഇവർക്കായി പൊലീസ് തിരച്ചിൽ ആരംഭിച്ചിട്ടുണ്ട്.\nഇക്കഴിഞ്ഞ ജൂൺ പതിനാറിനായിരുന്നു കുടുംബത്തിലെ വിവാഹം നടന്നത്. തുക്കറാംഗതെ ഇൻസ്പെക്ടർ ആർ.യെല്ലപ്പ പറയന്നതനുസരിച്ച് 'വിവാഹക്ഷണക്കത്തിൽ കുടുംബത്തിലെ മുതിർന്ന ആളുകളുടെയെല്ലാം പേരുകൾ ഉൾപ്പെടുത്തിയിരുന്നു. എന്നാൽ ശേഖറിന്‍റെയും സര്‍വേഷിന്‍റെയും മാതാപിതാക്കളുടെ പേരുകള് ഉണ്ടായിരുന്നില്ല. ഇതിനെ തുടര്‍ന്ന് സഹോദരങ്ങളും അവരുടെ ബന്ധുവായ യദ്ഗിരി എന്നയാളുമായി തർക്കമുണ്ടായി. യദ്ഗിരിയുടെ ഭാര്യ ഇടപെട്ടാണ് തങ്ങളുടെ മാതാപിതാക്കളുടെ പേര് ഒഴിവാക്കിയതെന്നാരോപിച്ചായിരുന്നു പ്രശ്നം'\nയദ്ഗിരിയുടെ ഭാര്യയെ മോശം ഭാഷയിൽ അധിക്ഷേപിക്കുകയും ചെയ്തിരുന്നു. ഇതിന് പിന്നാലെ യദ്ഗിരി ബന്ധുക്കളെയും കൂട്ടി യുവാക്കളുടെ വീട്ടിലെത്തി. എന്തെങ്കിലും തെറ്റിദ്ധാരണകൾ ഉണ്ടെങ്കിൽ പറഞ്ഞു തീർക്കാനായിരുന്നു എത്തിയത്. എന്നാൽ ഇവിടെയും സംസാരം തർക്കത്തിലും പിന്നീട് കത്തിക്കുത്തിലും അവസാനിക്കുകയായിരുന്നു. ശേഖർ ആണ് കത്തിയെടുത്ത് ആദ്യം ആക്രമിച്ചത്. സർവേഷും ഒപ്പം ചേരുകയായിരുന്നു. കത്തിക്കുത്തിൽ പരിക്കേറ്റവരുടെ നില നിലവിൽ തൃപ്തികരമാണെന്നാണ് റിപ്പോർട്ട്.\nFirst published: June 22, 2021, 09:40 IST


രാവിലെ തന്നെ ഗംഗോത്രിയിലേക്കു പുറപ്പെട്ടു. നമ്മുടെ പഴയ സ്റ്റൈല് ബസ്സു തന്നെ. അടക്കാവണ്ടി. ബസ്സു നിറയെ ആളുകളാണ്. അധികം പിന്നിലല്ലാതെ ഇരിക്കാന് സീറ്റു കിട്ടി. ഏതു സമയത്തും ഇങ്ക്വിലാബ് തുടങ്ങാം. ഇപ്പോഴത് കേട്ട് ശീലമായിരിക്കുന്നു. വണ്ടി സ്റ്റാര്‍ട്ട് ചെയ്യാന് ഞാന് കാത്തിരുന്നു. സ്റ്റാര്‍ട്ട് ചെയ്തതും ഞാനുള്‍പ്പടെ എല്ലാ ഭക്തരും ഗംഗാ മാ കീ ജയ് വിളിച്ചതും ഒന്നിച്ചായിരുന്നു. ഇപ്പോള് ഞെട്ടിയതു് ഗായത്രിയാണു്. ഞാന് കണ്ണുരുട്ടിക്കൊണ്ട് ഗായത്രിയുടെ മുഖത്തേക്കു നോക്കി ഗംഗാ മാ കീ എന്നു് വീണ്ടും ആക്രോശിച്ചു. ഗായത്രി അറിയാതെ ജയ് പറയുകയും ചെയ്തു. പിന്നിലിരുന്ന ആള് എന്റെ തോളില് തട്ടി നന്നായിട്ടുണ്ടെന്നു പറഞ്ഞു. എന്റെ ഘോരശബ്ദമായിരിക്കാം ആള് ഉദ്ദേശിച്ചത്. എല്ലാ ഊര്‍ജ്ജവും ആ വിളിയില് തന്നെ ആവിയായിപ്പോയി.\nഉത്തരകാശിയില് നിന്നും യാത്ര തിരിച്ച് പത്തു കിലോമീറ്റര് കഴിയുമ്പോഴേക്കും നാം ഒരു താഴ്വരയിലേക്കു പ്രവേശിക്കുന്നു. വനങ്ങളുടെ ശാന്തഹൃദയത്തില് നിന്നും ഏതോ പട്ടണത്തിലേക്കു എടുത്തെറിയപ്പെട്ടതു പോലെയാണ് തോന്നുക. വണ്ടികളുടെ കൂട്ടയോട്ടം. മണ്ണും ചരലും സിമന്റുചാക്കും എല്ലാം നിറച്ച ലോറികള് അങ്ങൊട്ടുമിങ്ങോട്ടും പൊടി പാറിച്ചുകൊണ്ട് ചീറിപ്പായുന്നു. ആക്രോശിക്കുന്ന യന്ത്രങ്ങള്. കുന്നുകൂട്ടിയിട്ടിരിക്കുന്ന കരിങ്കല്ലുകള്. എങ്ങും ശ്വാസം മുട്ടിക്കുന്ന വിഷവായുവും പൊടിയും. ബസ്സും യാത്രക്കാരുമെല്ലാം കരിമണ് പൊടിയില് സ്നാനം ചെയ്തു. കണ്ണും മൂക്കും പൊത്തി തല കുമ്പിട്ടിരിക്കുക മാത്രമേ വഴിയുള്ളൂ. അവിടെ ഡാമിന്റെ പണി നടക്കുകയാണ്. എങ്ങനെയെങ്കിലും ഈ സ്ഥലമൊന്നു കഴിഞ്ഞു കിട്ടിയാല് മതിയെന്നായി. ഹിമാലയത്തിന്റെ ധ്യാനാത്മകതയ്ക്കു് ഈ ഡാമൊരു തടസ്സം തന്നെയാണെന്ന് അവിടെ പോകുമ്പോള് മനസ്സിലാകും. മനുഷ്യന്റെ തീരാത്ത ആവശ്യങ്ങള് നിരത്തിവച്ച് അനിവാര്യം അനിവാര്യം എന്നു വിളിച്ചു കൂകുമ്പോള് ആ ആര്‍ത്തനോടു്, ചൂഷകനോടു് എന്തു പറയാനാണ്. പ്രകൃതിയുടെ ഹൃദയത്തെ കീറി മുറിച്ചുള്ള ഇത്തരം പ്രോജക്ടുകള് അവസാനം സ്വന്തം ജീവനു തന്നെ ഹാനിയായിത്തീരുകയേയുള്ളൂ.\nമൂന്നുകിലോമീറ്ററോളം കണ്ണും മൂക്കും പൊത്തി ഇരുന്നിരിക്കണം. ആടിയുലഞ്ഞു പോകുന്ന ബസ്സിലിരുന്നു് നട്ടെല്ലൊക്കെ ഒരു പരുവമായി.\nമനേരിയില് നിന്നും പത്തൊമ്പതു കിലോമീറ്റര് പോയാല് ഭട്‌വാരിയായി. ഭാസ്കര്‍പ്രയാഗ് എന്നും ഈ സ്ഥലത്തിനു പേരുണ്ട്. ഭട്‌വാരിയില് നിന്നാണ് ബുര്‍ഹകേദാരിലേക്കും കേദാര്‍നാഥിലേക്കുമുള്ള പഴയ വഴികള് തുടങ്ങുന്നതു്.\nഒരുകാലത്തു് യോഗിമാര് ധ്യാനത്തിനായി തിരഞ്ഞെടുത്തിരുന്ന ശാന്തസുന്ദരമായ സ്ഥലത്തേക്കാണ് നാം പ്രവേശിക്കുന്നതു്. ഭട്‌വാരിയില് നിന്നും പതിനാലു കിലോമീറ്റര് കൂടി നാം മുന്നോട്ട് വന്നിരിക്കുന്നു. ഇതു് ഗംഗാണിയാണ്. വര്‍ഷങ്ങള്‍ക്കു മുമ്പ് ഗംഗോത്രിയിലേക്കുള്ള യാത്രികരുടെ വിശ്രമസങ്കേതമായിരുന്നു ഇത്. വാഹനസൌകര്യം വന്നതോടെ ഇവിടെ ആരും താമസിക്കാതെയായി. ഇവിടെയും സുഖസ്നാനത്തിനായി ചൂടുറവ പ്രകൃതി കനിഞ്ഞരുളിയിട്ടുണ്ട്. ഇവിടുന്നങ്ങോട്ട് ഉയര്‍ന്നുയര്‍ന്നു നില്‍ക്കുന്ന ഹിമാവൃതമായ പര്‍വ്വതദൃശ്യങ്ങള് പ്രത്യക്ഷപ്പെടുകയായി. ഇപ്പോള് നാം സമുദ്രനിരപ്പില്‍നിന്നും 1677മീറ്റര് ഉയരത്തിലൂടെയാണ് സഞ്ചരിക്കുന്നതു്.\nകുത്തനെയുള്ള ഒരു മലകയറിയതോടെ സുഖിയിലെത്തി. 2744മീറ്റര് ഉയരത്തില്. ഉത്തരകാശിയുടെ ഭാഗത്തുള്ള ഭാഗീരഥി താഴ്വരയിലേക്കു നോക്കിയാല് അങ്ങേയറ്റം വരെ ഒന്നിനു പിറകെ ഒന്നായി തലയുയര്‍ത്തി നില്‍ക്കുന്ന പീര്‍മരങ്ങള്. ഇടത്തേക്കരയില് മരങ്ങള്‍ക്കും മുകളിയായി പുല്‍മേടുകള്. ആ കുന്നിന് ചെരുവില് വച്ചാണത്രേ സ്വര്‍ഗ്ഗാരോഹണയാത്രയ്ക്കിടയില് ദ്രൌപതി വീണുപോയത്. ഇവിടം ദ്രൌപതി കാ ദണ്ഡ എന്നറിയപ്പെടുന്നു. ഇടത്തും വലത്തും ഉള്ള കിഴുക്കാംതൂക്കായ മലകളില് എപ്പോഴും താഴേക്കു വീഴാന് തയ്യാറായി നില്‍ക്കുന്ന പാറകളില് അള്ളിപ്പിടിച്ചു നില്‍ക്കുന്ന മരങ്ങള്. വലതു വശത്തു് മുന്‍പിലായി കാണുന്ന കാഴ്ചകള് പരുക്കനും നിറപ്പകിട്ടില്ലാത്തതുമാണെങ്കിലും അതിനും അതിന്റേതായ ഒരു വശ്യതയുണ്ട്. കറുത്തതും നീലനിറത്തിലുള്ളതുമായ മൊട്ടക്കുന്നുകള്‍ക്കു മുകളിലായി ഉയര്‍ന്നു നില്‍ക്കുന്ന മഞ്ഞിന് കൊടുമുടികള്. ഹിമാചല്‍പ്രദേശിനും ഉത്തരഖണ്ഡിനും അതിരായി നിലകൊള്ളുന്ന ധൌലാര് മലനിരകള്.\nഉത്തരകാശിയില് നിന്നും ഗംഗോത്രിയിലേക്കുള്ള യാത്ര കുത്തനെയുള്ള മലനിരകളിലൂടെയാണ്. ഇനി കുത്തനെയുള്ള ഇറക്കമാണ്. നേരെയങ്ങു കൊക്കയിലേക്കു മൂക്കുകുത്തി വീഴുമോ എന്നുവരെ തോന്നിപ്പോകും. കഴിഞ്ഞ ദിവസങ്ങളില് മഴ പെയ്തിരുന്നതിനാല് യാത്ര അപകടകരമായിരിക്കും എന്നു് പലരും പറഞ്ഞിരുന്നു. റോഡിന്റെ സ്ഥിതിയും വളരെ മോശമാണ്. കുറെയങ്ങെത്തിയപ്പോള് ഒരു തിരിവു കഴിഞ്ഞതും വണ്ടി പെട്ടെന്നു നിന്നു. കൊക്കയിലേക്കു മറിയാന് പോവുകയാണെന്നാണ് കരുതിയതു്. ഡ്രൈവര് പിന്നിലേക്കു തിരിഞ്ഞ് ഏവരോടുമായി പറഞ്ഞു: “പാറ വീണ് റോഡ് പൊളിഞ്ഞു പോയിരിക്കുന്നു. പണിക്കാര് വന്നു് അതൊക്കെ ശരിയാക്കണമെങ്കില് രണ്ടു ദിവസം പിടിക്കും. തിരിച്ചു പോവുകയേ നിവൃത്തിയുള്ളൂ.”\nആരും ഒന്നും പറഞ്ഞില്ല. വിഷണ്ണരായി എല്ലാവരും ബസ്സില് നിന്നും പുറത്തിറങ്ങി. റോഡിന്റെ പകുതി കൊക്കയിലേക്കു് ഒലിച്ചു പോയിരിക്കുന്നു. ബാക്കിയുള്ളിടത്തു് രണ്ടു മൂന്നു വലിയ പാറകള് വീണു കിടക്കുന്നു. സംഭവം നടന്നിട്ടു് അധികം സമയമായിട്ടില്ല. താഴെ വണ്ടികള് പോകുന്നതു കാണാം. ഞങ്ങള്‍ക്കു മുമ്പൂ് പോയ വണ്ടികളൊക്കെ കടന്നു പോയിരിക്കുന്നു. ‘കടവുളേ, ഞങ്ങളെയും കൊണ്ട് പോകാന് നിനക്കു തോന്നിയില്ലല്ലോ’\nപലരും അവിടെയിവിടെ കണ്ട കല്ലുകളില് താടിക്ക് കയ്യും കൊടുത്തിരിപ്പായി. തടിയനായ ഒരു യാത്രക്കാരന് റോഡില് വീണു കിടക്കുന്ന വലിയ പാറ തള്ളി മാറ്റാന് ശ്രമം തുടങ്ങി. അതുകണ്ടു് ഡ്രൈവര് പൊട്ടിച്ചിരിക്കാന് തുടങ്ങി. മറ്റുള്ളവര്‍ക്കും ചിരി വന്നെങ്കിലും അവരതു് അടക്കിക്കളഞ്ഞു. തടിയന് ദേഷ്യം വന്നു. “ഇളിച്ചു കാട്ടാതെ വന്ന് സഹായിക്ക്. എല്ലാവരും ഒത്തു തള്ളിയാല് മറിച്ചിടാവുന്നതേയുള്ളൂ”\n“അത് തള്ളിയിട്ടാലും വണ്ടി പോകില്ല. അതിന്റെ അടുത്തു കിടക്കുന്ന പാറ മാറ്റണമെങ്കില് വലിയ വണ്ടി വന്നു തള്ളുക തന്നെ വേണം” ഡ്രൈവര് അലസമായി പറഞ്ഞു.\nആരും അദ്ദേഹത്തെ സഹായിക്കാന് തയ്യാറാവാത്തത് കണ്ടപ്പോള് അണ്ണാറക്കണ്ണനും തന്നാലായത് എന്ന മന്ത്രം ജപിച്ച് ഞാന് ചെന്ന് അദ്ദേഹത്തോടൊപ്പം പാറ തള്ളാന് തുടങ്ങി. പിന്നെ ഓരോരുത്തരായി വരാന് തുടങ്ങി. എല്ലാവരും കൂടി ആ പാറ തള്ളി കൊക്കയിലേക്കിട്ടു. അപ്പോഴേക്കും ചിലര് കൊച്ചുകൊച്ചു കരിങ്കല്ലുകള് ഒന്നിനുമുകളില് ഒന്നായി അടുക്കിവെച്ച് ഒലിച്ചു പോയ റോഡ് ശരിയാക്കാന് തുടങ്ങിയിരുന്നു. ഒരു മണിക്കൂര് നേരത്തെ പരിശ്രമത്തിനു ശേഷം കഷ്ടിച്ചു വണ്ടിക്കു പോകാവുന്ന പരുവത്തിലാക്കിയെടുത്തു. അതിനിടയില് ഡ്രൈവറും ഞങ്ങള്‍ക്കൊപ്പം ഉത്സാഹത്തോടെ കൂടിയിരുന്നു. ബസ്സില് ഇരുന്നിരുന്ന എല്ലാവരെയും പുറത്തിറക്കി ഡ്രൈവര് വണ്ടി സ്റ്റാര്‍ട്ടു ചെയ്തു. ദൈവമേ, അടുക്കിവച്ച കല്ലുകള് സ്ഥാനം തെറ്റി അടര്‍ന്നു വീണാല് എല്ലാം കഴിഞ്ഞതു തന്നെ. ധീരനായ ഡ്രൈവര് ഷര്‍ട്ടിന്റെ ഒന്നു രണ്ടു ബട്ടണൊക്കെ അഴിച്ചു്, മീശയൊക്കെ പിരിച്ചു കയറ്റി വണ്ടി ഒന്നു റൈസ് ചെയ്തു. പിന്നെ ഒരു പായിക്കലായിരുന്നു. കണ്ണടച്ചു തുറക്കുന്നതിനു മുമ്പേ വണ്ടി അപ്പുറത്തെത്തി. ഗംഗാമയിയുടെ കാതുപൊട്ടിക്കുന്ന ഉച്ചത്തിലായിരുന്നു പിന്നത്തെ ജയ്‌വിളികള്. ഇതൊക്കെ വളരെ നിസ്സാരമല്ലേ എന്ന ഭാവത്തിലായിരുന്നു ഡ്രൈവര്. ഗംഗോത്രി എത്തുന്നതു വരെ തടിയനാ‍യ ആ യാത്രക്കാരനും ധീരനായ ഡ്രൈവറും ഞങ്ങളുടെയൊക്കെ വീരപുരുഷനായി.\nസുഖിയില് നിന്നും 305മീറ്റര് താഴേക്കാണ് യാത്ര. ത്ധാലയില് നിന്നും വീണ്ടും മുമ്പോട്ടു പോകുമ്പോള് ശാന്തസുന്ദരമായ ഒരു താഴ്വരയിലേക്കു പ്രവേശിക്കുന്നു. ആ താഴ്വരയ്ക്കു നടുവിലായി ഒരു കൊച്ചു ഗ്രാമമുണ്ട്. ഹര്‍സില്. 2600മീറ്ററോളം ഉയരത്തില് രണ്ടു കിലോമീറ്ററോളം വീതിയിലും പത്തു കിലോമീറ്ററോളം നീളത്തിലുമായി ആ വിശാലതാഴ്വാരം പരന്നു കിടക്കുന്നു. വലതു വശത്തായി കാണുന്ന ശ്രീകണ്ഠകൊടുമുടിയുടെ പിന്നിലായിട്ടാണ് കേദാര്‍നാഥ്. പിന്നിലോട്ട് തിരിഞ്ഞാല് ബന്ദര്‍പൂഞ്ച് കൊടുമുടി കാണാം. അതിനു മറുവശത്താണ് യമുനോത്രി. ഹരിതാഭയയാര്‍ന്ന താഴ്വരയും തെളിനീരൊഴുകുന്ന അരുവികളും ചുറ്റും വിളങ്ങുന്ന മഞ്ഞണിഞ്ഞ ഗിരിശൃംഗങ്ങളും.\nഹര്‍സില് എന്ന പേര് ഹരിശില എന്നതില് നിന്നും വന്നതാണ്. ഹരി (വിഷ്ണു) ഇവിടെ തപസ്സനുഷ്ഠിച്ചുണ്ടത്രെ. ഗംഗ താഴോട്ടൊഴുകിയതിനു ശേഷം ഹരി തപസ്സനുഷ്ഠിച്ച സ്ഥലത്തു് ലക്ഷ്മീ നാരായണ് ക്ഷേത്രവുമുണ്ട്.\nധൌലര് മലനിരകളില് നിന്നുത്ഭവിക്കുന്ന ഹരിഗംഗയും നീല്‍ഗംഗയും ശ്രീകണ്ഠമലയില് നിന്നുത്ഭവിക്കുന്ന ഗുപ്തഗംഗയും ഹര്‍സില് സംഗമിക്കുന്നു. ഹരിപ്രയാഗ്, ശ്യാമപ്രയാഗ്, ഗുപ്തപ്രയാഗ് എന്നീ പേരുകളില് അവ അറിയപ്പെടുന്നു. കോസ്മോസ്, കലന്‍ഡി, സൂര്യകാന്തി തുടങ്ങിയ പൂക്കള് ധാരാളമായി ഇവിടെ കാണാം. ഹിമാലയന് മലനിരകളില് കാണുന്ന കുഞ്ഞു പൂക്കളുടെ ഭംഗി അനിര്‍വചനീയമാണ്. ഒരു കാര്യം പറയാന് വിട്ടു പോയി. ഹിമാലയത്തില് എവിടെ നോക്കിയാലും കാണാവുന്ന ഒരു പക്ഷിയുണ്ട്. മുന്യാല് എന്നാണ് അതിന്റെ പേരു്. നമ്മുടെ കാക്ക തന്നെ. ചെറിയൊരു വ്യത്യാസമുണ്ട്. ഇവരുടെ ചുണ്ട് മഞ്ഞയും കാലു് ഓറഞ്ചുമാണ്. ബാക്കിയെല്ലാം കറുപ്പു തന്നെ.\nയാത്ര തുടര്‍ന്നു് ഭാഗീരഥിയുടെയും ശ്രീകണ്ഠപര്‍വ്വതത്തില് നിന്നു വരുന്ന ദൂത്ഗംഗയുടെയും സംഗമത്തിലെത്തുമ്പോള് അവിടെയാണ് ധരാളി ഗ്രാമം. ദൂത്ഗംഗയുടെ താഴ്വരയ്ക്കുമപ്പുറം മുകളിലേക്കു് നോക്കിയാല് ശ്രീകണ്ഠപര്‍വ്വതത്തിന്റെ ഒരു സുന്ദരദൃശ്യം ലഭിക്കും. ഭാഗീരഥന് ശ്രീകണ്ഠപര്‍വ്വതത്തില് ചെന്ന് ശിവനെ കണ്ടാണ് ഗംഗയെ ജഡയില് സ്വീകരിക്കാമെന്ന വരം വാങ്ങിയതെന്നത്രേ. മണ്ണിടിഞ്ഞ് ഇല്ലാതായിപ്പോയ ഗ്രാമഭാഗങ്ങളില് നടത്തിയ നിരീക്ഷണം അവിടെ ഒരു ശിവക്ഷേത്രം ഉണ്ടായിരുന്നെന്ന് തെളിയിച്ചിട്ടുണ്ടത്രെ.\nഭാഗീരഥിയുടെ മറുകരയിലാണ് മുഷിമഠ് അഥവാ മഖ്വ എന്ന ഗ്രാമം. മഞ്ഞു കാലങ്ങളില് ഗംഗോത്രി മഞ്ഞിനറ്റിയിലാകുമ്പോള് ഗംഗാദേവിയുടെ വിഗ്രഹം ഈ ഗ്രാ‍മത്തിലേക്കു കൊണ്ടു വന്നു മാര്‍ക്കണ്ഡേയാശ്രമം എന്ന ക്ഷേത്രത്തില് വച്ചാണ് പൂജിക്കുക. മതംഗമഹര്‍ഷിയും മാര്‍ക്കണ്ഡേയമഹര്‍ഷിയും ഇവിടെയാണ് കഴിഞ്ഞിരുന്നതെന്നാണ് വിശ്വാസം. ഗംഗോത്രിയിലെ പൂജാരിമാര് ഇവിടെയാണ് താമസിക്കുന്നത്.\nകുറച്ചു കൂടി മുന്നോട്ട് പോയാല് ലങ്കാഛട്ടിയായി. ജാഹ്നവിയും ഭാഗീരഥിയും ഇവിടെ സംഗമിക്കുന്നു. ആയിരക്കണക്കിനടി ഉയരമുള്ള പാറകളില് പ്രകൃതി കൊത്തിയെടുത്ത വളഞ്ഞു പുളഞ്ഞു പോകുന്ന ചാലുകളിലൂടെ അവര് ഒഴുകുന്നു. ഗംഗയുടെ കുത്തൊഴുക്കില് എടുത്തെറിയപ്പെട്ട ജഹ്നുമഹര്‍ഷിയുടെ ആശ്രമം അവിടെയായിരുന്നു എന്നു പറയപ്പെടുന്നു.\nജാഹ്നവിക്കു മുകളിലൂടെയുള്ള തൂക്കുപാലം കടന്നു ചെല്ലുമ്പോള് ഒരു വലിയ പാറ കാണാം. അതാണ് ഭൈരവന് ശില. അതിന്റെ കീഴിലാണ് ഭൈരവന്‍ശിലാക്ഷേത്രം. ഭൈരവന് ഘട്ടിലുള്ള ഈ ക്ഷേത്രം നിര്‍മ്മിച്ചതും റോഡു നന്നാക്കിയതും അമര്‍സിംഗ് ഥാപ എന്ന പ്രസിദ്ധനായ ഗൂര്‍ഖജനറലാണ്. അദ്ദേഹത്തിന്റെ നിര്‍ദ്ദേശപ്രകാരം തന്നെയാണു് ഗംഗോത്രി ക്ഷേത്രം വീണ്ടും നിര്‍മ്മിച്ചതും.\nഭൈരവന് ഘട്ടില് നിന്നുള്ള യാത്രയില് മഞ്ഞു മൂടിക്കിടക്കുന്ന മലനിരകളോടടുത്തു കൊണ്ടിരിക്കുന്നതു് അനുഭവിക്കാനാവും. അകലെയകലെ ആകാശത്തേക്കു് ഉയര്‍ന്നുയര്‍ന്നു പോകുന്നതു പോലെ മലഞ്ചെരിവുകളും പര്‍വ്വതങ്ങളും. അവയ്ക്കിടയിലൂടെ തുള്ളിച്ചാടി വരുന്ന ഭാഗീരഥി. എവിടെ നോക്കിയാലും തെളിമയുള്ള ചുവപ്പ്. ഇതാ നാം നിരപ്പുള്ളതും തുറസ്സായതുമായ സ്ഥലത്തെത്തിയിരിക്കുന്നു. ഇവിടെയാണ് പണ്ട് പാണ്ഡവര് അശ്വമേധയജ്ഞം നടത്തിയത്. അകലെ കുന്നുകളില് ദേവദാരുവൃക്ഷങ്ങളും ഭൂര്‍ജ്ജവൃക്ഷങ്ങളുമാണ്. ഭാഗീരഥിയുടെ ഊക്ക് വളരെ കൂടിയിട്ടുണ്ട്. അതാ ഗംഗോത്രി നമ്മുടെ കാഴ്ചയിലേക്കെത്തിയിരിക്കുന്നു. നാം പവിത്രമായ ഗംഗോത്രിയുടെ ഹൃദയകവാടത്തില് പ്രവേശിക്കുകയാണ്.\nകുതിച്ചു പാഞ്ഞൊഴുകുന്ന ഗംഗയെ മുറിച്ച് ഒരു പാലമുണ്ട്. അതിനപ്പുറത്താണ് ആശ്രമങ്ങളും ധര്‍മ്മശാലകളും. ഇപ്പുറത്ത് ഗംഗയുടെ വലത്തെ കരയിലാണ് ക്ഷേത്രവും ബസാറും. പാ‍ലത്തില് നിന്നു് താഴോട്ടു നോക്കിയാല് തല കറങ്ങിപ്പോകും. പാറകളില് ചുഴറ്റിയടിച്ച് പാഞ്ഞൊഴുകിവരുന്ന ഭാഗീരഥി. ഊറല് നിറഞ്ഞവെള്ളം. അതിലെങ്ങാനും വീണുപോയാല് നിമിഷം കൊണ്ട് നാം ചിന്നിച്ചിതറിപ്പോകും. നല്ല യാത്രാക്ഷീണമുണ്ടായിരുന്നു. നേരെ ആദ്യം കണ്ട ആശ്രമത്തിലേക്കു നടന്നു. അതൊരു ഗുജറാത്തി ആശ്രമമായിരുന്നു. ഒരു ദിവസം മാത്രമേ താമസിക്കാനനുവദിക്കൂ എന്നു പറഞ്ഞു.\nനാളെ ആരൊക്കെയോ ഗസ്റ്റുകള് വരുന്നുണ്ട്. ബാത്ത്‌റൂമില് ഇളം ചൂടുവെള്ളം ഉണ്ടായിരുന്നതിനാല് കുളി ഉഷാറായി. കുളി കഴിഞ്ഞതോടെ ക്ഷീണം എവിടെപ്പോയെന്നറിയില്ല. വസ്ത്രം മാറി പുറത്തിറങ്ങി. തെളിഞ്ഞ ആകാശം. ഹിമാലയത്തില് വിശാലമായ നീലാകാശം കണ്ടുനില്‍ക്കുകയെന്നത് വലിയൊരു അനുഭവമാണ്. ക്ഷേത്രത്തില് തിരക്കൊന്നുമില്ല. സീസണ് തുടങ്ങിയിട്ടില്ലാത്തതിനാലാവും. യമുനോത്രിയിലേതുപോലുള്ള പിടിച്ചുപറിയൊന്നും ഇവിടെയില്ല. നല്ല വൃത്തിയും ഭംഗിയുമുള്ള ക്ഷേത്രം. ദര്‍ശനം കഴിഞ്ഞ് അങ്ങകലെ ആകാശത്തെ ചുംബിച്ചു നില്‍ക്കുന്ന ഹിമശൃംഗങ്ങളെയും അവയ്ക്കിടയിലൂടെ ഒഴുകി നീങ്ങുന്ന വെണ്‍മേഘങ്ങളെയും നോക്കി എത്രനേരം നിന്നെന്നറിയില്ല.\nക്ഷേത്രത്തിന്റെ കാലപ്പഴക്കം ഇന്നും നിഗൂഢമാണ്. പുരാതനക്ഷേത്രം മരം കൊണ്ടുണ്ടാക്കിയതായിരുന്നു. അതു മഞ്ഞിടിച്ചിലില് തകര്‍ന്നു പോയി. ജനറല് അമര്‍നാഥ് സിംഗ് ഥാപയുടെ നിര്‍ദ്ദേശപ്രകാരം പുതിയ ക്ഷേത്രം പണിതു. പാറകള് ഇടിഞ്ഞു വീണ് അതിനും നാശനഷ്ടം സംഭവിച്ചപ്പോള് ജയ്പൂരിലെ രാജാവ് കേടുപാടുകള് തീര്‍ത്ത് പുതുക്കിയതാണ് ഇപ്പോഴത്തെ ക്ഷേത്രം. ആറേകാല് മീറ്റര് ചതുരശ്രത്തിലാണ് ശ്രീകോവില്. ദേവീവിഗ്രഹത്തിന് അര മീറ്ററോളം ഉയരമുണ്ട്. സുന്ദരമായ വിഗ്രഹം. അതിനു താഴെ ലക്ഷ്മി, സരസ്വതി, അന്നപൂര്‍ണ്ണ, ഭാഗീരഥി, യമുന, ജാഹ്നവി എന്നിവരുടെ വിഗ്രഹങ്ങളും ഉണ്ട്. ചില അവസരങ്ങളില് ശ്രീശങ്കരാചാര്യരുടെയും ശ്രീഗണേശന്റെയും വിഗ്രഹങ്ങള് വയ്ക്കാറുണ്ടത്രേ.\nഉത്തരകാശി ജില്ലയില് 3000 മീറ്റര് ഉയരത്തില് ഭാഗീരഥിയുടെയും കേദാര്‍ഗംഗയുടെയും സംഗമസ്ഥാനത്താണ് ഗംഗോത്രി സ്ഥിതി ചെയ്യുന്നത്. ക്ഷേത്രത്തില് നിന്നും നദിക്കൊപ്പം താഴേക്ക് ഒരു നൂറു മീറ്ററോളം നടന്നാല് ഗൌരീകുണ്ഡമായി. ഇവിടെ ഭാഗീരഥി ഏഴു മീറ്ററോളം താഴ്ചയുള്ള ഒരു കുഴിയിലേക്കു പതിക്കുന്നു. ഭഗീരഥനെ പിന്‍തുടര്‍ന്ന ഗംഗ ഇവിടെ വച്ച് പാതാളത്തിലേക്ക് പോകാനൊരുങ്ങി എന്നും ശിവന് അത് തടഞ്ഞു എന്നുമാണ് കഥ. ആ കൊച്ചു വെള്ളച്ചാട്ടത്തിന് സഹസ്രധാരമെന്നും വെള്ളച്ചാട്ടത്തിന് മുമ്പുള്ള ഭാഗത്തെ ബ്രഹ്മകുണ്ഡ് എന്നും പറയുന്നു. എട്ടു മീറ്ററോളം വ്യാസമുണ്ട് ഗൌരീകുണ്ഡിന്. ശിവപ്രേമത്തിനായി ഹിമവല്പുത്രിയായ ഗൌരി തപസ്സു ചെയ്തത് ഇവിടെ വച്ചാണെന്നാണ് വിശ്വാസം.\nമെയ് ഒന്നു മുതല് ഒക്ടോബര് മുപ്പത്തൊന്നു വരെയാണ് അമ്പലം തുറന്നിരിക്കുക. മഞ്ഞു കാലത്ത് ചില സന്യാസിമാരൊഴികെ എല്ലാവരും സ്ഥലം വിടും. രണ്ടു മീറ്ററോളം ഉയരത്തില് മഞ്ഞു വീഴ്ച ഉണ്ടാകാറുണ്ട്. മഞ്ഞുകോഴി (snow cock) ഒഴികെ എല്ലാ പക്ഷികളും സുഖിയിലേക്ക് താമസം മാറ്റും. ഒരു ജോഡി കാക്കകള് അവിടെ സന്യാസിമാരോടൊത്തു കഴിയുമെന്ന് പറയുന്നു. ഭക്തന്മാര് സൂക്ഷിച്ചു വച്ചിട്ടുള്ള ഭക്ഷണം, വിറക്, കാടുകളില് നിന്നും ലഭിക്കുന്ന പച്ചക്കറികള്, കൂണുകള് ഉണക്കിയത്, അങ്ങനെ ഒന്നിനും കുറവില്ലാതെ മഞ്ഞുകാലം ചിലവിടാന് സന്യാസിമാര്‍ക്ക് കഴിയുന്നു.\nക്ഷേത്രത്തില് നിന്നും പതിനാറു മീറ്റര് അകലെയാണ് ഭാഗീരഥശില. ഇവിടെയാണ് ഭാഗീരഥന് തപസ്സനുഷ്ഠിച്ചത്. അതൊരു വലിയ കഥയാണ്.\nസൂര്യവംശരാജാവായ സഗരന് സുമതി (വൈദര്‍ഭി) എന്നും കേശിനി (ശൈബ്യ) എന്നും രണ്ടു ഭാര്യമാരുണ്ടായിരുന്നു. കേശിനിക്ക് അസമഞ്ജസ് എന്നൊരു പുത്രന് ജനിച്ചു. സുമതി പ്രസവിച്ച ഒരു ചുരയ്ക്കയില് നിന്നും അറുപതിനായിരം രാജകുമാരന്മാരുണ്ടായി. ജനദ്രോഹിയായ അസമഞ്ജസിനെ സഗരന് നാട്ടില് നിന്നും ആട്ടിപ്പുറത്താക്കി. ദുഷ്ടരായ അറുപതിനായിരം സഗരപുത്രന്മാര് ലോകത്തിനു വലിയ നാശനഷ്ടങ്ങള് വരുത്തി. ദുഃഖിതരായ ദേവന്മാര് ബ്രഹ്മാവിനെ ശരണം പ്രാപിച്ചു. കപിലന് എന്ന മഹര്‍ഷി സഗരപുത്രന്മാരെ നശിപ്പിക്കും എന്നു് ബ്രഹ്മാവ് അവരോട് വാഗ്ദാനം ചെയ്തു.\nആയിടയ്ക്ക് സഗരന് ഒരു അശ്വമേധയാഗം നടത്തി. സഗരപുത്രന്മാര് അശ്വത്തെയും കൊണ്ട് ലോകം ചുറ്റി നടന്നു. അവര് സമുദ്രതീരത്തെത്തിയപ്പോള് അശ്വം അപ്രത്യക്ഷമായി. സഗരപുത്രന്മാര് അറുപതിനായിരം പേരും വന്ന് സഗരനോട് സങ്കടം പറഞ്ഞു. ലോകത്തിന്റെ നാനാഭാഗത്തും അന്വേഷിച്ച് അശ്വത്തെ തിരികെക്കൊണ്ടു വരണമെന്നുള്ള നിര്‍ദ്ദേശത്തോടുകൂടി സഗരന് അവരെ അയച്ചു. അവര് അശ്വത്തെ അന്വേഷിച്ച് കാടും മേടും നഗരിയും ചുറ്റി നടന്നു, ഫലമുണ്ടായില്ല. ഒടുവില് ഒരു കുഴിയുണ്ടാക്കി. ആ കുഴിയില്‍ക്കൂടി അവര് പാതാളത്തില് പ്രവേശിച്ചു. അവിടെ പ്രാണായാമനിമഗ്നനായ കപിലമഹര്‍ഷിയെയും അദ്ദേഹത്തിന്റെ അടുത്ത് ഒരു കുറ്റിയില് കെട്ടിയിട്ടിരുന്ന അശ്വത്തെയും അവര് കണ്ടു. അശ്വത്തെ അപഹരിച്ചതും അവിടെ കൊണ്ടുചെന്നു ബന്ധിച്ചതും വാസ്തവത്തില് ഇന്ദ്രനായിരുന്നു. കപിലനാണ് മോഷ്ടാവെന്നു ധരിച്ച സഗരപുത്രന്മാര് കപിലനെ ആക്രമിക്കാന് ഒരുമ്പെട്ടു. മഹര്‍ഷി കുപിതനായി കണ്ണു തുറക്കുകയും ആ നേത്രാഗ്നിയില് സഗരപുത്രന്മാര് ചാമ്പലായിപ്പോകുകയും ചെയ്തു.\nവളരെ നാള് കഴിഞ്ഞിട്ടും പുത്രന്മാരെ കാണാതിരുന്ന സഗരന് വളരെ കുണ്ഠിതമുണ്ടായി. പൌത്രനായ അംശുമാനെ അടുത്ത് വിളിച്ച് പുത്രന്മാരെ അന്വേഷിക്കുന്നതിനായി നാനാദിക്കിലേക്കും അയച്ചു. പല നാടുകള് ചുറ്റിത്തിരിഞ്ഞ് അംശുമാന് പാതാളത്തില് ചെന്ന് കപിലമഹര്‍ഷിയെ സന്ദര്‍ശിച്ചു. അദ്ദേഹം മഹര്‍ഷിയെ സ്തുതിച്ചു. മഹര്‍ഷി പ്രസന്നനായി അശ്വത്തെ തിരിച്ചു കൊടുത്തു. അംശുമാന്റെ പൌത്രന് ഗംഗയെ സ്വര്‍ഗ്ഗത്തില് നിന്നും ഭൂമിയില് വീഴ്ത്തി സഗരപുത്രന്മാര്‍ക്ക് ഉദകക്രിയ ചെയ്യുമെന്ന് കപിലന് അനുഗ്രഹിച്ചു. അംശുമാന് അശ്വവുമായികൊട്ടാരത്തില് തിരികെ ചെന്നു. മുടങ്ങിക്കിടന്നിരുന്ന അശ്വമേധം സഗരന് പൂര്‍ത്തിയാക്കി.\nഅംശുമാനില്‍നിന്ന് ദിലീപനും ദിലീപനില് നിന്ന് ഭഗീരഥനും ജനിച്ചു. ഭഗീരഥന് രാജാവായ ശേഷം രാജ്യകാര്യങ്ങള് മന്ത്രിമാരെ ഏല്പിച്ചിട്ട് ഗംഗയെ അവതരിപ്പിക്കുന്നതിനുവേണ്ടി പരിശ്രമങ്ങള് ആരംഭിച്ചു. ഭഗീരഥന് ഹിമവാന്റെ ചെരിവില്‍ചെന്ന് ആയിരം വര്‍ഷം തപസ്സുചെയ്തു ഗംഗയെ പ്രസാദിപ്പിച്ചു. ലോകത്തിലേക്കു പതിക്കുന്ന തന്നെ താങ്ങാന് ശിവനല്ലാതെ മറ്റാര്‍ക്കും ശക്തിയില്ലെന്നും അതിനാല് ആദ്യം ശിവനെ തപസ്സു ചെയ്തു പ്രസാദിപ്പിക്കണമെന്നും ഗംഗാദേവി പ്രസ്താവിച്ചു. അതനുസരിച്ച് ഭഗീരഥന് ശിവനെ തപസ്സു ചെയ്തു പ്രസാദിപ്പിച്ചു. ഭഗീരഥന്റെ അപേക്ഷയനുസരിച്ച് ഗംഗയെ വഹിക്കുന്നതിനുവേണ്ടി ശിവന് ഭൂമിയില് നിന്നു. ഗംഗ മഹാ ശബ്ദത്തോടുകൂടി ശിവന്റെ തലയില് പതിച്ചു. അഹങ്കാരിയായ ഗംഗയ്ക്ക് ശിവനെക്കൂടി പാതാളത്തിലേക്ക് ഒഴുക്കണമെന്ന് ഒരു ദുര്‍മോഹം തോന്നി. ഈ ആശയം ധരിച്ച ശിവന് ഗംഗയുടെ മാര്‍ഗം സ്തംഭിപ്പിച്ചു. ഗംഗ വഴികാണാതെ ശിവന്റെ ജടാപടലത്തില്‍ക്കൂടെ അനേകവര്‍ഷം ചുറ്റിത്തിരിഞ്ഞു.\nവീണ്ടും ഭഗീരഥന് ശിവനെ തപസ്സു ചെയ്തു. പ്രസന്നനായ ശിവന് ജട കുടഞ്ഞു് കുറെ ഗംഗാജലം ഭൂമിയില് വീഴ്ത്തി. ആ ജലം ബിന്ദുസരസ്സില് പതിച്ച് ഹ്ലാദിനി, പാവിനി, നളിനി എന്നു മൂന്നു കൈവഴികളായി കിഴക്കോട്ടൊഴുകി. സുചക്ഷുസ്, സീത, സിന്ധു എന്നീ മൂന്നു കൈവഴികള് പടിഞ്ഞാറോട്ടൊഴുകി. ഏഴാമത്തെ കൈവഴി ഭഗീരഥനെ പിന്തുടര്‍ന്നു. ഭഗീരഥന് മുന്‍പിലും ഗംഗ പിന്‍പിലുമായി ബഹുദൂരം സഞ്ചരിച്ച് ജഹ്നുമഹര്‍ഷിയുടെ ആശ്രമപ്രദേശത്തു ചെന്നു. ഗര്‍വ്വിഷ്ഠയായ ഗംഗ ജഹ്നുവിന്റെ ആശ്രമം മുക്കി. കുപിതനായ മുനി ഗംഗയെ കുടിച്ചു കളഞ്ഞു. ഭഗീരഥന് ജഹ്നുമഹര്‍ഷിയെ പ്രസാദിപ്പിച്ചു. മഹര്‍ഷി ഗംഗയെ ചെവിയില്‍ക്കൂടി വെളിയിലേക്ക് ഒഴുക്കിക്കൊടുത്തു. അന്നുമുതല് ഗംഗയ്ക്ക് ജാഹ്നവി എന്നു പേരുണ്ടായി. വീണ്ടും ഗംഗ ഭഗീരഥനെ അനുഗമിച്ച് പാതാളത്തില് പ്രവേശിക്കുകയും സഗരപുത്രന്മാരെ പുണ്യജലത്തില് കഴുകി മോക്ഷപ്രാപ്തരാക്കുകയും ചെയ്തു. സഗരപുത്രന്മാര്‍ക്ക് ഉദകക്രിയ ചെയ്തശേഷം ഭഗീരഥന് ഗംഗയെ സമുദ്രത്തിലേക്കു നയിച്ചു.\nഈ കഥ കേട്ടപ്പോള് അതങ്ങനെത്തന്നെ വിഴുങ്ങാനല്ല എനിക്കു തോന്നിയത്. ഗുരു നിത്യയുടെ വാക്കുകളാണ് എന്നില് വന്നു നിറഞ്ഞത്. മഹാഭാരതത്തെക്കുറിച്ചാണ്:\n“മഹാഭാരതത്തിലെ പാത്രങ്ങളുടെ പേരുകള്, അവരുടെ ആകാരവര്‍ണ്ണനകള്, സ്ഥലനാമങ്ങള്, ദൃഷ്ടാന്തങ്ങള് ഇവയൊന്നും ആനുഷംഗികങ്ങളല്ല. അവയോരോന്നും സൂക്ഷ്മമായി പരിശോധിച്ചാല്, പ്രകടമായി പറഞ്ഞിരിക്കുന്നതിനുമപ്പൂറം പല ഗൂഡാര്‍ത്ഥങ്ങളും ഓരോ പാത്രത്തിന്റെയും ഓരോ ഉപാ‍ഖ്യാനത്തിന്റെയും പിന്നില് ഒളിഞ്ഞിരിക്കുന്നതായി കാണാം. സ്പഷ്ടമായി പറഞ്ഞിരിക്കുന്നത് പലതും സാധാരണമാണ്. എന്നാല് മിത്തില് പൊതിഞ്ഞു വച്ചിരിക്കുന്നത് ഗൂഡാവബോധത്തിന്റെ നീരുറവ പോലെയാണ്. എക്കാലത്തും അവ അനുവാചകനില് കിക്കിളി ഉണര്‍ത്തും; വികാരങ്ങളില് വേലിയേറ്റം ഉണ്ടാക്കും; അവനെയിരുത്തി ചിന്തിപ്പിക്കും; കണ്ടിട്ടില്ലാത്ത ലോകങ്ങളിലേക്ക് അവനെ ഗൂഡമായി കൊണ്ടുപോകും; അതിശയകരമായ വെളിപാടുണ്ടാക്കിക്കൊടുക്കും.”\nമറ്റു പുരാണേതിഹാസങ്ങളിലും പഞ്ചതന്ത്രം, വിക്രമാദിത്യന് കഥകള്, കഥാസരിത് സാഗരം എന്നീ കഥാസഞ്ചയങ്ങളിലും എല്ലാം ആഴവും പരപ്പുമുള്ള ഗൂഡാര്‍ത്ഥങ്ങള് കണ്ടെത്താനാവുമെന്ന് ഗുരു പറയുന്നു.\nഋഷിമാര് ഒരുകാര്യം ഉറപ്പിച്ചു പറയുന്നു; എന്തൊക്കെ ഉണ്ടെന്നു തോന്നുന്നുണ്ടോ അതെല്ലാം നമ്മുടെ ബോധത്തിലാണ്. ബോധമുണരുമ്പോഴാണ് പുറത്ത് ലോകമുണ്ടാകുന്നത്. അതടഞ്ഞാല് പിന്നെ ഒന്നുമില്ല. അതുകൊണ്ട് ഋഷിമാര് എന്തെഴുതിയാലും അത് നമ്മുടെ ആന്തരിക ലോകത്തെ സംബന്ധിക്കുന്നതാവാനെ തരമുള്ളൂ. അതുകൊണ്ടാവണം ഈ കഥ കേട്ടപ്പോള് ബ്രഹ്മാവും ശിവനും സുമതിയും കേശിനിയും അസഞ്ജമസും ചുരക്കയും ചുരക്കയില് നിന്നും ജനിച്ച അറുപതിനായിരം സഗരപുത്രന്മാരും കപിലമഹര്‍ഷിയും ഇന്ദ്രനും ജഹ്നുമഹര്‍ഷിയും അംശുമാനും ദിലീപനും ഭഗീരഥനും ഗംഗയും എല്ലാം എന്റെ ഉള്ളിത്തന്നെയുള്ള ഭാവഹാദികളായി എനിക്കു തോന്നിയത്. നിത്യനിരന്തരമായ ശ്രദ്ധയോടും ഭക്തിയോടും ഭഗീരഥപ്രയത്നം ചെയ്താല് മാത്രമേ ശുദ്ധബോധമായ ഗംഗയെ ഹൃദയത്തില് അനുഭവിക്കേണ്ട വിധത്തില് അനുഭവിക്കാനാവൂ എന്നൊരു ഉള്‍വെളിച്ചമാണ് ആദ്യമായി എന്നില് മിന്നിയത്. അനിവാര്യമായ സൃഷ്ടിസ്ഥിതിലയ ചാക്രികതയിലൂടെ സഞ്ചരിക്കേണ്ടി വരുന്ന എന്റെ തന്നെ ഒരു പ്രതിഫലനം ഗംഗയില് കാണാന് കഴിഞ്ഞു. യമ-നിയമ-ആസന-പ്രാണായാമ-പ്രത്യാഹാര-ധാരണ-ധ്യാനം-സമാധി എന്നിങ്ങനെ ഉയര്‍ന്നുയര്‍ന്നു പോകുന്ന ഒരു സാധകന്റെ ബോധധാരയ്ക്കു സംഭവിക്കാവുന്ന താഴ്ചകളും ഉയര്‍ച്ചകളും അപകടങ്ങളും പരിഹാരങ്ങളും ഒക്കെ ഈ കഥയില് ഗൂഡമായിരിപ്പുണ്ടെന്നു തോന്നി.\nPrevious story: ബ്ലോഗിലെ ഇടപെടലുകള്\nNext story: ഉറക്കം


അന്ന് പൂർണമായി കത്തിനശിച്ചു; കരിപ്പൂർ ഓർമിപ്പിക്കുന്നത് മംഗളൂരുവിനെ; ഒഴിവായത് മഹാദുരന്തം - Samakalika Malayalam\nBy സമകാലികമലയാളം ഡെസ്‌ക് | Published: 07th August 2020 09:45 PM |\nLast Updated: 07th August 2020 09:45 PM | A+A A- |\nകോഴിക്കോട്: കരിപ്പൂരിൽ എയർ ഇന്ത്യ വിമാനം റൺവേയിൽ നിന്നും തെന്നിമാറി പൈലറ്റടക്കം നാല് പേർ മരിച്ച അപകടം ഓർമിപ്പിക്കുന്നത് പത്ത് വർഷം മുൻപ് മംഗളൂരുവിലുണ്ടായ ദുരന്തത്തെ. കരിപ്പൂരിൽ ക്രാഷ് ലാൻഡിങ്ങിനിടെ റൺവേയിൽ നിന്ന് തെന്നിമാറിയ വിമാനം മൂക്കുകുത്തി വീഴുകയായിരുന്നു. മുൻഭാഗം പൂർണമായും തകർന്നു. കോക്ക്പിറ്റിന് തൊട്ടുപിന്നിലുണ്ടായിരുന്ന യാത്രക്കാർക്കാണ് ഗുരുതര പരിക്കുകളേറ്റത്. വിമാനത്തിന് തീപിടിച്ചിട്ടില്ലെന്നതാണ് ആശ്വാസം.\n2010 മെയ് 21ന് രാത്രി ദുബായ് അന്താരാഷ്ട്ര വിമാനത്താവളത്തിൽ നിന്ന് ജീവനക്കാരടക്കം 166 പേരുമായി മംഗലാപുരത്തേക്ക് എത്തിയ വിമാനമാണ് ലാൻഡിങിന് തൊട്ടുമുൻപ് തീപ്പിടിച്ച് അപകടത്തിൽപ്പെട്ടത്. എയർ ഇന്ത്യ എക്സ്പ്രസ് 812 വിമാനം മംഗലാപുരം ബജ്പെ വിമാനത്താവളത്തിൽ രാവിലെ ആറരയോടെ ലാൻഡിങ്ങിന് ഒരുങ്ങുന്നതിനിടെയായിരുന്നു അപകടം.\nവിമാനം റൺവേയിൽ നിന്ന് തെന്നിമാറി മണൽതിട്ടയിൽ ഇടിക്കുകയായിരുന്നു. പിന്നേയും മുന്നോട്ട് നീങ്ങിയ വിമാനത്തിന്റെ ചിറകുകൾ കോൺക്രീറ്റ് ടവറിൽ ഇടിച്ചു. ഇടിയുടെ ആഘാതത്തിൽ ഇന്ധനം ചോർന്ന് സെക്കന്റുകൾക്കുള്ളിൽ വിമാനം കത്തിയമർന്നായിരുന്നു അന്നത്തെ ദുരന്തം.\nഎട്ട് യാത്രക്കാർ അത്ഭുതകരമായി രക്ഷപ്പെട്ടു. മരിച്ചവരിൽ സ്ത്രീകളും കുട്ടികളും ഉൾപ്പെടുന്നു. ഇന്ത്യയിൽ നടന്ന ഏറ്റവും വലിയ മൂന്നാമത്തെ വിമാന ദുരന്തമായിരുന്നു മംഗലാപുരത്തേത്. പല മൃതദേഹങ്ങളും കത്തിക്കരിഞ്ഞു പോയിരുന്നു. മൃതദേഹങ്ങൾ തിരിച്ചറിയാൻ സാധിക്കാത്തതിനാൽ ഒന്നിച്ച് സംസ്‌കരിക്കുകയായിരുന്നു.\nകരിപ്പൂരിലുണ്ടായത് ക്രാഷ് ലാൻഡിങ് ആണെന്നാണ് റിപ്പോർട്ടുകൾ. മംഗലാപുരം ദുരന്തത്തിന് സമാനമായ രീതിയിൽ തീപ്പിടുത്തമുണ്ടാവാത്തതിനാലാണ് വലിയ അപകടം ഒഴിവായത്.\nഎയർ ഇന്ത്യ വിമാനം റൺവേ ദുരന്തം


മൂട്ടശല്യം - എങ്ങനെ കണ്ടെത്താം? എങ്ങനെ ഒഴിപ്പിക്കാം? അറിയേണ്ടതെല്ലാം | how to detect bed bug infestation and get rid of them\nTrivandrum, First Published 2, Jul 2020, 1:08 PM\nപല വികസിത രാജ്യങ്ങളും ഹോട്ട്, സ്റ്റീം ട്രീറ്റ്മെന്റുകൾ ആണ് പ്രോത്സാഹിപ്പിച്ചു വരുന്നത്.\nമനുഷ്യൻ കട്ടിലിന്മേൽ കിടക്കവിരിച്ച് കിടന്നുറങ്ങാൻ തുടങ്ങിയ കാലം തൊട്ടുതന്നെ അവന്റെ ഉറക്കം കെടുത്തിക്കൊണ്ടിരിക്കുന്ന ഒന്നാണ് മൂട്ടകടി. പലപ്പോഴും നഗ്നനേത്രങ്ങൾ കൊണ്ട് കാണാൻ പോലുമാകാത്ത ഈ കുഞ്ഞു ജീവി ഒന്നു കിടന്നുറങ്ങാൻ ശ്രമിക്കുന്നവർക്ക് പകരുന്ന അസ്വസ്ഥത ചില്ലറയൊന്നുമല്ല. പലപ്പോഴും മൂട്ടയുള്ള ചില വീടുകളിലെ സോഫയിലോ കിടക്കയിലോ ഒന്നു ചെന്നിരുന്നുകൊടുത്താൽ മതി അവ നിങ്ങളുടെ കുപ്പായത്തിലേറി ഇങ്ങു പോരും നിങ്ങളുടെ വീട്ടിലേക്ക്. പിന്നെ നിങ്ങളുടെ വീട്ടിൽ നിങ്ങൾ എവിടൊക്കെ ചെന്നിരുന്നുവോ അവിടെയൊക്കെ ചെന്ന് പെറ്റുപെരുകി വീട്ടിൽ ഒരിടത്തും സ്വൈരമായി ചെന്നിരിക്കാൻ പറ്റാത്ത അവസ്ഥയിലേക്ക് കാര്യങ്ങൾ പോകും.\nകഴിഞ്ഞ 20 വർഷമായി ലോകത്ത് കാര്യമായി പെറ്റുപെരുകിയിട്ടുണ്ട് മൂട്ടകൾ. സൈമെക്സ് ലെക്ടലേറിയസ് എന്ന ശാസ്ത്രനാമത്തിലാണ് മൂട്ട എന്ന സൂക്ഷ്മജീവി അറിയപ്പെടുന്നത്. അവ കേറിപ്പറ്റി സഞ്ചരിക്കാത്തതായി ലോകത്ത് ഇനി ഒരു വാഹനവുമില്ല. വിമാനത്തിലും, ട്രെയിനിലും, കപ്പലിലും, എന്തിന് അന്തർവാഹിനിയിൽ വരെ മൂട്ടകളുടെ സാന്നിധ്യമുണ്ടായിട്ടുണ്ട്. നിങ്ങളെ കടിച്ചിട്ടില്ലെങ്കിൽപ്പോലും നിങ്ങൾ മൂട്ടകടികൊണ്ട് പൊറുതിമുട്ടിയ ഒരു സുഹൃത്തിന്റെ സഹപ്രവർത്തകന്റെ ഒക്കെ കഥകൾ ഉറപ്പായിട്ടും കേട്ടിട്ടുണ്ടാവും. മൂട്ടകളെപ്പറ്റിയുള്ള ഏറെ രസകരമായ ചില ശാസ്ത്രീയവിവരങ്ങളാണ് ഇനി.\n5-7 : ഒരു മൂട്ടയുടെ ശരാശരി വലിപ്പം 5-7 മില്ലിമീറ്റർ ആണ്.\n500 : ഒരു മൂട്ട അതിന്റെ ആയുഷ്കാലത്തിൽ ഇടുന്ന മുട്ടകളുടെ എണ്ണം.\n20-400 - ജലപാനം കൂടാതെ ഒരു മൂട്ടയ്ക്ക് 20-400 ദിവസങ്ങൾ വരെ പിടിച്ചു നിൽക്കാവും.\n50 : മൂട്ട ചത്തുപോകുന്ന ഊഷ്മാവ് 50 ഡിഗ്രി സെൽഷ്യസ് ആണ്.\n9000 : ആമസോണിൽ മൂട്ടയെക്കൊല്ലാനുള്ള ഉൽപ്പന്നങ്ങളുടെ എണ്ണം 9000 ആണ്. .\n1.20 : ഗവേഷണാവശ്യത്തിന് വിൽക്കപ്പെടുന്ന ഒരു മൂട്ടയുടെ വില 1.20 ഡോളർ ആണ്. ഏകദേശം നൂറു രൂപ.\nമറ്റുള്ള പ്രാണികളിൽ നിന്ന് വിരുദ്ധമായി മൂട്ടകൾ വിശേഷിച്ചൊരു രോഗവും പരത്തുന്നില്ല എന്നതുകൊണ്ടുതന്നെ അങ്ങനെ അധികം ഗവേഷണസ്ഥാപനങ്ങളൊന്നും തന്നെ മൂട്ടകളെ നിർമാർജ്ജനം ചെയ്യുന്നതിന്റെ പിന്നാലെ അധികം റിസർച്ചൊന്നും തന്നെ നടത്തിയിട്ടില്ല. അത് കാർഷിക വിളകളെ ബാധിക്കാത്തതുകൊണ്ട് കീടനാശിനി കമ്പനികളും മൂട്ടക്കുവേണ്ടി എന്നപേരിൽ അധികം ഉത്പന്നങ്ങൾ വികസിപ്പിച്ചെടുക്കാൻ മിനക്കെട്ടിട്ടില്ല. അതേ സമയം മൂട്ടകടി എന്നത് തൊലിപ്പുറത്ത് ചൊറിച്ചിലും, തടിച്ചിലും, അലർജിയും, മാനസികമായ ഈർഷ്യയും ഒക്കെ ഉണ്ടാക്കുന്ന വളരെയധികം ശല്യങ്ങളുള്ള ഒരു പ്രശ്നം തന്നെയാണുതാനും.\nഎന്തുകൊണ്ടാണ് മൂട്ടയെ കൊല്ലാൻ ഇത്ര പ്രയാസം\nമനുഷ്യനെ ഒന്നു കടിക്കാൻ പുറത്തിറങ്ങുന്ന സമയത്തൊഴിച്ച് ബാക്കി എല്ലാ സമയത്തും മൂട്ടകൾ ഒളിവിലായിരിക്കും എന്നതാണ് മൂട്ടകളുടെ ഒരു പ്രത്യേകത. കിടക്കയുടെ ഉള്ളിലും, കട്ടിലിലെ മരത്തിന്റെയും പ്ലൈവുഡിന്റെയും വിള്ളലുകളിലും ഒക്കെ അവയ്ക്ക് ആഴ്ചകളോളം ഭക്ഷണമോ വെള്ളമോ ഇല്ലാതെ കഴിച്ചുകൂട്ടാനാകും. അതുകൊണ്ടുതന്നെ നമ്മൾ കൊല്ലാൻ വേണ്ടി പ്രയോഗിക്കുന്ന കെമിക്കൽ ഈ മൂട്ടയുടെ ദേഹത്ത് ഏൽപ്പിക്കുക എന്നത് വലിയ ഒരു വെല്ലുവിളി തന്നെയാണ്.\nമൂട്ടശല്യം തിരിച്ചറിയാനുള്ള വഴികൾ\nചുവന്ന ബ്രൗണിഷ് നിറത്തിലുള്ള ഈ സൂക്ഷ്മജീവികൾക്ക് 5-7 മില്ലിമീറ്റർ മാത്രമാണ് പരമാവധി വലിപ്പം. മനുഷ്യ രക്തം മാത്രമാണ് ഇവയുടെ പ്രിയ ഭക്ഷണം. ഇവ നമ്മുടെ ശരീരത്തിൽ കടിച്ച ശേഷം തൊലിപ്പുറത്ത് അനുഭവപ്പെടുന്ന ചൊറിച്ചിൽ മാത്രമാണ് മൂട്ടകടിച്ചാലുണ്ടാകുന്ന ഒരേയൊരു ലക്ഷണം. നമ്മളെ മൂട്ടകൾ കടിക്കുമ്പോൾ ഉണ്ടാകുന്ന ചൊറിച്ചിൽ തന്നെയാണ് നമ്മുടെ വീട്ടിൽ മൂട്ടശല്യമുണ്ട് എന്നാണതിന്റെ പ്രഥമലക്ഷണം.\nവെളുത്ത ഷീറ്റുകളിൽ ചിലപ്പോൾ ഇവയെ നമുക്ക് കാണാനുമാകും. മനുഷ്യരെപ്പോലെ മൂട്ടകൾക്കും ഇടക്കൊക്കെ ഒന്നു വിസർജ്ജിക്കേണ്ടതുണ്ട്. കറുത്ത നിറത്തിലുള്ള മൂട്ടകളുടെ വിസർജ്യവും ഇവയുടെ സാന്നിധ്യത്തിന്റെ തെളിവുകളാണ്. മൂട്ടകൾ നിങ്ങളുടെ കിടക്കയിൽ ധാരാളമുണ്ടെങ്കിൽ ഒരു പ്രത്യേകതരത്തിലുള്ള ദുർഗന്ധം കിടക്കയിൽ നിന്ന് പുറപ്പെടുകയും ചെയ്യും. ഒരു പറ്റം മൂട്ടകൾ ഒന്നിച്ച് അവയുടെ ശരീരത്തിൽ ഉത്പാദിപ്പിക്കപ്പെടുന്ന അലാം ഫെറോമോണുകൾ എന്നറിയപ്പെടുന്ന കെമിക്കലുകൾ പുറത്തുവിടുമ്പോഴാണ് ഈ ഗന്ധം മനുഷ്യർക്ക് അനുഭവപ്പെടുക.\nഇടയ്ക്കിടെ പുറം തൊലി പൊഴിക്കുന്ന പതിവും മൂട്ടകൾക്കുണ്ട്. അവയുടെ ജീവിതത്തിന്റെ വിവിധ ഘട്ടങ്ങളിൽ 'എക്സോ സ്കെലിറ്റനു'കൾ എന്നറിയപ്പെടുന്ന ഈ പുറംതൊലി അവ പൊഴിച്ചിടും. തലവെക്കുന്ന ഭാഗത്ത് ഇവയുടെ സാന്നിധ്യമുണ്ടോ എന്ന് പരിശോധിച്ചാലും നമുക്ക് മൂട്ടകളുടെ സാന്നിധ്യം തിരിച്ചറിയാനാകും.\nമൂട്ടശല്യം ഒഴിവാക്കാൻ എന്തുചെയ്യാം ?\nമുറി നല്ലപോലെ വൃത്തിയാക്കുക എന്നതാണ് ഒരു വഴി. വൃത്തികേടായി കിടക്കുന്നിടങ്ങളിലാണ് സാധാരണ മൂട്ടകൾ വരിക. വാക്വം ക്ലീനർ കൊണ്ട് കിടക്കയിൽ പിടിച്ചാൽ ചില മൂട്ടകൾ പോയിക്കിട്ടും. കിടക്കയിലെ വിരിപ്പുകൾ മാറ്റി പുതിയ വിരിപ്പുകൾ വിരിക്കുക. കിടക്കകൾ വെയിലത്ത് കൊണ്ടിട്ട് നല്ല പോലെ ചൂടാക്കിയാൽ കിടക്കയിൽ കേറിക്കൂടിയ മൂട്ടകൾ ഇറങ്ങിപ്പൊയ്ക്കൊള്ളും.\nകഴിവതും കെമിക്കലുകൾ ഉപയോഗിക്കാതുള്ള ട്രീറ്റ്മെന്റാണ് നല്ലത് എങ്കിലും കട്ടിലിലും മറ്റും ഒളിച്ചിരിക്കുന്ന ചില മൂട്ടകളെ തുരത്താൻ അടച്ചിട്ടുള്ള ഫ്യൂമിഗേഷൻ അടിസ്ഥാനപ്പെടുത്തിയുള്ള കെമിക്കൽ ട്രീറ്റ്മെന്റ് തന്നെ വേണ്ടിവരും. കെമിക്കലുകൾ പ്രയോഗിച്ചാൽ ആരോഗ്യ പ്രശ്നങ്ങൾ വരാനുള്ള സാധ്യത ഉള്ളതിനാൽ, പല വികസിത രാജ്യങ്ങളും ഹോട്ട്, കോൾഡ്, സ്റ്റീം ട്രീറ്റ്മെന്റുകൾ ആണ് പ്രോത്സാഹിപ്പിച്ചു വരുന്നത്.\nപലവട്ടം പ്രയോഗിച്ച് പല പെസ്റ്റ് കൺട്രോൾ കെമിക്കൽസിനോടും ഇപ്പോൾ മൂട്ടകൾക്ക് റെസിസ്റ്റൻസ് ഉണ്ട്. മൂട്ടകൾക്ക് റെസിസ്റ്റൻസ് കിട്ടുന്നതിനനുസരിച്ച് കടുപ്പം കൂട്ടിക്കൂട്ടി ഇപ്പോൾ 'മൂട്ടകളെ കൊല്ലും' എന്ന് ഉറപ്പിച്ചു പറയുന്ന പല കെമിക്കലുകളും വളരെയധികം വിഷാംശമുള്ളതായതിനാൽ ബെഡ്റൂമിലും മറ്റും പ്രയോഗിക്കുന്നത് ഏറെ അപകടകരമായ ഒരു തെരഞ്ഞടുപ്പാണ്. കഴിവതും കെമിക്കൽസ് ഒഴിവാക്കുന്നതുതന്നെയാകും നല്ലത്.\nLast Updated 2, Jul 2020, 2:04 PM


പ്രവാസിയുടെ ഉറക്കം | Malayalam News\nഉറക്കം മാനസികാവസ്ഥയോട് ബന്ധപ്പെട്ട് കിടക്കുന്ന കാര്യമാണ്. മനസ്സിനെ അസ്വസ്ഥപ്പെടുത്തുന്ന കാര്യങ്ങൾക്ക് താൽക്കാലിക പരിഹാരമെങ്കിലും കാണാൻ ശ്രമിക്കുക.\nമുറിഞ്ഞു പോകുന്ന ഉറക്കം അസ്വാസ്ഥ്യപ്പെടുത്തുന്നുവെങ്കിൽ, കിടക്കയിൽ നിന്നെണീറ്റ് മറ്റൊരു മുറിയിൽ ചെന്നിരുന്ന് മറ്റെന്തെങ്കിലും പ്രവൃത്തി കുറച്ച് നേരത്തേക്ക് ചെയ്യുക. വായിക്കുകയോ പാട്ടു കേൾക്കുകയോ ആവാം. ഉറക്കം വരുമ്പോൾ കിടക്കുക. എന്നാലിത് ഒരു ശീലമാക്കരുത് താനും.\nഗൾഫിൽ കഴിയുന്നവർ കഴിവതും ഉറക്കത്തിന് ഒരു ചിട്ട പാലിക്കേണ്ടതുണ്ട്. ഉറങ്ങാൻ അഥവാ ചിലപ്പോൾ അൽപം വൈകിയാലും കഴിവതും കൃത്യസമയത്ത് എഴുന്നേൽക്കുക.\nഉറക്ക പ്രശ്‌നമുള്ളവർ, ഉറങ്ങുന്നതിന് ഒന്നോ രണ്ടോ മണിക്കൂർ മുമ്പ് നേർത്ത ചൂടുവെള്ളത്തിൽ കുളിക്കുക. ഒരു ഗ്ലാസ് തിളപ്പിച്ചാറ്റിയ പാൽ കുടിക്കുക.\nകുടുംബത്തോടൊപ്പം കഴിയുന്ന ഗൾഫുകാർ ഒരു കാര്യത്തിൽ ശ്രദ്ധിക്കേണ്ടതുണ്ട്. രാത്രി ജീവനക്കാരനായ ഭർത്താവല്ലെങ്കിൽ കഴിവതും ഭാര്യയും ഭർത്താവും ഒന്നിച്ചുറങ്ങാൻ മുതിരുക. ഭാര്യയോട് ഉറങ്ങാൻ പറഞ്ഞ് ഭർത്താവ് ടി.വി കണ്ടിരിക്കുകയോ, ഭർത്താവിനോടുറങ്ങാൻ പറഞ്ഞ് വീടുപണിയെടുത്ത് പാതിരാത്രിയാക്കുകയോ ചെയ്യുന്നത് നന്നല്ല. ഭാര്യയും ഭർത്താവും ഒന്നിച്ചുറങ്ങാൻ പോകുന്നത് കുട്ടികൾക്കുള്ള സന്ദേശം കൂടിയാണ്.\nഗൾഫിൽ ഭർത്താവിനോടൊപ്പം കഴിയുന്ന പുറംജോലിയില്ലാത്ത ഭാര്യമാർ, കഴിവതും പകലുറക്കം ഒഴിവാക്കുക. പകൽ നേരം ക്രിയാത്മകമായ കാര്യങ്ങളിലിടപെടുക.\nഗൾഫുകാർക്ക് ഉച്ചയൂൺ കഴിഞ്ഞ് ഇടവേളയുണ്ടെങ്കിലും, അരമണിക്കൂറിലധികം ഉറങ്ങാതിരിക്കുക. അത്തരം സമയങ്ങളിൽ മറ്റ് പ്രവൃത്തികൾ ചെയ്യുക. അപ്പോൾ ടി.വി കണ്ട് സമയം പോക്കുന്നതും ഒഴിവാക്കുക.\nവ്യാഴാഴ്ചകളിൽ പാതിരാത്രിയാവോളം സ്ഥിരമായി ഉറങ്ങാതിരിക്കുകയും വിനോദത്തിനുപയോഗിക്കുകയും ചെയ്യുന്നത് ഒഴിവാക്കുക. അവധി ദിനങ്ങൾ ഉറങ്ങിത്തീർക്കാനുള്ളതല്ല. കുടുംബ കാര്യങ്ങൾക്കും, സംഘടനാ പ്രവർത്തനങ്ങൾക്കും ഉപയോഗിക്കുക.\nകുട്ടികൾക്ക് ഉറക്കത്തിന് ഒരു ചിട്ട ചെറുപ്പം തൊട്ടേ ശീലിപ്പിക്കുക. കുട്ടികളുറങ്ങുമ്പോൾ രക്ഷിതാക്കൾ ഉറക്കമൊഴിഞ്ഞിരിക്കുന്നത് ഒഴിവാക്കുക.\nഉറക്കമില്ലായ്മക്ക് ഒരു കാരണവശാലും ടാബ്‌ലറ്റുകൾ ഡോക്ടർമാരുടെ മാർഗനിർദേശമില്ലാതെ കഴിക്കരുത്. ഉറക്കത്തിനു മുമ്പ് മദ്യം, മയക്കുമരുന്ന്, പുകവലി, മുറുക്ക് എന്നിവ ഒരിക്കലുമരുത്. ഉറക്കപ്രശ്‌നം വല്ലാതെ അലട്ടുന്നുവെങ്കിൽ വിദഗ്ധരെ കാണുക.\nKudumbam pravasi sleep health pravasi health


ജപ്പാന്‍തീരത്ത് ചരക്കുകപ്പല് രണ്ടായി പിളര്‍ന്നു; എണ്ണ ചോര്‍ന്ന് കടലില് പരന്നു | Vision News\nജപ്പാന്റെ വടക്കന്‍തീരത്തെ ഹച്ചിനോഹെ തുറമുഖത്ത് തീരത്തെ മണല്‍ത്തിട്ടയിലിടിച്ച് ബുധനാഴ്ചയാണ് അപകടം. കപ്പലില്‍നിന്നു ചോര്‍ന്ന എണ്ണ, കടലില് 24 കിലോമീറ്റര് ദൂരത്തേക്ക് പരന്നത് മേഖലയില് പാരിസ്ഥിതിക പ്രശ്‌നമുയര്‍ത്തിയിട്ടുണ്ട്. എണ്ണ ചോരുന്നത് നിയന്ത്രിക്കാനുള്ള ശ്രമം പുരോഗമിക്കുകയാണ്. എത്രത്തോളം എണ്ണ ചോര്‍ന്നുവെന്ന കാര്യം വ്യക്തമായിട്ടില്ല.\nപിളര്‍ന്നതിനു പിന്നാലെ കപ്പലിന്റെ പിന്‍ഭാഗം മേല്‍പ്പോട്ട് പൊങ്ങിനില്‍ക്കുന്നതായും ബാക്കിയുള്ളഭാഗം ചെരിഞ്ഞുകിടക്കുന്നതും ആകാശചിത്രങ്ങളില് കാണാം. ചൈന, ഫിലിപ്പീന്‍സ് എന്നിവിടങ്ങളില്‍നിന്നുള്ള 21 ജീവനക്കാരായിരുന്നു കപ്പലിലുണ്ടായിരുന്നത്. ഇവരെ എല്ലാവരെയും രക്ഷപ്പെടുത്തി. കപ്പല് പിളര്‍ന്നതിനു പിന്നാലെ രക്ഷാപ്രവര്‍ത്തനത്തിന്റെ ഭാഗമായി മൂന്ന് പട്രോള് ബോട്ടുകളും മൂന്ന് എയര്‍ക്രാഫ്റ്റുകളും പ്രദേശത്ത് എത്തിയിരുന്നു.


ചെന്നൈ: പാര്‍ട്ടിയുടെ പ്രസീഡിയം സ്ഥാനത്തത്തുനിന്ന് തന്നെ പുറത്താക്കാന് താല്‍ക്കാലിക ജനറല്‍സെക്രട്ടറിയായ ശശികലക്ക് അവകാശമില്ലെന്ന് അണ്ണാഡി.എം.കെ പ്രസിഡീയം ചെയര്‍മാന് ഇ.മധുസൂദനന്. ശശികലയും കുടുംബവും പാര്‍ട്ടിയെ അടക്കി ഭരിക്കുകയാണ്. താന് തന്നെയാണ് അവരോട് ജനറല് സെക്രട്ടറി സ്ഥാനം ഏറ്റെടുക്കാന് അഭ്യര്‍ഥിച്ചത്. സ്ഥാനം ഏറ്റെടുത്തതിന് പിന്നാലെ കുടുംബം ഒന്നടങ്കം അണ്ണാഡി.എം.കെയെ നിയന്ത്രിക്കുകയാണ്. അകന്ന ബന്ധുക്കള് പോലും സ്വാധീനം ചെലത്തുന്നു.\nആദ്യം ബന്ധു ദിനകരനാണ് പാര്‍ട്ടിയില് ഇടപെട്ടത്. ശശികലയുടെ കുടുംബത്തിലെ എല്ലാവരെയും പോയസ്ഗാര്‍ഡനില് നിന്ന് പുറത്താക്കിയെങ്കിലും ജയലളിതയുടെ മരണ ശേഷം കൂട്ടത്തോടെ തിരിച്ചെത്തിയിരിക്കുന്നു. പനീര്‍സെല്‍വത്തിന്‍െറ പത്രസമ്മേളനത്തിന് ശേഷമാണ് താന് കാര്യങ്ങള് മനസ്സിലാക്കുന്നത്. മുഖ്യമന്ത്രിയും ട്രഷററുമായ പനീര് സെല്‍വത്തിന് ഈ അവസ്ഥ ഉണ്ടാമെങ്കില് തനിക്ക് എന്തും സംഭവിക്കാം. ശശികലയുടെ കുടുംബത്തെ രക്ഷിക്കാനല്ല. പാര്‍ട്ടിലെ ശക്തിപ്പെടുത്താനാണ് ഞങ്ങള് ഒരുമിച്ചത്.\nഡി.എം.കെയുടെ കുടുംബഭരണം അവസാനിപ്പിക്കാനാണ് അണ്ണാഡി.എം.കെ സ്ഥാപിച്ചത്. എന്നാല് അണ്ണാഡി.എം.കെയിലും കുടുംബഭരണം എത്തിയിരിക്കുന്നു. താനും ഒ.പി.എസും ആദ്യകാലം മുതല് അണ്ണാഡി.എം.കെയിലുണ്ട്. എനിക്കെതിരെ ഡി.എം.കെ 49 കേസുകളാണ് നല്‍കിയിരിക്കുന്നത്. സംസ്ഥാനം സ്വയം ഭരിക്കാനാണ് ഡി.എം.കെ ആഗ്രഹിക്കുന്നത്. അവര്‍ക്ക് പനീര്‍സെല്‍വത്തെ പിന്തുണക്കേണ്ട കാര്യമില്ലെന്നും മധുസൂദനന് വ്യക്തമാക്കി.\nപന്നീര്‍സെല്‍വം പക്ഷത്തേക്ക് കൂറുമാറിയ മധുസൂദനനെ ശശികല പാര്‍ട്ടിയില് നിന്ന് പുറത്താക്കി. പാര്‍ട്ടിയിലെ പ്രാഥമികാംഗത്വവും ശശികല റദ്ദാക്കി. മുന് മന്ത്രിയും ഓര്‍ഗനൈസിങ് സെക്രട്ടറിയുമായിരുന്ന കെ.എ സെങ്കോട്ടയ്യനാണ് പുതിയ ചെയര്‍മാന്. പാര്‍ട്ടിയില് ജനറല് സെക്രട്ടറി സ്ഥാനം കഴിഞ്ഞാല് രണ്ടാം സ്ഥാനമാണ് പ്രസീഡിയം ചെയര്‍മാന്. മധുസൂദനനെ ജനറല് സെക്രട്ടറിയാക്കാനാണ് ജയലളിത ആഗ്രഹിച്ചതെന്ന് പനീര്‍സെല്‍വം പറഞ്ഞിരുന്നു.\nശശികലയെ പിന്തുണക്കുന്ന എം.എല്.എമാര്‍ക്ക് കോടികള് കൈമാറിയതായി ആരോപണം\nകിരീടവും ചെങ്കോലും നഷ്ടപ്പെട്ട പനീര്‍ശെല്‍വത്തെ ബി.ജെ.പി.യും കൈയ്യൊഴിഞ്ഞു; വീടിന് നേരെ കല്ലേറ്


കണ്ടതും കേട്ടതും: കാശിതള്ളയും തമ്പ്രാനും..\nആ സ്ത്രീയെ എല്ലാവരും കാശിതള്ളേ എന്നാണ് വിളിക്കുക. ഏതാണ്ട് എഴുപതോളം പ്രായം വരും. മുടിമുഴുവനായി നരച്ചിട്ടില്ല. കൂനുള്ളതുകൊണ്ട് കൈ കാൽമുട്ടിൽ താങ്ങിയാണ് നടക്കാറ്. ഒറ്റക്കാണ് ജീവിതം. ഭർത്താവിനേയൊ മക്കളേയൊ ഒന്നും അവിടെ എവിടേയും കണ്ടിട്ടില്ല. കൂട്ടിനായുള്ളത് നാല് പശുക്കൾ മാത്രം. രാവിലേയും വൈകുന്നേരവും സമീപത്തുള്ള കോളനികളിലെല്ലാം പാലുവിറ്റാണ് ഉപജീവനം. വെളുപ്പിനെ ആറ് ആറര ആകുമ്പൊൾ അവർ ഒരു പ്ലാസ്റ്റിക് ബാഗിൽ പാൽ നിറച്ച കുപ്പികളുമായി വേച്ചു വേച്ചു നടന്നു തുടങ്ങും. ഇതുപോലെ വൈകുന്നേരവും നാലുമണിയോടെ അവരെ പാലും കൊണ്ട് വരുന്നതു കാണാം.\nഏതെങ്കിലും വീട്ടുകാർക്കുകൂടുതൽ പാലാവശ്യം ഉണ്ടെങ്കിൽ കാശിതള്ള പറയും ഞാൻ തമ്പ്രാ‍ന്റടുത്തുനിന്നു വാങ്ങിതരാം. ഈ തമ്പ്രാനും കാശിതള്ളയെ പൊലെ ഏകാന്തവാസം ആണ്. ഉപജീവനമാർഗ്ഗം പശുവും പാലും ചാണകവും ഒക്കെ തന്നെ. പ്രായവും എഴുപതൊളം വരും. ഭാര്യയെകുറിച്ചൊ മക്കളെ കുറിച്ചോ നാട്ടുകാർക്കാർക്കും ഒരുവിവരവും ഇല്ല. ആരെങ്കിലും ചോദിച്ചാൽ തന്നെ ‘ഇനി അതൊക്കെ പറഞ്ഞിട്ടെന്തു കാര്യം മക്കളെ’ എന്നു ദീർഘനിശ്വാസത്തോടെ ചോദിക്കും.\nകാശിതള്ളയുടെയും തമ്പ്രാന്റെയും പശുക്കൾ ഒരുമിച്ചാണ് പറമ്പിലും പാടത്തും ഒക്കെ മേയാൻ പോകുന്നത്. അതിന്റെ അടുത്ത് ഏതെങ്കിലും മരത്തണലിൽ ഇവർ ഒരുമിച്ചുസംസാരിക്കുന്നതൊരു പതിവുകാഴ്ചയാണ്. മഴയാണെങ്കിൽ കുടയും പിടിച്ചിരുന്നാണ് സംസാരം. ലോകംതന്നെമറന്നുള്ളസംസാരം ആണ് എന്നു തോന്നിപോകും. ഒരാളുടെ പല്ലില്ലാത്തമോണയും മറ്റേആളുടെ ഒരുപല്ലുമാത്രം തൂങ്ങിയ മോണയും കാട്ടി ആർത്തുല്ലസ്സിച്ചു ചിരിക്കുന്നതുകാണാം പലപ്പോഴും. ചിലപ്പോൾ അങ്ങോട്ടും ഇങ്ങോട്ടും വാങ്ങിയും കൊടുത്തും ഊണുകഴിക്കുന്നതുകാണാം.\nഇവർ തമ്മിൽ ഉള്ളബന്ധം എന്തായിരിക്കും??\nഇവർ തമ്മിൽ എന്തായിരിക്കും സംസാരിക്കുന്നത്?\nഎന്നുമുതൽ ആണ് ഇദ്ദ്യേഹം കാശിതള്ളയുടെ തമ്പ്രാൻ ആയത്?\nവായാടിയുടെ പോസ്റ്റിൽ പറഞ്ഞപോലെ ജീവിതസായാഹ്നത്തിൽ പരസ്പരം അത്താണികൾ ആകുകയാണൊ?\nഈ നശിച്ച (?) സമൂഹത്തെ ഭയന്നണൊ അവർ പണ്ട് കല്ല്യാണം കഴിക്കാതിരുന്നത്, ഒരുമിച്ചു ജീവിക്കാതിരുന്നത്?\nഒരുപാടൊരുപാടു ചോദ്യങ്ങൾ ഉണ്ടാകും അവരുടെ സൌഹൃദം കാണുമ്പൊൾ..\nPosted by വേണുഗോപാല് ജീ at 5:18 AM\njayarajmurukkumpuzha July 28, 2010 at 5:37 AM\nvalare nannayittundu..... aashamsakal...................\nറ്റോംസ് കോനുമഠം July 28, 2010 at 5:43 AM\nഉപാസന || Upasana July 28, 2010 at 6:13 AM\nഅവരില് എന്തെങ്കിലും നെരിപ്പോടുകള് അരിയുന്നുണ്‍റ്റാകും സുഹൃത്തേ\nശ്രീനാഥന് July 28, 2010 at 6:28 AM\nഅവർതമ്മിലുള്ള ബന്ധം എന്തുമാകട്ടെ, അവർ പരസ്പരം അഭയമാകുന്നു എന്നതാണു പ്രധാനം, നല്ല പോസ്റ്റ്!\nVenugopal G July 28, 2010 at 9:10 AM\n@jayarajmurukkumpuzha നല്ല കമെന്റിനു നന്ദി\n@റ്റോംസ് കോനുമഠം കമെന്റിനു നന്ദി\n@ഉപാസന എനിക്കു മനസിലാകുന്നില്ല എന്തണു അരവരുടെ മനസിലെന്ന്. നന്ദി\n@ശ്രീനാഥന് സാർ. ഇങ്ങനെ എങ്കിലും അവർക്കു അഭയം ഉണ്ടല്ലൊ എന്നതാണു എനിക്കും സന്തോഷം..\nA.FAISAL July 29, 2010 at 2:15 AM\nബന്ധം എന്തോ ആവട്ടെ..!!\nഅവര് പരസ്പരം ആശ്വാസവും അഭയവും ആവുന്നുണ്ടല്ലോ..!!\nഉള്ളു തുറന്നു ചിരിക്കുന്നുണ്ടല്ലോ..!\nപേരിട്ടു വിളിക്കുന്ന ബന്ധങ്ങളില് ഇപ്പൊ അതൊന്നും ഇല്ലല്ലോ...!!\nVayady July 29, 2010 at 9:44 AM\nകാശിതള്ളയുടെയും തമ്പ്രാന്റെയും കഥ... അവര് രണ്ടു പേരും നല്ല സുഹൃത്തുക്കളായിരിക്കും. പരിഭവവും, പിണക്കവും, കണക്കുപറച്ചിലുമൊന്നുമില്ലാത്ത ഒരു നല്ല സൗഹൃദം. സൂര്യനുകീഴിലുള്ള എന്തിനെ കുറിച്ചും അവര് സംസാരിക്കുന്നുണ്ടാകും. അവരുടെ ബന്ധത്തിലെ ഇന്റിമസി വര്‍ഷങ്ങള് ഇത്ര കഴിഞ്ഞിട്ടും നിലനില്‍ക്കുന്നതില് ഞാനേറെ സന്തോഷിക്കുന്നു. ഇതുപോലെ ജീവിതസായാഹ്നത്തില് ഒരു കൂട്ട് കിട്ടുന്നത് എത്ര ഭാഗ്യമാണ്. മനസു തുറന്നു സംസാരിക്കാനും,അതുകേള്‍ക്കാനും ഒരാള്. മനസ്സിന്റെ ശൂന്യതയകറ്റാന് ഒരു കൂട്ട്. ഇതാഗ്രഹിക്കാത്തവരായി ആരുണ്ടീ ലോകത്ത്? ഇതാണു യഥാര്‍ത്ഥ സൗഹൃദം. ആ കളിക്കൂട്ടുകാരനേയും കളിക്കൂട്ടുകാരിയേയും ഞങ്ങള്‍ക്ക് പരിചയപ്പെടുത്തിയതിന് ഞാന് നന്ദി പറയുന്നു.\nവഷളന് ജേക്കെ ★ Wash Allen JK July 30, 2010 at 7:19 PM\nവേണൂ, അവര് നല്ല കൂട്ടുകാര്, അദ്ദന്നെ...\nVenugopal G July 31, 2010 at 4:07 AM\n@A.FAISAL said...പേരിട്ടു വിളിക്കുന്ന ബന്ധങ്ങളില് ഇപ്പൊ അതൊന്നും ഇല്ലല്ലോ...അതു വളരെ സത്യം തന്നെ.. നന്ദി\n@Vayady said...അവരു തമ്മിലുള്ള ബന്ധം ഞാൻ define ചെയ്യാൻ ശ്രമിച്ചതല്ലാ. ഒന്നു imagine ചെയ്യാൻ ശ്രമിച്ചതാണ്. നന്ദി..\n@വഷളന് ജേക്കെ ★ Wash Allen JK said.... നല്ല കൂട്ടുകാർ ... അങ്ങനൊക്കെ ജീവിതത്തിൽ ജെക്കെക്കു ഉണ്ടായിട്ടുണ്ടൊ?? സ്വാർത്ഥൈല്ലാതെ... mirror പൊലത്തെ കൂട്ടുകാർ?? നന്ദി.\nchithrangada August 2, 2010 at 8:03 AM\nവേണു,നല്ല പോസ്റ്റ് !അവരുടെ പ്രായത്തിന്റെ\nആനുകൂല്യം വെച്ച് അവര് നല്ല സുഹൃത്തുക്കള്\nഅല്ലെങ്കില് soulmates എന്ന് വിചാരിക്കാം .........\nചെറുപ്പം ആയിരുന്നെങ്കില് വേറെ പലതിലും\nനല്ല സുഹൃത്തുക്കളെ കിട്ടുന്നത് ഒരു അപൂര്വ്വ\nവിമൽ August 3, 2010 at 8:34 AM\nക്ലൈമാക്സിലെ കയ്യടക്കവും അസ്സലായിട്ടുണ്ട്….\nവിമൽ August 3, 2010 at 8:46 AM\nമാഷെ..കണ്ണാടി പ്രയോഗം കണ്ടു……\nകണ്ണാടി കളഞ്ഞ് നമുക്ക് പുതിയ ജാലകങ്ങൾ തുറക്കാം….\nVenugopal G August 4, 2010 at 6:46 AM\n@chithrangada ചിത്ര പരഞ്ഞപോലേ അവരെ അവരുടെ പ്രായമാണ് രക്ഷപെടുത്തിയത്. നന്ദി\n@വിമൽ നല്ല അഭിപ്രായത്തിനു നന്ദി... കണ്ണാടി ആയാലും ജാ‍ലകം ആയാ‍ലും പണിയാതിരുന്നാൽ മതി... യെത്? :)\nബിലാത്തിപട്ടണം / BILATTHIPATTANAM. August 5, 2010 at 2:07 PM\nശുദ്ധപ്രണയത്തിന് വയസ്സും കാലവും ഒന്നുമില്ലല്ലോ...\nപരസ്പരമുള്ള ഏകാന്തതകളാണ് അവരെ അടുപ്പിച്ചത് കേട്ടൊ മാഷെ\nVenugopal G August 8, 2010 at 4:19 AM\n@ബിലാത്തിപട്ടണം / BILATTHIPATTANAM. said... ഏകാന്തതകൾ നല്ല ബന്ധങ്ങൾ ഉണ്ടാക്കുമെങ്കിൽ അതും നല്ലതു തന്നെ... നന്ദി\nEchmukutty August 10, 2010 at 9:50 PM\nഅവർ സൌഹൃദത്തിൽ ജീവിയ്ക്കട്ടെ എന്നു വെച്ചാൽ മതി.\nഈ സുഹൃത്തുക്കളെ പരിചയപ്പെടുത്തിയത് നന്നായി.\nഹാപ്പി ബാച്ചിലേഴ്സ് August 12, 2010 at 5:28 AM\nവളരെ ചുരുക്കി ഒരു മനോഹരമായൊരു കഥ.. വളരെ വളരെ ഇഷ്ടപ്പെട്ടു.. അഭിനന്ദനങ്ങള്..\nThommy August 16, 2010 at 3:55 PM\nഅങ്ങനേയും ഒരു വെള്ളിയാഴ്ച..\nനീരാളി മാപിനികളെ നന്ദി…


ദിവസേന രണ്ടര ജിബിയും പരിധിയില്ലാത്ത കോളും; ടെലിക്കോം വിപണിയില് ജിയോയെ മലര്‍ത്തിയടിക്കാന് എയര്‍ടെല് | Kairali News | kairalinewsonline.com\nദിവസേന രണ്ടര ജിബിയും പരിധിയില്ലാത്ത കോളും; ടെലിക്കോം വിപണിയില് ജിയോയെ മലര്‍ത്തിയടിക്കാന് എയര്‍ടെല്\nദില്ലി; ടെലിക്കോം വിപണിയില് താരമാകുകയാണ് എയര്‍ടെല്ലിന്‍റെ പുതിയ ഓഫര്. ജിയോ അടക്കമുള്ള മു‍ഴുവന് എതിരാളികളെയും പിന്നിലാക്കാന് ശേഷിയുള്ളതാണ് രണ്ട് ദിവസം മുമ്പ് പ്രഖ്യാപിച്ച 549 ന്‍റെ ഓഫറെന്നാണ് വിലയിരുത്തലുകള്.\nദില്ലിയിലുള്ള ഉപഭോക്താക്കള്‍ക്ക് വേണ്ടിയാണ് പുതിയ ഡാറ്റ ഓഫര് അവതരിപ്പിച്ചത്. ഡാറ്റയ്ക്കും വോയ്സ് കോളുകള്‍ക്കും വേണ്ടിയുള്ള ഈ പ്ലാന് 549 രൂപയുടേതാണ്.\nമറ്റ് സ്ഥലങ്ങളിലേക്കും ഓഫര് വ്യാപിപ്പിക്കുമെന്നാണ് വ്യക്തമാകുന്നത്.പ്രതിദിനം രണ്ടര ജിബി കണക്കില് ഡാറ്റയും അണ്‍ലിമിറ്റഡ് വോയ്സ് കോളുകളുമാണ് ഇതില് ലഭ്യമാവുക.\nഇരുപത്തെട്ടു ദിവസമാണ് കാലാവധി. അണ്‍ലിമിറ്റഡ് മെസേജ് സൗകര്യവുമുണ്ട്. അതായത് ഒരു മാസത്തേയ്ക്ക് 70 ജിബി ഡാറ്റയാണ് ഈ ഓഫറിലൂടെ ഉപഭോക്താവിന് ലഭിക്കുക.


ഹാര്‍ബര് ലൈനില് പുതിയ ലോക്കല് തീവണ്ടികള് വരുന്നു | Mumbai\nഹാര്‍ബര് ലൈനില് പുതിയ ലോക്കല് തീവണ്ടികള് വരുന്നു\nമുംബൈ: ഹാര്‍ബര് ലൈനിലെ യാത്രക്കാര്‍ക്ക് ഇനി പുതിയ ലോക്കല് തീവണ്ടിയില് സഞ്ചരിക്കാം. മധ്യറെയില്‍വേക്ക് 13 പുതിയ ലോക്കല് തീവണ്ടികളാണ് അടുത്ത അഞ്ചുമാസത്തിനുള്ളില് ലഭിക്കുക. ഇതുമുഴുവന് ഹാര്‍ബര് ലൈനില് ഓടിക്കാനാണ് റെയില്‍വേ ഉദ്യോഗസ്ഥരുടെ തീരുമാനം. അടുത്തിടെവരെ ഹാര്‍ബര് ലൈനിലെ യാത്രക്കാര്‍ക്ക് പഴയ വണ്ടികളായിരുന്നു ലഭിച്ചിരുന്നത്. ആവശ്യത്തിന് കാറ്റും വെളിച്ചവും ഇല്ലാത്ത ഈവണ്ടികളില്‍നിന്ന് അല്‍പ്പം ആശ്വാസംലഭിച്ചത് പശ്ചിമ റെയില്‍വേ ഒഴിവാക്കിയ സീമെന്‍സ് കമ്പനിയുടെ ലോക്കല് തീവണ്ടി ലഭിച്ചുതുടങ്ങിയതോടെയാണ്.\nഏറ്റവും പുതിയ ബൊംബാര്‍ഡിയര് റേക്കുകള് കിട്ടിയതോടെയാണ് പശ്ചിമ റെയില്‍വെ അവരുടെ പഴയ സീമെന്‍സ് റേക്കുകള് ഒഴിവാക്കിയത്. കഴിഞ്ഞവര്‍ഷം വരെ 72 പുതിയ റേക്കുകളാണ് പശ്ചിമ റെയില്‍വേക്ക് ലഭിച്ചത്. മധ്യറെയില്‍വേക്കുള്ള റേക്കുകളില് ആദ്യത്തേത് കഴിഞ്ഞ തിങ്കളാഴ്ച ഇവിടെ എത്തിക്കഴിഞ്ഞു. അടുത്തമാര്‍ച്ചോടെ 12 റേക്കുകള്‍കൂടി ലഭിക്കും. ചെന്നൈയിലെ ഇന്റഗ്രല് കോച്ച് ഫാക്ടറിയില്‍നിന്നാണ് ഇവ വരുന്നത്.\nമധ്യ റെയില്‍വേയ്ക്ക് ലഭിക്കുന്നത് പുതിയ മേധറേക്കുകളാണ്. കാണാന് ബൊംബാര്‍ഡിയര് റേക്കുകളെപ്പോലെ തന്നെയാണ് ഇവയും. വൈദ്യുതി സംവിധാനത്തിലെ ചില മാറ്റങ്ങള് ഒഴിച്ച് ബാക്കി പ്രവര്‍ത്തനങ്ങള് ഒരുപോലെ തന്നെ.\nപുതിയവണ്ടികള് കൊണ്ട് പുതിയ സര്‍വീസുകള് ആരംഭിക്കുന്നതിന് പകരം പഴയ വണ്ടികള് ഒഴിവാക്കുക എന്നതാണ് റെയില്‍വേ ഉദ്ദേശിക്കുന്നത്. റേക്കുകള് വരുന്നതനുസരിച്ച് സര്‍വീസിലുള്ള പഴയ റേക്കുകള് മാറ്റിക്കൊണ്ടിരിക്കും. നിലവില് 51 പഴയ ലോക്കല് തീവണ്ടികളാണ് മുംബൈയില് ഓടിക്കൊണ്ടിരിക്കുന്നത്. ഇതില് 41 എണ്ണം മധ്യറെയില്‍വേയിലും 10 എണ്ണം പശ്ചിമ റെയില്‍വേയിലുമാണ്. 43 കോടി രൂപയാണ് പുതിയ ലോക്കല് തീവണ്ടിക്ക്. 110 കി.മീറ്റര് വരെ വേഗത്തില് ഇവ ഓടിക്കാന് കഴിയും. പുതിയ വണ്ടികള് വരുന്നതോടെ ഹാര്‍ബര് ലൈനിലെ തീവണ്ടിയാത്ര കൂടുതല് ഗുണകരമാവുമെന്നാണ് യാത്രക്കാരുടെ പ്രതീക്ഷ. ഇപ്പോള് പല ദിവസങ്ങളില് ലോക്കല് തീവണ്ടികളുടെ യന്ത്രതകരാറുമൂലം പലപ്പോഴും ഈ ലൈനില് യാത്ര മുടങ്ങാറുണ്ട്.\nശ്രീനാരായണ മന്ദിരസമിതി ഫുട്ബോൾ ടൂർണമെന്റ്: ഐരോളി ടീം ട്രോഫി നേടി\nശബരിമല വിശ്വാസാചരണത്തിനായി കേന്ദ്രം ഇടപെടണം -കെ. സുധാകരൻ\nമാധ്യമപ്രവർത്തകന് ആക്രമണത്തിൽ പരിക്ക്


മാവടിയിൽനിന്നും രണ്ടുവർഷംമുന്പ് കാണാതായ ഗൃഹനാഥനെകുറിച്ച് വിവരമില്ല : Deepika.com Nattu Visesham\nനെടുങ്കണ്ടം: മാവടിയിൽനിന്നും രണ്ടുവർഷംമുന്പ് കാണാതായ ഗൃഹനാഥൻ എവിടെ? മാവടി നാൽപതേക്കറിൽനിന്നും കണ്ടെത്തിയ പുരുഷന്‍റെ അസ്ഥികൂടം ആരുടേത്? രണ്ടുകേസിലും പോലീസ് അന്വേഷണം നടത്തിയെങ്കിലും ദുരൂഹതകൾ അവസാനിക്കുന്നില്ല. പോലീസ് അന്വേഷണം എങ്ങുമെത്താതെ നിൽക്കുകയാണ്.\nഒര വർഷം മുന്പാണ് പുരുഷന്‍റെ അസ്ഥികൂടം ലഭിക്കുന്നത്. ഇത് കാണാതായ ഗൃനാഥന്േ‍റതാണെന്ന് സൂചന ലഭിച്ചിട്ടും ഇത് ശാസ്ത്രീയമായി സ്ഥിരീകരിക്കാൻ പോലീസിന് സാധിച്ചിട്ടില്ല. സംഭവത്തിൽ ദുരൂഹത ആരോപിച്ച് ഗൃഹനാഥന്‍റെ ബന്ധുക്കൾ നിരവിധിതവണ രംഗത്തെത്തിയിട്ടും അന്വേഷണം ഉൗർജിതമാക്കാൻ നടപടിയായില്ല.\n2020 മേയ് ആറിനാണ് മാവടിയിൽനിന്നും കൈലാസത്തേക്ക് പോകുന്ന റോഡിൽനിന്നും 150 മീറ്റർ മുകളിലായുള്ള ചെങ്കുത്തായ പ്രദേശത്ത് അസ്ഥികൂടം കണ്ടെത്തിയത്. മാവടിയിൽനിന്നും ഒന്നര കിലോമീറ്റർ അകലെയുള്ള സ്വകാര്യ വ്യക്തിയുടെ സ്ഥലത്താണ് അസ്ഥികൂടം കാണപ്പെട്ടത്.\nപാറക്കെട്ടുകളും കുറ്റിച്ചെടികളും നിറഞ്ഞ പ്രദേശത്ത് കന്പികൊണ്ട് ചുറ്റിക്കെട്ടിയ നിലയിലാണ് അസ്ഥികൂടം കണ്ടെത്തിയത്. ഇതിനു സമീപത്തുനിന്നും ഭാഗീകമായി കത്തിക്കരിഞ്ഞ നിലയിൽ ഷർട്ടും കൈലിയും മൊബൈൽ ഫോണും കണ്ടെത്തിയിരുന്നു. തുടർന്ന് അസ്ഥികൂടം കോട്ടയം മെഡിക്കൽ കോളജിൽ എത്തിച്ച് വിശദമായി പരിശോധിക്കുകയും സ്ഥലത്ത് ശാസ്ത്രീയ പരിശോധനാ സംഘവും പോലീസ് സർജനും പരിശോധന നടത്തുകയും ചെയ്തു. ഇതിനിടെയാണ് 2019 സെപ്റ്റംബർ മൂന്നിന് പ്രദേശത്തുനിന്നും കാണാതായ ഗൃനാഥന്േ‍റതാണ് അസ്ഥികൂടമെന്ന സൂചന പോലീസിന് ലഭിച്ചത്.\nമാവടിയിൽനിന്ന് കാണാതായ വ്യക്തിയുടെ വീട്ടിലും പോലീസ് സംഘം എത്തി വിവരങ്ങൾ ശേഖരിച്ചിരുന്നു. കാണാതായ ഗൃഹനാഥന്‍റെ ഫോട്ടോയും പോലീസ് ശേഖരിച്ചിരുന്നു. അസ്ഥികൂടത്തിൽനിന്ന് ഒരു വെപ്പുപല്ല് പോലീസ് സർജന് പരിശോധനയിൽ ലഭിച്ചിരുന്നു. കഴിഞ്ഞവർഷം നെടുങ്കണ്ടത്തെ സ്വകാര്യ ദന്താശുപത്രിയിൽ എത്തി കാണാതായ ഗൃഹനാഥനും വെപ്പുപല്ല് ഘടിപ്പിച്ചതായും പോലീസിന് വിവരം ലഭിച്ചിരുന്നു. അസ്ഥികൂടം കണ്ടെത്തിയ സ്ഥലത്തുനിന്നും ശേഖരിച്ച സാന്പിളുകൾ തിരുവനന്തപുരത്തെ ലാബിൽ പരിശോധനയ്ക്ക് അയച്ചിരുന്നു. എന്നാൽ പരിശോധനാഫലം ഇനിയും ലഭിച്ചിട്ടില്ലെന്നാണ് നെടുങ്കണ്ടം പോലീസ് പറയുന്നത്.\nഅന്വേഷണത്തിനിടെ പോലീസ് നടത്തിയ ചില ഇടപെടലുകളിൽ കാണാതായ ഗൃഹനാഥന്‍റെ ബന്ധുക്കൾ പരാതി ഉന്നയിച്ചിരുന്നു. ഗൃഹനാഥന്‍റെ ബന്ധുക്കൾ മുഖ്യമന്ത്രി, പ്രതിപക്ഷ നേതാവ് എന്നിവർക്കും പരാതി നൽകി. മുഖ്യമന്ത്രിയുടെ ഓഫീസ് പരാതി സംസ്ഥാന പോലീസ് മേധാവിക്കു കൈമാറി. തുടർന്ന് കേസിൽ വിശദമായ അന്വേഷണത്തിന് ഡിജിപി ഉത്തരവിട്ടു. കാണാതായ ഗൃഹനാഥനുമായി ബന്ധപ്പെട്ട് ചില സാന്പത്തിക ഇടപാടുകളും പോലീസ് പരിശോധിച്ചിരുന്നു. എന്നാൽ ശാസ്ത്രീയ പരിശോധനാ ഫലങ്ങൾ ഇതുവരെയും ലഭിക്കാത്തതിനാലാണ് അന്വേഷണം മുന്നോട്ടു പോകാത്തതെന്നാണ് നെടുങ്കണ്ടം പോലീസ് നൽകുന്ന വിശദീകരണം.


സോപ്ചീപ്കണ്ണാടി: തട്ടിയും മുട്ടിയും\nഅതാ അവർ ഒരു ഓട്ടോയിൽ കേറി പോണൂ. എങ്ങോട്ടായിരിക്കാം! പാർക്കിലേക്കൊ അതൊ ലോഡ്ജിലേക്കോ? അവനെന്തായിരിക്കാം ഇപ്പൊ അവളെ.....?\nചിന്തിച്ചൊരു നിമിഷം ഞാനന്തിച്ചു നിൽക്കവെ\nഒരു കോയ വന്നെന്നെ മുട്ടിയുരുമ്മിയതിൽ\nപിന്നെ ഞാനൊന്നു ഞെട്ടി കാക്കാ;\nഒരു വളിച്ച ചിരി ചിരിച്ചെൻ കൈ പിടിച്ചയാളുടെ വിരൽ കൊണ്ടെന്റെ കൈ വെള്ളയിലൊരു ചിത്രമെഴുത്ത്?\n‘വേണ്ട കോയാ...ഒരു കോയി ബിരിയാണി തിന്നാനുള്ള മൂടിലല്ല ഞമ്മളിപ്പോൾ. അതിന് പറ്റുന്ന ആളെ വേറെ നോക്കെന്റെ കോയാ... ’ എന്ന രൂക്ഷഭാവം മുഖത്ത് വരുത്തി ഞാനെൻ കൈകൾ പിൻ വലിച്ച് പാളയം സ്റ്റാന്റിലേക്ക് നടന്നു (ഇന്നത് ശിക്ഷിക്കപ്പെടാത്ത കുറ്റമാക്കിയതിൽ പിന്നെ മുട്ടാനും തട്ടാനുമൊന്നും നിൽക്കാതെ നേരിട്ടുള്ള ഡീലിങ്ങാണെന്നും, മാട്രിമോന്യല് പരസ്യം മുതല് ചാനൽ വരെ തുടങ്ങുന്നെന്നും പറഞ്ഞ് കേൾക്കുന്നു..ഹി..ഹീ)\nഎന്നെയും എന്റെ ചരക്കിനെയും (തുണിത്തരങ്ങളാണെ) പിന്നെ കൊറേ ആളുകളെയും കൊണ്ട് ബസ്സ് മഞ്ചേരിയിലേക്ക് ഓടിയതിലേറെ സ്പീഡിൽ എന്റെ ചിന്തകൾ മണ്ടിപ്പാഞ്ഞു.\n---സ്നേഹിതന്മാർ കൂടുതലും ബസ്സ്പ്പണിക്കാർ. അവരെപ്പോഴും നിർബന്ധിക്കും നീയൊരു കണ്ടക്ടർ ലൈസൻസ്സ് എടുത്ത് നിന്റെ മുടിഞ്ഞ സെയിത്സുമാൻ പണി നിർത്തി വല്ല ബസ്സിലും കേറാൻ നോക്ക്.\nഎന്റെ ഒഴിവ് ദിവസങ്ങളിൽ ഒരു അപ്പൻഡൌൺ കണ്ടക്ടറായി ഞാനവരെ സഹായിച്ച മുൻ പരിചയവും ഉണ്ട്. അതിന് മൂന്നുണ്ട് ഗുണം!\n൧, എനിക്ക് പാസില്ലാ ഓസ് കണ്ടക്ടർ പരിശീലനം.\n൨, പരിചയമുള്ള ബസ്സുകളിൽ ഫീസ് വേണ്ടാ ഫ്രീ യാത്ര.\n൩, സ്നേഹിതന്മാർ പലരും പകരക്കാരനെ കിട്ടാതെ ബസ്സിനുള്ളിൽ തട്ടിയും മുട്ടിയും (മനുഷ്യന് വെരുകിന്റെ സ്വഭാവം ഉണ്ടായിരുന്നെങ്കിലെന്താകുമായിരുന്നു എന്ന് ഇത്തരുണത്തിൽ ആലോചിച്ചു പോകുവാ) പത്ത് പയിനഞ്ചീസം അങ്ങ്ടും ഇങ്ങ്ടും നടക്കുമ്പൊ പിന്നെ ഓനുണ്ടാവൂലെ ഒരു പൂതി വീട്ടി പോയി കെട്ട്യോളെ തട്ടാനും മുട്ടാനുമൊക്കെ?\nഇനി കെട്ടാത്തോനാണെങ്കി, കൂട്ടുകാരന്റെ കൂടെ കെട്ടുന്നോളെ കാണാൻ പോയി, വിരുന്ന്, സൽക്കാരം=പരിശീലനം+ മറ്റു വഹകൾ.\nകടയിൽ ചരക്കിരക്കിറക്കിയ ശേഷം വീട്ടിലെത്തും വരെയും പലവക ചിന്തകള്‍ക്കൊടുവില് ഒന്നുറപ്പിച്ചു.\nനാളെ തന്നെ തുണിക്കടയോട് സലാം പറഞ്ഞ് പിരിഞ്ഞ് മറ്റന്നാൾ മുതൽ ഞാനുമൊരു ബസ്സിൽ....\nഓർത്തപ്പോൾ ഒരു കുളിരും തോന്നിയില്ല. പിന്നെ പേടിയും ഇല്ല .എന്നാലും ഒരു ഭയം....അത് കണ്ടക്ടർ പാസ്സ് ഇല്ലാത്തത് കൊണ്ടായിരിക്കാം അല്ലെ?\nനിര്‍ത്ത് നിര്‍ത്ത്...ആദ്യം പറഞ്ഞ ഓനും ഓളും എന്തായി അത് പറ. എന്നിട്ട് മതി നിന്റെ....?\nഅന്നൊരിക്കലത് കണ്ണിൽ കാണുകിൽ\nഅൽഭുത വാർത്തയായ് വിണ്ണിതിൽ\nഇന്നത് കാണുവാൻ കേൾക്കുവാൻ\nഇല്ല നേരമേയില്ല ബ്ലോഗിതിൽ.\nഎന്ന് മഹാ കവി??? ഒഎബി പറഞ്ഞത് പോലെ അതൊന്നും ഇന്നൊരു പുതുമയല്ലന്നേ...അതിനാൽ, ഒന്ന് വഴി മാറിക്കൊടുത്തെ. അവരൊന്ന് മുന്നോട്ട് പൊയ്ക്കോട്ടെ!\nനമുക്കും തട്ടിയും മുട്ടിയുമൊക്കെ ജീവിക്കേണ്ടതല്ലേ?\nപോസ്റ്റ് ചെയ്ത് OAB/ഒഎബി അടിച്ചു പരത്തിയത് 7:35:00 AM\nപിന്നെ ഞാനൊന്നു ഞെട്ടി കാക്കാ....\nകോഴിക്കോട്ടങ്ങാടീ ലന്തിച്ചു നിന്നാ\nമോന്തിയാകുമ്പൊ കുടീലെത്താനൊക്കൂല കോയാ..\nപണ്ടൊരു തിരൂർക്കാരൻ അബോക്കരാക്ക\nചായ ഓഫർ ചെയ്ത തോർക്കുന്നു....\nമൊല്ലാക്കാക്ക് വരെ രക്ഷയില്ലാ പിന്നാ....\nമനുഷ്യന് വെരുകിന്റെ സ്വഭാവം ഉണ്ടായിരുന്നെങ്കിലെന്താകുമായിരുന്നു എന്ന് ഇത്തരുണത്തിൽ ആലോചിച്ചു പോകുവാ\nഹി ഹി ഹി എനിക്കിഷ്ടായേ\nhi hi nalla post....\nവേണല്ലോ, നമുക്കും ജീവിക്കണം.\nമൊല്ലാക്ക- ഇനി മുതൽ ശ്രദ്ധിച്ചു കൊള്ളുക. അബോക്കരാക്ക എന്ന പേര് എങ്ങനെ മനസ്സിലായി?\nമൊല്ലാക്കുട്ടികളെ വല്ലാതെ നോട്ടമിടും:)\nകാന്താരിക്കുട്ടി- അത് ചിരിക്കാൻ പറ്റിയ ഒരു തമാശ തന്നെയാണല്ലെ. താങ്ക്സ്...\nകണ്ണനുണ്ണി- ഓകെ. നന്ദി.\nഎഴുത്തുകാരി- ഒന്നു ജീവി(പ്പി)ക്കാൻ എന്തെല്ലാം വേഷം കെട്ടേണ്ട?\nനന്ദി സഹൃദയരെ നന്ദി.\nകണ്ടക്ടര് ജോലിയും മാഷ് നോക്കിയിട്ടുണ്ടെന്ന് കഴിഞ്ഞ ദിവസം ഒരു കമന്റില് കണ്ട് മനസ്സിലാക്കിയിരുന്നു. :)\nതാങ്കളുടെ കണ്ടക്ടര് പണി എങ്ങനെ ഉണ്ട് എന്നറിയാന് കയറി നോക്കിയതാ..\nപിന്നെ, ഇത് കോഴിക്കോടന് ഭാഷ ആണോ? അതോ പൊതുവേ മുസ്ലിംസ് ഉപയോഗിക്കുന്ന ഭാഷയോ?\nഇനിയും എഴുതണം ട്ടോ.\nകൊള്ളാ‍ാം ഒ.എ.ബി.. ബസ്റ്റോറികൾ :)\nരാധയുടെ കമന്റ് ?? എവിടെ ഊഞ്ഞാൽ ..? എന്റെ കണ്ണിന്റെ കുഴപ്പമാണോ !!\nശ്രീ- കണ്ടക്ടർ ജോലി മാത്രമല്ല. ഒരു പാടൊരു പാട് ജോലികൾ! അതെന്റെ ഓരോ കഥയിലും ഞാൻ ചെറുതായി സൂചിപ്പിക്കാറുണ്ട്.\nരാധ- കണ്ടക്ടർ പണിയുടെ കഥകൾ വരാനിരിക്കുന്നെയുള്ളു(ഇശാഅള്ളാ)ഞാൻ എഴുതാം.\nഇത് കോഴിക്കോടനും മലപ്പുറവും കൂടി മികസഡാണ്. പിന്നെ മുസ്ലിങ്ങൾക്കായി മാത്രം ഒരു ഭാഷയില്ലല്ലൊ. ഞങ്ങളുടെ നാട്ടിൽ വർത്താനത്തിന് ബാസീം ജാതീം ഒന്നുല്ലട്ടൊ :) :)\nരാധക്കൊരു കയ്യബദ്ധം പറ്റി. ഞാനതങ്ങോട്ട് അയച്ചു കൊടുക്കാൻ ശ്രമിക്കുന്നുണ്ട്. അതിനൊരു മുടക്കം; എന്റെ വിവരക്കേട് എന്നല്ലാതെന്തു പറയാൻ. ഞാൻ yahoo.വിൽ രജിസ്റ്റർ ചെയ്തതിനാൽ കണ്ണനുണ്ണിയുടെ(അതു പോലുള്ള) ബ്ലോഗ് കമന്റ് ബോക്സിൽ എനിക്ക് അഭിപ്രായം എഴുതാൻ കഴിയുന്നില്ല.\nബഷീർ- ബസ്റ്റോറികൾ ഇനിയും വായിക്കാം...\nപിന്നെ, രാധക്ക് പറ്റിയത് പറഞ്ഞല്ലൊ. കണ്ണിന് ഒരു കൊഴപ്പൊം ഇല്ല :)\nവരികളിലൊരു വടക്കൻ പാട്ടിന്റെ ഈണം വഴിതെറ്റി അലയുന്നുണ്ട്.കലക്കൻ.ആശംസകൾ\nOAB :) :) എന്റമ്മോ ഹോ ആകെപ്പാടെ ബുദ്ധിമുട്ടിച്ചു അല്ലെ? എന്നാല് പിന്നെ എന്റെ ആ കമന്റ് ഇതില് നിന്ന് കളയാന് പാടില്ലായിരുന്നോ? പാവം ബഷീറിക്ക വരെ തെറ്റിദ്ധരിച്ചു :P ഇനി ഇവിടെ ബസ്സിന്റെ ഇടയില് എവിടെയാ ഊഞ്ഞാല് എന്ന് തപ്പി ആളുകള് വരുന്നതിനു മുന്നേ കളഞ്ഞേക്ക് ട്ടോ.\nപണ്ടേ ഞാന് കേട്ടിട്ടുണ്ട് നിങ്ങളുടെ നാട്ടുകാര് ഒക്കെ നല്ല മനസ്സുള്ളവര് ആണെന്ന്. ഇതാ താങ്കളും എന്നോട് ഉപകാരം ചെയ്തിരിക്കുന്നു..നന്ദി ട്ടോ. അത് ഇവിടെ വന്നു പറയുന്നതാണ് ശരി എന്ന് തോന്നി. അബദ്ധം പൊറുക്കണേ..\nതാരകൻ- അങ്ങനുണ്ടോ/ ഞാനൊന്ന് നോക്കട്ടെ. നന്ദി.\nരാധ- എപ്പൊ കളഞ്ഞു എന്ന് ചോദിച്ചാൽ മതി.\nകാസ്റ്റിക് സോഡ അല്ലെങ്കിൽ പൊട്ടാഷ് പച്ചവെള്ളത്തിൽ കലക്കി ചൂടാക്കിയ എണ്ണയിലേക്കൊഴിച്ച് നന്നായി കലക്കുക. എന്നാൽ നല്ല സോപ്പായി.\nഇതേയ്, സോപ് ചീപാണേ..അതിനാൽ രാധയുടെ സോപ്പ് പതയൂല.(തമാശയാട്ടൊ)\nഅതെ ഞങ്ങളുടെ നാടിന് പുറം നാട്ടിൽ നല്ല പേരാണ്.\nനിങ്ങൾ, കുട്ടിയെ നോക്കാൻ ഞങ്ങളെ ഏല്പിച്ചാൽ ഞങ്ങൾ കുട്ടിന്റെ അമ്മേനെ കൂടെ നോക്കും. :):) ഓകെ അബദ്ധം പൊറുക്കി.\nപോസ്റ്റ് ഇഷ്ടായി. അതിൽ കൂടുതൽ എനിക്കിഷ്ടപ്പെട്ടത് ഈ ശൈലി. എന്താപ്പോ ഇങ്ങനെയൊക്കെന്റെ കോയാ?\n▼ ജൂലൈ5(1)


മൂന്നാം വിക്കറ്റ് തെറിക്കുമോ? ഡൽഹി യാത്ര റദ്ദാക്കി ചാണ്ടി തിരുവനന്തപുരത്തേക്ക്\nNovember 14, 2017, 7:07 pm\nതിരുവനന്തപുരം: കായൽ കൈയേറ്റക്കേസിൽ ആരോപണ വിധേയനായ ഗതാഗതമന്ത്രി തോമസ് ചാണ്ടിയുടെ കുരുക്ക് മുറുകുന്നു.രാജി വയ്‌ക്കണമെന്ന് ഭരണ, പ്രതിപക്ഷ രംഗത്തെ വിവിധ നേതാക്കൾ ആവശ്യപ്പെട്ടിട്ടും കുലുങ്ങാത്ത ചാണ്ടി, ഹൈക്കോടതി പരാമർശങ്ങളോടെ വെട്ടിലായിരിക്കുകയാണ്. ഇതിനിടെ ജില്ലാ കളക്‌ടറുടെ റിപ്പോർട്ട് പിൻവലിക്കണമെന്ന് ആവശ്യപ്പെട്ട ഹർജി തള്ളിയ ഹൈക്കോടതി വിധിക്കെതിരെ സുപ്രീം കോടതിയെ സമീപിക്കാനൊരുങ്ങുകയാണ് ചാണ്ടി.\nഎകെ.ജി സെന്ററിൽ തിരക്കിട്ട ചർച്ചകൾ\nസി.പി.എം ആസ്ഥാനമായ എ.കെ.ജി സെന്ററിലെത്തിയ മുഖ്യമന്ത്രി പിണറായി വിജയൻ പാർട്ടി സെക്രട്ടറി കോടിയേരി ബാലകൃഷ്‌ണനുമായി അടിയന്തര ചർച്ച നടത്തുകയാണ്. ചാണ്ടിയുടെ രാജി സംബന്ധിച്ച കാര്യങ്ങളാണ് ഇരുവരും ചർച്ച ചെയ്യുന്നതെന്നാണ് സൂചന. സി.പി.എം മന്ത്രിമാരും ചർച്ചയിൽ പങ്കെടുക്കുന്നുണ്ടെന്നാണ് വിവരം. നേരത്തെ ഇടതുമുന്നണി യോഗത്തിന് ശേഷം ചാണ്ടിയുടെ രാജിക്കാര്യത്തിൽ തീരുമാനമെടുക്കാൻ മുഖ്യമന്ത്രി പിണറായി വിജയനെ ചുമതലപ്പെടുത്തിയിരുന്നു.\nഡൽഹി യാത്ര റദ്ദാക്കി ചാണ്ടി തിരുവനന്തപുരത്തേക്ക്\nസുപ്രീം കോടതിയിൽ അപ്പീൽ നൽകാനും എൻ.സി.പി ദേശീയ നേതൃത്വവുമായി കൂടിക്കാഴ്‌ച നടത്താനുമായി ഇന്ന് കൊച്ചിയിൽ നിന്ന് ഡൽഹിക്ക് തിരിക്കാനിരുന്ന തോമസ് ചാണ്ടി യാത്ര റദ്ദാക്കി തിരുവനന്തപുരത്തേക്ക് വരുമെന്ന് സൂചന. മുഖ്യമന്ത്രി വിളിപ്പിച്ചതനുസരിച്ചാണ് അദ്ദേഹം തിരുവനന്തപുരത്തേക്ക് വരുന്നതെന്നും വിവരമുണ്ട്. ഇന്ന് രാത്രി തന്നെ അദ്ദേഹം തിരുവനന്തപുരത്തെത്തും.\nഎല്ലാത്തിനിമൊടുവിൽ തോമസ് ചാണ്ടി രാജി വയ്‌ക്കുമോ ഇല്ലയോ എന്നാണ് രാഷ്ട്രീയ കേരളം ഉറ്റുനോക്കുന്നത്. എ.കെ.ശശീന്ദ്രന് പിന്നാലെ തോമസ് ചാണ്ടിയും രാജി വച്ചാൽ ഇന്ത്യയിൽ അവശേഷിക്കുന്ന ഏക മന്ത്രി സ്ഥാനം എൻ.സി.പിയ്‌ക്ക് നഷ്‌ടമാകും. ഒപ്പം പിണറായി മന്ത്രി സഭയിലെ മൂന്നാമത്തെ വിക്കറ്റും വീഴും.


രാജ്യത്ത് സമൂഹവ്യാപമെന്ന് സംശയം; വിദേശ യാത്ര നടത്താത്ത യുവതിക്കും കൊവിഡ് 19 സ്ഥിരീകരിച്ചു | Pune woman with no foreign travel history tests positive for Covid-19; suspect community spread\nരാജ്യത്ത് സമൂഹവ്യാപനമെന്ന് സംശയം; വിദേശയാത്ര നടത്താത്ത യുവതിക്കും കൊവിഡ് 19 സ്ഥിരീകരിച്ചു\nPune, First Published 21, Mar 2020, 9:51 PM IST\nനേരത്തെ വിദേശത്ത് നിന്ന് എത്തുകയോ രോഗികളുമായി അടുത്ത സമ്പര്‍ക്കം പുലര്‍ത്തുകയോ ചെയ്തവര്‍ക്ക് മാത്രമാണ് കൊവിഡ് 19 സ്ഥിരീകരിച്ചിരുന്നത്. യുവതിയുടെ രോഗബാധ പ്രാദേശിക രോഗ സംക്രമണത്തിന്റെ സൂചനയാകാമെന്ന് അധികൃതര് പറഞ്ഞു.\nപുണെ: രാജ്യത്ത് കൊവിഡ് 19 സമൂഹ വ്യാപനമെന്ന് സംശയം. പുണെയില് വിദേശ യാത്ര നടത്തുകയോ രോഗബാധിതരുമായി സമ്പര്‍ക്കം പുലര്‍ത്തുകയോ ചെയ്യാത്ത യുവതിക്ക് കൊവിഡ് 19 സ്ഥിരീകരിച്ചു. സമൂഹവ്യാപമെന്ന് സംശയത്തിട നല്‍കുന്ന ആദ്യത്തെ കേസാണ് യുവതിയുടേതെന്ന് നാഷണല് ഇന്‍സ്റ്റിറ്റ്യൂട്ട് ഓഫ് വൈറോളജി അധികൃതര് പറഞ്ഞു.\n41കാരിയായ യുവതിയുടെ മറ്റ് വിവരങ്ങള് വെളിപ്പെടുത്തിയിട്ടില്ല. സിംഗാദ് റോഡിലാണ് യുവതിയുടെ താമസം. മഹാരാഷ്ട്രയില് കൊവിഡ് 19 റിപ്പോര്‍ട്ട് ചെയ്ത 50 കേസുകളില് 23ഉം പുണെയിലാണ്. നേരത്തെ വിദേശത്ത് നിന്ന് എത്തുകയോ രോഗികളുമായി അടുത്ത സമ്പര്‍ക്കം പുലര്‍ത്തുകയോ ചെയ്തവര്‍ക്ക് മാത്രമാണ് കൊവിഡ് 19 സ്ഥിരീകരിച്ചിരുന്നത്. ആരോഗ്യവിഭാഗം നടത്തിയ അന്വേഷണത്തില് യുവതി വിദേശ യാത്ര നടത്തിയതോ രോഗം ബാധിച്ചവരുമായി ഇടപെട്ടതോ തെളിഞ്ഞിട്ടില്ല.\nഅതേസമയം, നവി മുംബൈയില് യുവതി വിവാഹ ചടങ്ങില് പങ്കെടുത്തിട്ടുണ്ട്. യുവതിയുടെ നില ഗുരുതരമാണെന്നും വെന്റിലേറ്ററിലാണെന്നും സൂചനയുണ്ട്. പുണെ ഭാരതി ഹോസ്പിറ്റലിലാണ് യുവതി ചികിത്സയിലുള്ളതെന്നും കലക്ടര് നവല് കിഷോര് റാം പറഞ്ഞു. യുവതി വിദേശത്ത് നിന്നെത്തിയവരുമായി സമ്പര്‍ക്കം പുലര്‍ത്തിയിട്ടുണ്ടോ എന്ന് സംശയിക്കുന്നുണ്ടെന്നും എന്നാല് ഇതുവരെ മതിയായ തെളിവുകള് ലഭിച്ചിട്ടില്ലെന്നും അദ്ദേഹം പറഞ്ഞു.\nതൊണ്ടവേദന രൂക്ഷമായതിനെ തുടര്‍ന്ന് പന്നിപ്പനിയെന്ന് സംശയിച്ചതിനെ തുടര്‍ന്നാണ് പരിശോധനക്കയച്ചത്. എന്നാല് ഫലം വന്നപ്പോള് കൊവിഡ് 19 ആണെന്ന് സ്ഥിരീകരിച്ചു. മാര്‍ച്ച് 16നാണ് ഭാരതി ആശുപത്രിയില് പ്രവേശിപ്പിച്ചത്. കൊവിഡ് 19 രോഗം ബാധിച്ച് ഗുരുതരവസ്ഥായിലായ രോഗികള്‍ക്ക് നല്‍കുന്ന എച്ച്‌ഐവിക്ക് നല്‍കുന്ന മരുന്ന് യുവതിക്ക് നല്‍കാന് നിര്‍ദേശിച്ചതായി ഡോക്ടര്‍മാര് അറിയിച്ചു.\nആശുപത്രിയില് ജീവനക്കാര് കര്‍ശന സുരക്ഷാ നിര്‍ദേശങ്ങള് പാലിക്കണമെന്നും അധികൃതര് അറിയിച്ചു. തമിഴ്‌നാട്ടില് കൊവിഡ് 19 സ്ഥിരീകരിച്ച 20കാരിയായ ദില്ലി യുവതിയും വിദേശ യാത്ര നടത്തിയിട്ടില്ല. എന്നാല് രോഗിയുടെ മറ്റ് വിവരങ്ങള് സര്‍ക്കാര് പുറത്തുവിട്ടിട്ടില്ല.


സുസ്ഥിരത, തുല്യത, പങ്കാളിത്തം, ജനാധിപത്യം, സുതാര്യത, സാമൂഹ്യനീതി ഇവയെല്ലാം നാളത്തെ കേരളത്തിന്റെ മുഖമുദ്രകളാകണം. – The Critic\n4. പരിസ്ഥിതിയും വികസനവും തമ്മിലുള്ള ബന്ധം സുസ്ഥിരവികസന കാഴ്ചപ്പാടില് ഉള് ക്കൊള്ളണം. സുസ്ഥിരവികസനമെന്നത് തലമുറകള്‍ക്കിടയില് തുല്യത ഉറപ്പാക്കാനുള്ള സമീ പനമാണ്. വരും തലമുറകള്‍ക്ക് കൂടി അവകാശപ്പെട്ട വിഭവങ്ങള് ഇപ്പോഴെ ചെലവഴിക്കരുത്.\n2. പ്രകൃതിയെയും പുതുക്കപ്പെടാത്ത പ്രകൃതിവിഭവങ്ങളുടെ വിനിയോഗത്തെയും ബാധിക്കുന്ന നിയമങ്ങള് (ഉദാ: നെല്‍വയല് തണ്ണീര്‍ത്തട നിയമം, ക്വാറി ചട്ടങ്ങള്, തീരദേശപരിപാലനനിയമം തുടങ്ങിയവ.) പ്രളയപശ്ചാത്തലത്തില് പുനഃപരിശോധിക്കുകയും കാലാവസ്ഥാമാറ്റത്തിന്റെ സാഹചര്യങ്ങള്‍ക്കനുസരിച്ച് അവ ഭേദഗതി ചെയ്യുകയും വേണം.\n6. തീരദേശ പരിപാലനനിയമം കര് ശനമായി നടപ്പിലാക്കണം. കേരളത്തിന്റെ റാംസര് സൈറ്റുകള് സംരക്ഷിക്കുന്നതിനായി അവയുടെ അതിര്‍ത്തി നിര്‍ണ്ണയിച്ച് വിജ്ഞാപനം ചെയ്യണം. തീരസംരക്ഷണത്തിന് കല്‍ക്കെട്ടുകള് ക്ക് പകരം അനുയോജ്യമായ മറ്റു മാര്‍ഗങ്ങള് അവലംബിക്കണം.\n7. പ്രളയാനന്തരം കായലുകളിലും തീരക്കടലിലും വലിയ തോതില് ചെളിയും മാലിന്യങ്ങളും പ്ലാസ്റ്റിക്കും അടിഞ്ഞുകൂടിയിട്ടുണ്ട്. ഇത് ജലാശയങ്ങളുടെ ആഴം കുറയുന്നതിനും സുഗമമായ ഒഴുക്കിനെ തടയുന്നതിനും കാരണമാകും. ഇവയെക്കുറിച്ച് വിശദമായ പഠനങ്ങള് നടത്തി പ്രശ്ന പരിഹാരത്തിനായി പ്രത്യേക പദ്ധതികള് ഉണ്ടാക്കണം.\n8. വേമ്പനാട്ട് കായലിന്റെയും കുട്ടനാടിന്റെയും വികസനം പാരിസ്ഥിതിക പുനഃസ്ഥാപന മുന് ഗണനയോടുകൂടിയ പ്രത്യേക പാക്കേജുകളായി നടപ്പാക്കണം. കുട്ടനാടിന് പ്രത്യേകമായി Flood SheIter കളും Evacuation Protocol ഉം തയ്യാറാക്കണം. ഇതിനായി കുട്ടനാട് വാട്ടര് ബാലന്‍സ് സ്റ്റഡി, ശാസ്ത്രസാഹിത്യ പരിഷത്ത് നടത്തിയ ഡോക്ടര് പ്രഭാത് പട്നായിക് ചെയര്‍മാനായിട്ടുള്ള കായല്‍ക്കമ്മീഷന് റിപ്പോര്‍ട്ട്, കൊച്ചി കാരീയിങ് കപ്പാസിറ്റി സ്റ്റഡി എന്നിവ ഉപയോഗപ്പെടുത്താവുന്നതാണ്.\n10. നിലവിലുള്ള എല്ലാ അണക്കെട്ടുകളുടെയും റിസ ര്‍വോയറുകള് ചെളിനീക്കി ജലസംഭരണ ശേഷി ഉയര്‍ത്തുന്നതിനുള്ള ഒരു സമയബന്ധിതപരിപാടി വേണം.\n15. പ്രാദേശിക ഭരണകൂടങ്ങളുടെ (LSG) ചുമതലയില് മള് ട്ടിപര്‍പ്പസ് ഡിസാസ്റ്റര് ഷെല്‍ട്ടറുകള് നിര്‍മ്മിക്കണം.\n18. ഓരോ ഭൂപ്രകൃതിക്കും അനുയോജ്യമായ സാങ്കേതിക നിബന്ധനകള് കര്‍ക്കശമായി പാലിച്ചുകൊണ്ടു മാത്രമേ റോഡുകളുടെ നിര്‍മ്മാണവും പുനര്‍നിര്‍മ്മാണവും നടത്താവൂ. എല്ലാ റോഡുകളുടെയും നിര് മ്മാണത്തോടൊപ്പം ഡ്രെയിനേജും ഉണ്ടാകണം.\nടി.ഗംഗാധരന് (പ്രസിഡണ്ട്) ടി.കെ.മീരാഭായ് (ജനറല് സെക്രട്ടറി)\n(സര്‍ക്കാരിനു നല്‍കിയ കത്തില് നിന്ന്)


Janmabhumi| എല്ലാ ദുഃഖവും തീര്‍ത്തുതരൂ...; സന്നിധാനം സംഗീതപമ്പയാക്കി ആലപ്പി രംഗനാഥും വീരമണിയും\nഎല്ലാ ദുഃഖവും തീര്‍ത്തുതരൂ...; സന്നിധാനം സംഗീതപമ്പയാക്കി ആലപ്പി രംഗനാഥും വീരമണിയും\nJanuary 14, 2022, 04:47 p.m.\nരംഗനാഥ് രചനയും സംഗീതവും നിര്‍വഹിച്ച മദഗജമുഖനേ ഗിരിജാ സുധനെ, സ്വാമി സംഗീതം ആലപിക്കും താപസഗായകനല്ലോ, എന്‍മനം പൊന്നമ്പലം, എല്ലാ ദുഃഖവും തീര്‍ത്തുതരൂ... തുടങ്ങി രംഗനാഥിന്റെ എക്കാലത്തെയും മികച്ച അയ്യപ്പ ഭക്തിഗാനങ്ങള് കോര്‍ത്തിണക്കിയ ഗാനാര്‍ച്ചനയാണ് സന്നിധാനത്ത് നടന്നത്.\nശബരിമല: അയ്യപ്പ സ്തുതികളുമായി ആലപ്പി രംഗനാഥും വീരമണി രാജുവും എത്തിയതോടെ സന്നിധാനം ഭക്തിലഹരിയില്. വീരമണി പള്ളിക്കെട്ട് ഗാനം ആലപിച്ചപ്പോള് അത് ഏറ്റുചൊല്ലിയാണ് ഭക്തതര് ഗാനത്തെ സ്വീകരിച്ചത്. ആലപ്പി രംഗനാഥും സംഘവുമാണണ് സന്നിധാനത്തെ ഓഡിറ്റോറിയത്തില് ആദ്യം ഭക്തിഗാനമേള അവതരിപ്പിച്ചത്.\nഈ വര്‍ഷത്തെ ഹരിവരാസനം പുരസ്‌കാരം സ്വീകരിച്ച ശേഷമാണ് ആലപ്പി രംഗനാഥും സംഘവും ഭക്തിഗാനാര്‍ച്ചന നടത്തിയത്. സ്വാമി അയ്യപ്പന്റെ നാമത്തിലുള്ള പുരസ്‌കാരം ലഭിച്ചത് മഹാഭാഗ്യമെന്ന് ആലപ്പി രംഗനാഥ് പറഞ്ഞു. പ്രശസ്ത ഗായകന് വീരമണി രാജുവിന്റെ സംഗീതാര്‍ച്ചനയില് ഭക്തി പ്രഹര്‍ഷമായിരുന്നു. തമിഴിലെ നിരവധി അയ്യപ്പ ഭക്തിഗാനങ്ങളാണ് വീരമണിയും സംഘവും സന്നിധാനത്ത് അവതരിപ്പിച്ചത്.


തിരൂരില് ഓട്ടോ കത്തിച്ച സംഭവം: രണ്ട് എസ്ഡിപിഐ പ്രവര്‍ത്തകര് അറസ്റ്റില് – malabarinews.com\nതിരൂരില് ഓട്ടോ കത്തിച്ച സംഭവം: രണ്ട് എസ്ഡിപിഐ പ്രവര്‍ത്തകര് അറസ്റ്റില്\nതിരൂര് : തലക്കാട് പുല്ലൂരാലില് വീട്ടില് നിര്‍ത്തിയിട്ട ഓട്ടോറിക്ഷ തീവെച്ച് നശിപ്പിച്ച സംഭവത്തില് രണ്ട് എസ്ഡിപിഐ പ്രവര്‍ത്തകര് അറസ്റ്റില്. മംഗലം ചേന്നര പണ്ടാരത്തില് ഹാരീസ്(24), കൈനിക്കര പൊയിലിശ്ശേരി ചേലക്കത്തൊടി അബ്ദുള്ള ഫാരിസ്(27) എന്നിവരാണ് അറസ്റ്റിലായത്. തിരൂര് എസ്‌ഐ ജലീല് കറുത്തേടത്തും സംഘവുമാണ് ഇവരെ അറസ്റ്റിലായത്.\nവെള്ളിയാഴ്ച പുലര്‍ച്ചയൊണ് അമ്പാടി വളപ്പില് രമേശന്റെ ഓട്ടോറിക്ഷ തീവെച്ച് നശിപ്പിച്ചത്. അയല്‍വാസിയായ അബ്ദുള്ളയുടെ കാര്‍പോര്‍ച്ചില് നിര്‍ത്തിയിട്ടിരുന്ന ഓട്ടോ പുറത്തേക്ക് തള്ളിയിറക്കി തീ കൊളുത്തുകകയായിരുന്നു. കൂടുതല് പ്രതികളുണ്ടെന്നും ഇവരെ ഉടന് പിടികൂടുമെന്നും പോലീസ് അറിയിച്ചു.\nതിരൂര് കോടതിയില് ഹാജരാക്കിയ ഇരുവരേയും 14 ദിവസത്തേക്ക റിമാന്റ് ചെയ്തു.\nPrevious PostPrevious ഓണ്‍ലൈന് വ്യാജവാര്‍ത്ത: വള്ളിക്കുന്നില് പ്രതിപക്ഷഅംഗങ്ങള് ഇറങ്ങിപ്പോയി\nNext PostNext ‘ലഞ്ചാള്‍ടെ കൂട്ടം’പരപ്പനങ്ങാടി എസ്എന്‍എംഎച്എസ്എസിനു എ ഗ്രേഡ്


ബി.ജെ.പി. അനുകൂലം ഒന്നുമല്ല, എന്‍എസ്എസ് സമദൂരത്തില് തന്നെ - Keralabhooshanam Daily ബി.ജെ.പി. അനുകൂലം ഒന്നുമല്ല, എന്‍എസ്എസ് സമദൂരത്തില് തന്നെ\nHome/NEWS/KERALA/ബി.ജെ.പി. അനുകൂലം ഒന്നുമല്ല, എന്‍എസ്എസ് സമദൂരത്തില് തന്നെ\nകോട്ടയം: മന്നം ജയന്തിദിനത്തില് പ്രധാനമന്ത്രിയും കേന്ദ്ര ആഭ്യന്തരമന്ത്രിയും ആശംസ അറിയിച്ചതും അതിന് എന്.എസ്.എസ്. നന്ദി രേഖപ്പെടുത്തിയതും രാഷ്ട്രീയചര്‍ച്ചകള്‍ക്കു വഴിയൊരുക്കുന്നു.\n‘സാമൂഹിക സേവനം, സാമൂഹിക നീതി, സാംസ്‌കാരിക പുനരുദ്ധാരണം എന്നിവയ്ക്ക് മന്നത്ത് പദ്മനാഭന് നല്‍കിയ സംഭാവനകളോട് തലമുറകള് കൃതജ്ഞതയുള്ളവരായിരിക്കും. മറ്റുള്ളവരുടെ ജീവിതം മെച്ചപ്പെടുത്തുന്നതിനുവേണ്ടി സമ്പൂര്‍ണമായി സമര്‍പ്പിക്കപ്പെട്ടതായിരുന്നു അദ്ദേഹത്തിന്റെ ജീവിതം. ജയന്തി ദിനത്തില് അദ്ദേഹത്തോടുള്ള എന്റെ ആദരവ് അര്‍പ്പിക്കുന്നു’ എന്നായിരുന്നു മോദിയുടെ ട്വീറ്റ്. മോദിക്കും അമിത്ഷായ്ക്കും നന്ദിയറിയിച്ച് എന്.എസ്.എസ്. കത്തയക്കുകയും െചയ്തു.\nമോദിയുടെയും അമിത്ഷായുടെയും സന്ദേശങ്ങള് ചേര്‍ത്ത് എന്.എസ്.എസ്. പ്രസിദ്ധീകരണമായ സര്‍വീസില് വന്ന മുഖപ്രസംഗം ബി.ജെ.പി. സംസ്ഥാന പ്രസിഡന്റ് കെ. സുരേന്ദ്രന് ഫെയ്‌സ്ബുക്കിലിട്ടതാണ് ഇപ്പോള് ചര്‍ച്ചകള്‍ക്കു വഴിവെച്ചത്. ഈ പോസ്റ്റിനെത്തുടര്‍ന്ന് ബി.ജെ.പി. അനുകൂല സമീപനത്തിലേക്ക് എന്.എസ്.എസ്. വരുന്നുവെന്ന ചര്‍ച്ചകളുണ്ടായി.\nഇത്തരം ചര്‍ച്ചകളെ എന്.എസ്.എസ്. നേതൃത്വം തള്ളി. സംഘടനയുടെ നയം സമദൂരമാണെന്നും രാഷ്ട്രീയമില്ലെന്നും ജനറല് സെക്രട്ടറി ജി. സുകുമാരന് നായര് അറിയിച്ചു. പ്രധാനമന്ത്രിയും ആഭ്യന്തരമന്ത്രിയും മന്നം ജയന്തിയോടനുബന്ധിച്ച് സമുദായ ആചാര്യനെ അനുസ്മരിച്ച് കുറിപ്പ് പ്രസിദ്ധീകരിച്ചിരുന്നു. ഇതില് എന്.എസ്.എസ്. നന്ദിയറിയിച്ച് കത്തയക്കുകയും ചെയ്തു. എന്.എസ്.എസിനോട് ആര് ഈ രീതിയില് പെരുമാറിയാലും സമാന സമീപനമാണു സ്വീകരിക്കുക. ഇതില് രാഷ്ട്രീയമില്ലെന്നും അദ്ദേഹം പറഞ്ഞു.


3വയസും 9മാസവും പ്രായമുള്ള കുഞ്ഞുങ്ങളെ കുത്തിക്കൊന്നു, ലണ്ടനിൽ ഇന്ത്യക്കാരൻ അറസ്റ്റിൽ - 24 News Live\nHome Special 3വയസും 9മാസവും പ്രായമുള്ള കുഞ്ഞുങ്ങളെ കുത്തിക്കൊന്നു, ലണ്ടനിൽ ഇന്ത്യക്കാരൻ അറസ്റ്റിൽ\n3വയസും 9മാസവും പ്രായമുള്ള കുഞ്ഞുങ്ങളെ കുത്തിക്കൊന്നു, ലണ്ടനിൽ ഇന്ത്യക്കാരൻ അറസ്റ്റിൽ\nഇൽഫോർഡ്: മൂന്നുവയസും ഒമ്പതുമാസവും പ്രായമുള്ള കുഞ്ഞുങ്ങളെ കുത്തിക്കൊന്നതിന് ഇന്ത്യക്കാരനായ പിതാവ് ലണ്ടനിൽ അറസ്റ്റിൽ. ലണ്ടനിലെ ഇൽഫോർഡിൽ കഴിഞ്ഞ ഏപ്രിൽ 26 നായിരുന്നു സംഭവം. പിതാവ് നടരാജ നിത്യകുമാർ (41) പൊലീസിനോട് കുറ്റം സമ്മതിച്ചു. കൊലപാതകസമയത്ത് താൻ വിഷാദരോഗാവസ്ഥയിലായിരുന്നുവെന്ന് ഇയാൾ പറഞ്ഞു.\n3 വയസുള്ള നിഗിഷ്,9മാസം പ്രായമുള്ള മകൾ പവിനിയ എന്നിവരാണ് കൊല്ലപ്പെട്ടത്. കൊലപാതകസമയത്ത് കുട്ടികളുടെ അമ്മ കുളിമുറിയിലായിരുന്നു. പുറത്തിറങ്ങിയ ഇവരാണ് പോലീസിനെ വിവരമറിയിച്ചത്.\nഏപ്രിൽ 26 നായിരുന്നു സംഭവം. പവിനിയ വീട്ടിൽ വെച്ചുതന്നെ മരിച്ചു. നിഗിഷിനെ വൈറ്റ്ചാപലിലെ ആശുപത്രിയിൽ പ്രവേശിപ്പിച്ചെങ്കിലും ജീവൻ രക്ഷിക്കാനായില്ല.\nനരഹത്യയ്ക്ക് പൊലീസ് ഇയാളെ അറസ്റ്റ് ചെയ്തിരുന്നു. ഡോക്ടർമാരിൽ നിന്ന് കൂടുതൽ വിവരങ്ങൾ ലഭിക്കേണ്ടതുണ്ടെന്നും അതിനാൽ വിധി പറയുന്നത് ഡിസംബർ 10 വരെ നീട്ടിയതായും കോടതി അറിയിച്ചു. ഇയാളെ ഇപ്പോൾ മാനസികാരോഗ്യകേന്ദ്രത്തിൽ പ്രവേശിപ്പിച്ചിരിക്കുകയാണ്.\nindian father killed2children in uk\nPrevious articleകോഴിക്കോട് ആറുവയസുകാരിയ്ക്ക് ക്രൂരപീഡനം, രക്തം വാർന്ന നിലയിൽ കുഞ്ഞിനെ ആശുപത്രിയിൽ പ്രവേശിപ്പിച്ചു\nNext articleഹണിട്രാപ്പ്, നഗ്നനാക്കി ഭീഷണിപ്പെടുത്തി ഡോക്ടറിൽ നിന്നും പണം കൈക്കലാക്കാൻ ശ്രമിച്ച3പേർ അറസ്റ്റിൽ


വയനാട്ടില് നോറോ വൈറസ് ബാധ; ശ്രദ്ധിക്കേണ്ട കാര്യങ്ങള് | Noro virus outbreak in Wayanad\nവയനാട്ടില് നോറോ വൈറസ് ബാധ; ശ്രദ്ധിക്കേണ്ട കാര്യങ്ങള്\n12 Nov 2021 3:45 AM GMT\nകേരളത്തിലെ ആരോഗ്യമേഖലയ്ക്ക് ഭീഷണിയായി വയനാട്ടില് നോറോ വൈറസ് സ്ഥിരീകരിച്ചു. പൂക്കോട് വെറ്ററിനറി കോളേജ് വിദ്യാര്‍ത്ഥികള്‍ക്കാണ് രോഗബാധ സ്ഥിരീകരിച്ചത്. ആലപ്പുഴയിലെ നാഷണല് വൈറോളജി ഇന്‍സ്റ്റിറ്റ്യൂട്ടില് പരിശോധന നടത്തിയ സാംപിളുകളിലാണ് വൈറസ് സാന്നിധ്യം കണ്ടെത്തിയത്. രോഗ ബാധ സ്ഥിരീകരിച്ച പശ്ചാത്തലത്തില് കനത്ത ജാഗ്രത പുലര്‍ത്തണമെന്ന് ദേശീയ ആരോഗ്യ മിഷന് അറിയിച്ചു.\nപ്രായഭേദമന്യേ എല്ലാവരിലും വൈറസ് ബാധിക്കാന് സാഹചര്യമുണ്ടെന്നും വൈറസ് ബാധിച്ച് രണ്ട് ദിവസങ്ങള്‍ക്കുള്ളില് ലക്ഷണങ്ങള് പ്രകടമാകുമെന്നും ദേശീയ ആരോഗ്യ മിഷന് പറയുന്നു. വയറിളക്കം, വയറുവേദന, ഛര്‍ദ്ദി, മനംമറിച്ചില്, പനി, തലവേദന, ശരീരവേദന തുടങ്ങിയവയാണ് നോറോ വൈറസ് രോഗ ബാധയുടെ ലക്ഷണങ്ങള്. ഛര്‍ദ്ദി, വയറിളക്കം എന്നിവ മൂര്‍ച്ഛിച്ചാല് നിര്‍ജലീകരണം സംഭവിക്കുകയും രോഗം ഗുരുതരാവസ്ഥയിലേക്ക് മാറുകയും ചെയ്യും.\nമലിനമായ ജലത്തിലൂടെയും, ഭക്ഷണത്തിലൂടെയും രോഗ ബാധയേറ്റ വ്യക്തികളുമായി നേരിട്ടുള്ള സമ്പര്‍ക്കത്തിലൂടെയും രോഗം പടരുമെന്ന സാഹചര്യത്തില് ഇക്കാര്യത്തില് മുന്‍കരുതല് വേണമെന്ന് ഹെല്‍ത്ത് മിഷന് അറിയിച്ചു. രോഗബാധിതനായ വ്യക്തിയില് നിന്ന് പുറത്തെത്തുന്ന ശ്രവങ്ങളിലൂടെ വൈറസ് പ്രതലങ്ങളില് തങ്ങി നില്‍ക്കുകയും അവയില് സ്പര്‍ശിക്കുന്നവരുടെ കൈകളിലേക്ക് പടരുകയും ചെയ്യും. ആ സാഹചര്യത്തില് കൈകള് കഴുകാതെ മൂക്കിലും വായിലും തൊടുന്നതോടെ വൈറസ് ശരീരത്തില് വ്യാപിക്കും. നവംബര് മുതല് ഏപ്രില് വരെയുള്ള മാസങ്ങളിലാണ് നോറോ വൈറസ് കൂടുതലായും പടരുന്നത്.\nകൈകള് ആഹാരത്തിനു മുമ്പും, ടോയ്‌ലെറ്റില് പോയതിന് ശേഷവും സോപ്പുപയോഗിച്ച് 20 സെക്കന്റ് നേരമെങ്കിലും നന്നായി കഴുകുക.\nകുടിവെള്ള സ്രോതസുകള്, കിണര്, വെള്ളം ശേഖരിച്ചു വച്ചിരിക്കുന്ന ടാങ്കുകള് തുടങ്ങിയവ ബ്ലീച്ചിങ് പാഡര് ഉപയോഗിച്ച് ക്ലോറിനേറ്റ് ചെയ്യുക.\nവൃക്തി ശുചിത്വത്തിനും ഗാര്‍ഹിക ആവശ്യങ്ങള്‍ക്കും ക്ലോറിനേറ്റ് ചെയ്ത് വെള്ളം ഉപയോഗിക്കുക.\nപഴങ്ങളും പച്ചക്കറികളും പലപ്രാവശ്യം കഴുകിയതിന് ശേഷം മാത്രം ഉപയോഗിക്കുക.\nതണുത്തതും പഴകിയതും, തുറന്നു വെച്ചതുമായ ഭക്ഷണ പദാര്‍ത്ഥങ്ങള്, കേടുവന്ന പഴങ്ങള്, പച്ചക്കറികള് തുടങ്ങിയവ ഉപയോഗിക്കാതിരിക്കുക.\nവൈറസ് ബാധിതര് വീട്ടിലിരിക്കേണ്ടതും, ഒ.ആര്.എസ് ലായനി, തിളപ്പിച്ചാറിയ വെള്ളം എന്നിവ നന്നായി കുടിക്കേണ്ടതുമാണ്.\nലക്ഷണങ്ങള്‍ക്ക് അനുസരിച്ച് ചികിത്സ ലഭ്യമാണ്. രോഗികള് മറ്റുള്ളവര്‍ക്ക് ഭക്ഷണം പാകം ചെയ്യാതിരിക്കാനും പ്രത്യേകം ശ്രദ്ധിക്കണം.\nഒന്ന് മുതല് മൂന്ന് ദിവസങ്ങള്‍ക്കുള്ളില് തന്നെ രോഗലക്ഷണങ്ങള് മാറാം. എന്നാല് അത് കഴിഞ്ഞുള്ള രണ്ട് ദിവസങ്ങള് വരെ രോഗിയില് നിന്ന് വൈറസ് പടരാന് സാധ്യതയുണ്ട്. അതിനാല് രോഗം മാറി കുറഞ്ഞത് രണ്ടു ദിവസത്തേക്കെങ്കിലും പുറത്തു പോകാതിരിക്കാന് ശ്രദ്ധിക്കണം.


വിനീതിന്റെ സിനിമയിൽ ദിവ്യയുടെ പാട്ട്; 'ഹൃദയ'ത്തിലെ ഗാനം ശ്രദ്ധ നേടുന്നു\nവിനീത് ശ്രീനിവാസൻ എഴുതിയ വരികൾക്ക് ഈണം പകർന്നിരിക്കുന്നത് ഹിഷാം അബ്ദുള് വഹാബ് ആണ്\nDecember 14, 2021 12:56:48 pm\nപ്രണവ് മോഹന്‍ലാലിനെ നായകനാക്കി വിനീത് ശ്രീനിവാസന് സംവിധാനം ചെയ്യുന്ന ചിത്രമാണ് ‘ഹൃദയം’. വിനീതിന്റെ ഭാര്യ ദിവ്യ പാടിയ ചിത്രത്തിലെ ഒരു ഗാനം റിലീസ് ചെയ്തിരിക്കുകയാണ് അണിയറപ്രവർത്തകർ. ” ഒണക്ക മുന്തിരി…” എന്നു തുടങ്ങുന്ന ഗാനത്തിന്റെ വരികൾ എഴുതിയിരിക്കുന്നത് വിനീത് ശ്രീനിവാസൻ ആണ്. ഹിഷാം അബ്ദുള് വഹാബ് ആണ് വരികൾക്ക് ഈണം പകർന്നിരിക്കുന്നത്. ‘ഹൃദയ’ത്തിലെ ദര്‍ശന എന്ന ഗാനവും പ്രേക്ഷകര്‍ക്കിടയില് ഹിറ്റായിരുന്നു.\nകല്യാണി പ്രിയദര്‍ശനും ദര്‍ശന രാജേന്ദ്രനുമാണ് ചിത്രത്തിലെ നായികമാര്.\nസംഗീതത്തിന് ഏറെ പ്രാധാന്യം നല്‍കിക്കൊണ്ട് ഒരുക്കുന്ന ചിത്രത്തില് മൊത്തം 15 പാട്ടുകളാണ് ഉള്ളത്. അജു വര്‍ഗ്ഗീസ്, ജോണി ആന്റണി,അരുണ് കുര്യന്, വിജയരാഘവന് തുടങ്ങിയവരാണ് ചിത്രത്തിലെ മറ്റു താരങ്ങള്. ജേക്കബിന്റെ സ്വര്‍ഗ്ഗരാജ്യം പുറത്തിറങ്ങി അഞ്ച് വര്‍ഷത്തിനു ശേഷമാണ് വിനീത് പുതിയ ചിത്രവുമായി എത്തുന്നത്.\nമെറിലാന്റ് സിനിമാസ് ആന്റ് ബിഗ് ബാങ് എന്റര്‍ടെയിന്‍മെന്റിന്റെ ബാനറില് വിശാഖ് സുബ്രഹ്മണ്യന് നിര്‍മ്മിക്കുന്ന ഈ ചിത്രത്തിന്റെ ഛായാഗ്രഹണം വിശ്വജിത്ത് ഒടുക്കത്തില് നിര്‍വ്വഹിക്കുന്നു. മെറിലാന്റ് സിനിമാസിന്റെ എഴുപതാം വർഷത്തിലൊരുങ്ങുന്ന എഴുപതാമത്തെ ചിത്രമാണിത്. 40 വര്‍ഷത്തിന് ശേഷം മെറിലാന്റ് സിനിമാസിന്റെ ബാനറില് ഒരുങ്ങുന്ന ചിത്രം കൂടിയാണ് ‘ഹൃദയം’. 2022 ജനുവരി 21ന് ‘ഹൃദയം’ തിയറ്ററുകളിലെത്തും.\nWeb Title: Onakka munthiri song hridayam divya vineeth singing


അതിർത്തിയിൽ ചൈനയുടെ പിന്മാറ്റം വേഗത്തിലാക്കണമെന്നാവശ്യപ്പെട്ട് ഇന്ത്യ - India Vision Media\nഅതിർത്തിയിൽ ചൈനയുടെ പിന്മാറ്റം വേഗത്തിലാക്കണമെന്നാവശ്യപ്പെട്ട് ഇന്ത്യ\n"ചൈനീസ് സൈനികരുടെ പ്രവര്‍ത്തികള് മൂലം ചൈനയുമായുള്ള ഉഭയകക്ഷി ബന്ധം അസ്വസ്ഥമാണെന്നും സ്ഥിതിഗതികള് പരിഹരിക്കുന്നത് വരെ ബന്ധം സാധാരണ നിലയിലാകില്ലെന്നും\nഡൽഹി | സമാധാനം പുനസ്ഥാപിക്കാന് അതിർത്തിയിൽ ചൈനയുടെ പിന്മാറ്റം വേഗത്തിലാക്കണമെന്നാവശ്യപ്പെട്ട് ഇന്ത്യ. വിദേശ കാര്യമന്ത്രിമാരുടെ യോഗത്തിലാണ് ഇന്ത്യ നിലപാട് കടുപ്പിച്ചത്. ചൈനീസ് വിദേശകാര്യമന്ത്രി വാങ് യീയുടെ കശ്മീര് പരാമര്‍ശത്തില് അതൃപ്തിയറിയിച്ച ഇന്ത്യ, ചൈനയുടെ താല്‍പര്യപ്രകാരമാണ് അദ്ദേഹത്തിന്‍റെ സന്ദര്‍ശനം പരസ്യപ്പെടുത്താതിരുന്നതെന്നും വ്യക്തമാക്കി. “ചൈനീസ് സൈനികരുടെ പ്രവര്‍ത്തികള് മൂലം ചൈനയുമായുള്ള ഉഭയകക്ഷി ബന്ധം അസ്വസ്ഥമാണെന്നും സ്ഥിതിഗതികള് പരിഹരിക്കുന്നത് വരെ ബന്ധം സാധാരണ നിലയിലാകില്ലെന്നും കേന്ദ്ര വിദേശകാര്യ മന്ത്രി എസ്.ജയശങ്കര്. ചൈനയുമായുള്ള അതിര്‍ത്തി പ്രദേശങ്ങളിലെ ശാന്തിയും സമാധാനവും സമാധാനവുമാണ് ഇരുരാജ്യങ്ങളും തമ്മിലുള്ള സുസ്ഥിര ബന്ധത്തിന്റെ അടിത്തറയെന്നും അദ്ദേഹം പറഞ്ഞു. ന്യൂഡല്‍ഹിയില് ചൈനീസ് വിദേശകാര്യ മന്ത്രി വാങ് യിയുമായി മൂന്ന് മണിക്കൂറോളം നീണ്ട ചര്‍ച്ചയ്ക്ക് ശേഷമാണ് അദ്ദേഹം ഇക്കാര്യം അറിയിച്ചത്.\nഇന്ത്യയുടേയും ചൈനയുടേയും സൈനിക മേധാവികള് തമ്മില് ഇതിനോടകം തന്നെ 15 റൗണ്ട് ചര്‍ച്ചകള് നടന്നുവെന്നും ഉഭയകക്ഷി ബന്ധത്തില് പുരോഗതി കൈവരിക്കുന്നതായും അദ്ദേഹം പറഞ്ഞു. പരസ്പര ബഹുമാനം, പരസ്പരം വികാര വിചാരങ്ങള് മനസിലാക്കല്, താത്പര്യങ്ങള് എന്നിവ ബന്ധം പുനഃസ്ഥാപിക്കുന്നതിലെ മൂന്ന് നിര്‍ണായക ഘടകങ്ങളാണെന്നും ജയശങ്കര് അടിവരയിട്ടു പറഞ്ഞു.\nഇന്ത്യയുമായി ബന്ധപ്പെട്ട് ചൈന ഒരു സ്വതന്ത്ര നയം പിന്തുടരുമെന്നും ആ നയങ്ങളെ മറ്റ് രാജ്യങ്ങളെയോ ബന്ധങ്ങളെയോ സ്വാധീനിക്കാന് അനുവദിക്കില്ലെന്നും ഞങ്ങള് പ്രതീക്ഷിക്കുന്നുവെന്നും ജയശങ്കര് പറഞ്ഞു. ജമ്മു കശ്മീരിനെ സംബന്ധിച്ച് ഓര്‍ഗനൈസേഷന് ഓഫ് ഇസ്ലാമിക് കോര്‍പ്പറേഷനില് വാങ് നടത്തിയ പ്രസ്താവനയുടെ വിഷയവും യോഗത്തില് ഉന്നയിക്കപ്പെട്ടതായും അദ്ദേഹം അറിയിച്ചു.\nചൈനയില് നടക്കുന്ന ബ്രിക്സ് ഉച്ചകോടിയെ കുറിച്ചും ചര്‍ച്ച നടന്നതായും ജയശങ്കര് വ്യക്തമാക്കി. ഉച്ചകോടിയില് പ്രധാനമന്ത്രി നരേന്ദ്ര മോദിയുടെ പങ്കാളിത്തം ചൈന ആഗ്രഹിക്കുന്നുണ്ടെന്നും അദ്ദേഹം പറഞ്ഞു. എന്നാല്, ക്വാഡ്, ഇന്തൊ-പസഫിക് എന്നീ വിഷയങ്ങള് ചര്‍ച്ചയില് ഉയര്‍ന്നുവന്നില്ലെന്നും അദ്ദേഹം പറഞ്ഞു. യുക്രൈന്, അഫ്ഗാനിസ്താന് എന്നിവിടങ്ങളിലെ സ്ഥിതിഗതികള്, പാകിസ്താനില് നിന്നുള്ള ഭീകരവാദം തുങ്ങിയവയും ചര്‍ച്ച ചെയ്തതായി അദ്ദേഹം പറഞ്ഞു.\nഅതിര്‍ത്തി തര്‍ക്കത്തിന് ശേഷം ഇതാദ്യമായാണ് ഇരു രാജ്യങ്ങളുടെയും വിദേശ കാര്യമന്ത്രിമാര് കൂടിക്കാഴ്ച നടത്തിയത്. ഇന്ത്യ-ചൈന ബന്ധം ഇപ്പോഴും സാധാരണ നിലയിലെത്തിയിട്ടില്ലെന്ന് കൂടിക്കാഴ്ചയില് വിദേശകാര്യമന്ത്രി എസ് ജയശങ്കർ ചൂണ്ടിക്കാട്ടി. അത് യാഥാര്‍ത്ഥ്യമാകണമെങ്കില് ചൈനയുടെ പിന്മാറ്റം വേഗത്തിലാക്കണം. പാംഗോഗ്, ഗോഗ്ര, ഹോട്ട്സ്പ്രിംഗ് തുടങ്ങിയ മേഖലകളില് നിന്നുള്ള ചൈനയുടെ പിന്മാറ്റത്തിന് ഇന്ത്യ ഉദ്ദേശിച്ച വേഗതയില്ല. നേരത്തെ നടന്ന നയതന്ത്ര സൈനിക തല ചര്‍ച്ചകളിലെ ധാരണ ലംഘിച്ചതിലുള്ള അതൃപ്തിയും കൂടിക്കാഴ്ചയില് ഇന്ത്യ അറിയിച്ചു. ഉഭയകക്ഷി ബന്ധത്തില് സ്ഥിരതയും വ്യക്തതയും വേണമെന്നും ഇന്ത്യ ആവശ്യപ്പെട്ടു.\nഇസ്ലലമാബാദും അഫ് ഗാനിസ്ഥാനും സന്ദര്‍ശിച്ച ശേഷമാണ് ചൈനീസ് വിദേശ കാര്യമന്ത്രി വാങ് യീ ഇന്ത്യയിലെത്തിയത്. ഇവിടങ്ങളിലെ യാത്രാ പദ്ധതിയടക്കം രഹസ്യമാക്കി വയക്കേണ്ടതിനാല് ചൈനയുടെ അഭ്യർത്ഥന മാനിച്ചാണ് സന്ദര്‍ശനം പരസ്യപ്പെടുത്താത്തതെന്നും വിദേശ കാര്യമന്ത്രി അറിയിച്ചു. ജമ്മുകാശ്മീര് വിഷയത്തില് ചില മുസ്ലീം സുഹൃത്തുക്കള് പങ്കുവച്ച വികാരമാണ് ചൈനക്കെന്ന് ഇസ്ലമാബാദില് നടന്ന ഒഐസി യോഗത്തില് വാങ് യീ നടത്തിയ പരമാര്‍ശത്തിലും ഇന്ത്യ കടുത്ത അതൃപ്തി രേഖപ്പെടുത്തി. സുരക്ഷ ഉപദേഷ്ടാവ് അജിത് ദോവലുമായും വാങ് യീ കൂടിക്കാഴ്ച നടത്തി. ലഡാക്ക് അതിർത്തിയിലെ ഇന്ത്യ- ചൈന സൈനികർ തമ്മിലുള്ള ഏറ്റുമുട്ടലിന് ശേഷമുള്ള രണ്ട് വർഷത്തിനിടെ ഇതാദ്യമായാണ് ചൈനയിൽ നിന്നും ഒരു ഉന്നത നയതന്ത്ര പ്രതിനിധി ഇന്ത്യയിൽ എത്തുന്നത്.\nരാജ്യത്ത് ഇന്ധന വില വീണ്ടും വർധിപ്പിച്ചു ഡീസലിന് 81 പൈസയും പെട്രോളിന് 84 പൈസയും കൂട്ടി\nകാണാതായ പതിനേഴുകാരന്റെ മൃതദേഹം ട്രാവൽ ബാഗിൽ


രാഹുല് വാക്ക് പാലിച്ചു; നഴ്സ് രാജമ്മയെ കണ്ടു.. – Jaihind TV\nരാഹുല് വാക്ക് പാലിച്ചു; നഴ്സ് രാജമ്മയെ കണ്ടു..\nനഴ്സ് രാജമ്മയ്ക്ക് നല്‍കിയ വാക്ക് കോണ്‍ഗ്രസ് അധ്യക്ഷന് രാഹുല് ഗാന്ധി പാലിച്ചു. തന്നെ ആദ്യമായി കൈകളിലേക്കെടുത്ത വയനാട്ടുകാരി രാജമ്മയെ അടുത്ത വരവില് നേരില് കാണും എന്ന വാക്കാണ് അദ്ദേഹം പാലിച്ചത്. മുൻ സൈനിക ഉദ്യോഗസ്ഥനായ ഭർത്താവിനും കൊച്ചുമക്കള്‍ക്കും ഒപ്പമാണ് രാജമ്മ രാഹുല് ഗാന്ധിയെ കാണാന് കല്‍പറ്റ പിഡബ്ല്യുഡി റസ്റ്റ് ഹൗസിൽ എത്തിയത്. കോൺഗ്രസ് പ്രവർത്തകരായ അസൈനാറിന്‍റെയും റഷീദിന്‍റെയും ഇടപെടൽ മൂലമാണ് വർഷങ്ങൾക്ക് ശേഷം രാഹുലുമായുള്ള കൂടിക്കാഴ്ചക്ക് അവസരം ഒരുങ്ങിയത്.\nകയ്യില് ഒരു പൊതിയുമായാണ് “അമ്മ” മകനെ കാണാനെത്തിയത്. അത് സ്നേഹത്തോടെ കൈമാറി നെറുകയില് കൈവച്ച് അനുഗ്രഹിച്ചാണ് രാജമ്മ മടങ്ങിയത്. തനിക്ക് ഒരുപാട് സംസാരിക്കാനുണ്ടെന്നും എന്നാല് തിരക്ക് അറിയാമെന്നതിനാല് പിന്നൊരിക്കലാകാമെന്നും രാജമ്മ രാഹുലിനോട് പറഞ്ഞു.\nതാനുണ്ടാക്കിയ ചക്ക ചിപ്സും കുറച്ച് സ്വീറ്റ്സുമാണ് നല്‍കിയതെന്നും ഒരമ്മ മകനെ കാണുമ്പോള് മധുരമല്ലേ നല്‍കേണ്ടതെന്നും രാജമ്മ ചോദിച്ചു. വീട്ടിലേയ്ക്ക് ക്ഷണിച്ചുവെന്നും ഇന്ന് മടങ്ങേണ്ടതിനാല് ഇന്നില്ലെന്നും മറ്റൊരവസരത്തില് തീര്‍ച്ചയായും എത്തുമെന്ന് പറഞ്ഞതായും രാജമ്മ പറഞ്ഞു.\nകോണ്‍ഗ്രസ് അധ്യക്ഷനും വയനാട് എംപിയുമായ രാഹുൽ ഗാന്ധി ജനിച്ചുവീണത് തന്‍റെ കൈകളിലേക്കാണെന്നത് അഭിമാനത്തോടെ വയനാട്ടുകാരി രാജമ്മ വാവാട്ടിൽ വെളിപ്പെടുത്തിയപ്പോള് മുതല് വയനാട് കാത്തിരിക്കുകയായിരുന്നു ഈ കൂടിക്കാഴ്ചയ്ക്കായി. രാഹുൽ ഗാന്ധി വയനാട്ടിൽ മത്സരിച്ചതോടെയാണ് 49 വർഷം പഴക്കമുള്ള ഓർമകൾ രാജമ്മ പുറത്തുപറയാൻ തയാറായത്. തെരഞ്ഞെടുപ്പ് പ്രചാരണത്തിനായി രാഹുൽ വയനാട്ടിലെത്തിയപ്പോൾ കാണാനായില്ലെങ്കിലും സ്ഥലത്തില്ലാതിരുന്നതിനാല് കാണാനായില്ല.\nഡൽഹി ഹോളി ഫാമിലി ആശുപത്രിയിൽ നഴ്സായിരുന്നു അന്ന് 23 കാരിയായിരുന്ന രാജമ്മ വാവാട്ടിൽ. 1970 ജൂൺ 19 ന് ആശുപത്രിയില് ഒരു വിഐപി പേഷ്യന്‍റ് ഉണ്ടായിരുന്നു. അന്നത്തെ ഇന്ത്യൻ പ്രധാനമന്ത്രിയുടെ മരുമകൾ സോണിയാ ഗാന്ധി. അന്നായിരുന്നു രാഹുൽ ഗാന്ധിയുടെ ജനനം. സ്വന്തം മാതാവും പിതാവും ആ കുഞ്ഞിനെ കാണും മുമ്പേ ചേർത്തുപിടിച്ച വ്യക്തി.\n49 വർഷങ്ങൾ‌ക്കിപ്പുറവും രാഹുൽ ഗാന്ധിയുടെ ജനനത്തെ ഓർമിച്ചുവെക്കുന്നുണ്ട് രാജമ്മ വാവാട്ടിൽ. പ്രധാനമന്ത്രി ഇന്ദിരാഗാന്ധിയുടെ മരുമകൾ ആയിരുന്നിട്ട് പോലും ആ വി.ഐ.പി കുടുംബം ആശുപത്രി നിയമങ്ങൾ കാര്യക്ഷമമായി പാലിച്ചിരുന്നതായി രാജമ്മ ഓർമ്മിക്കുന്നു. ചെറുമകൻ ജനിച്ച് രണ്ടാം ദിവസം ഇന്ദിരാ ഗാന്ധി അവനെ കാണാനെത്തി. താൻ സ്വപ്നത്തിൽ പോലും കരുതിയിരുന്നില്ല രാഹുൽ ഗാന്ധി വയനാട്ടില് സ്ഥാനാർത്ഥിയാവുമെന്ന്. 49 വർഷങ്ങൾക്കിപ്പുറം അത് സംഭവിച്ചിരിക്കുന്നു. തെരഞ്ഞെടുപ്പ് പ്രചാരണത്തിനായി രാഹുൽ വയനാട്ടിലെത്തിയപ്പോൾ കാണാനായില്ലെന്ന വിഷമത്തിലാണ് അവർ. എന്നാൽ അദ്ദേഹം വൻ വിജയം നേടി വീണ്ടും വയനാട്ടിൽ എത്തുമ്പോൾ കാണാൻ കഴിയുമെന്നു തന്നെയാണ് പ്രതീക്ഷ. അമ്മയും മുത്തശ്ശിയും പറയാത്ത ഒരുപാട് കഥകൾ അദ്ദേഹത്തോട് പറയാൻ ഉണ്ടെന്നും രാജമ്മ വാവാട്ടിൽ പറയുന്നു.\nമുൻ സൈനിക ഉദ്യോഗസ്ഥനായ ഭർത്താവിനൊപ്പം വയനാട് നൂൽപ്പുഴ പഞ്ചായത്തിലെ കല്ലൂരില് റിട്ടയർമെന്‍റ് ജീവിതം ആസ്വദിക്കുകയാണ് ഇപ്പോൾ 72 കാരിയായ രാജമ്മ.\nഅതിനിടെ രാജമ്മയെക്കുറിച്ചറിഞ്ഞ പ്രിയങ്കാ ഗാന്ധി, തനിക്കും സഹോദരൻ രാഹുൽ ഗാന്ധിക്കും രാജമ്മയെ നേരിൽ കാണാനും സംസാരിക്കാനും ആഗ്രഹമുണ്ടെന്ന കാര്യം അന്ന് ഫേസ്ബുക്കില് പങ്കുവെച്ചിരുന്നു.


ഇലക്ട്രോണിക് വോട്ടിങ് മെഷീന് വീട്ടില് സൂക്ഷിച്ചു; പോളിങ് ഉദ്യോഗസ്ഥനെ സസ്‌പെൻഡ് ചെയ്തു - BIGNEWSLIVE | Latest Malayalam News\nമധ്യപ്രദേശിലെ ഗുണ സെക്ടറിലെ എഞ്ചിനീയര് എകെ ശ്രീവാസ്തവയെയാണ് സസ്പെന്‍ഡ് ചെയ്തത്\nഭോപ്പാല്: ഇലക്ട്രോണിക് വോട്ടിങ് മെഷീന് വീട്ടില് സൂക്ഷിച്ചതിന് പോളിങ് ഉദ്യോഗസ്ഥനെ സസ്‌പെന്‍ഡ് ചെയ്തു. മധ്യപ്രദേശിലെ ഗുണ സെക്ടറിലെ എഞ്ചിനീയര് എകെ ശ്രീവാസ്തവയെയാണ് സസ്പെന്‍ഡ് ചെയ്തത്. ഇയാളുടെ വീട്ടില് നിന്ന് ഇലക്ട്രോണിക് വോട്ടിങ് മെഷീന് പിടിച്ചെടുത്തതായും സര്‍വീസില് നിന്നും സസ്പെന്‍ഡ് ചെയ്തതായും എസ്ഡിഎം ശ്രിവാനി രാഘ്വര് ഗാര്‍ഗ് പറഞ്ഞു.\nസംഭവത്തില് തെരഞ്ഞെടുപ്പ് കമ്മീഷന് വിശദീകരണം ആവശ്യപ്പെട്ടിട്ടുണ്ട്. അതേസമയം തെരഞ്ഞെടുപ്പ് ആവശ്യത്തിനായി എടുത്തശേഷം ബാക്കി വന്ന കരുതല് ഇവിഎമ്മുകളാണ് ശ്രീവാസ്തവ വീട്ടില് കൊണ്ടുപോയത്. എന്നാല് ഇത് എന്തിനാണ് വീട്ടില് സൂക്ഷിച്ചത് എന്നതിന് കൃത്യമായ മറുപടി ഇയാള്‍ക്ക് നല്‍കാന് സാധിച്ചിട്ടില്ല.\nമധ്യപ്രദേശിലെ ഗുണയില് ഇന്നാണ് തെരഞ്ഞെടുപ്പ്. ഏഴ് ഘട്ടങ്ങളിലായാണ് ഇവിടെ തെരഞ്ഞെടുപ്പ് നടക്കുന്നത്. മെയ് 23നാണ് ഫലപ്രഖ്യാപനം.\nTags: electionevm machineMadhyapradeshofficersuspended


ആവിയായ സോളാര് വിവാദം: ലക്ഷങ്ങള് നഷ്ടമായി നൂറിലേറെ നിക്ഷേപകര് | solar case Investors lose lakhs no legal actions\nKozhikode, First Published 22, Oct 2020, 10:03 AM\nനിക്ഷേപകരെ സര്‍ക്കാരും കൈയൊഴിഞ്ഞെന്നാണ് പരാതി. രാഷ്ട്രീയ മുതലെടുപ്പ് മാത്രമാണ് സോളാര് വിവാദത്തില് നടന്നതെന്ന് നിക്ഷേപകര് ആരോപിക്കുന്നു.\nകോഴിക്കോട്: സോളാര് കേസുകളിലെ തുടര് നടപടികള് വൈകുന്നതിനാല് പദ്ധതിയില് ലക്ഷങ്ങള് മുടക്കിയ നിക്ഷേപകര് വെട്ടിലായി. എഴുപതിനായിരം രൂപ മുതല് 50 ലക്ഷം രൂപ വരെ നഷ്ടമായ നൂറിലേറെ പേര് ഇപ്പോഴും കോടതി കയറിയിറങ്ങുകയാണ്. ഏഷ്യാനെറ്റ് ന്യൂസ് പരമ്പര 'കത്തിത്തീര്‍ന്നോ സോളാര്' തുടരുന്നു.\nസോളാര് പദ്ധതിയില് നിക്ഷേപിച്ച കേസുകളില് നിയമ നടപടികള് എങ്ങുമെത്തിയില്ല. 70000 രൂപ മുതല് 50 ലക്ഷം രൂപ വരെയാണ് ഒരോ നിക്ഷേപകര്‍ക്കും നഷ്ടമായത്. നിക്ഷേപകരെ സര്‍ക്കാരും കൈയൊഴിഞ്ഞെന്നാണ് ഉയരുന്ന പരാതി. രാഷ്ട്രീയ മുതലെടുപ്പ് മാത്രമാണ് സോളാര് വിവാദത്തില് നടന്നത്. നിയമ നടപടികള് എങ്ങുമെത്തിയില്ല. സരിതയുടെയും ബിജു രാധാകൃഷ്ണന്‍റെയും വാക്ക് വിശ്വസിച്ച് സോളാര് പദ്ധതിയില് 42 ലക്ഷം രൂപ നിക്ഷേപിച്ച കോഴിക്കോട് സ്വദേശി മജീദിന് പണം മാത്രമല്ല പോയത്. നാണക്കേട് മൂലം ഏറെക്കാലം പുറത്തിറങ്ങാനായില്ലെന്ന് പണം നഷ്ടമായ മജീദ് പറയുന്നു.


മത്സരത്തില് ഒന്നാമൻ ധനുഷ് തന്നെ; മോഹൻലാൽ രണ്ടാമത് !! ഏറ്റെടുത്ത് മോളിവുഡും കോളിവുഡും... - metromatinee.com Lifestyle Entertainment & Sports\nമത്സരത്തില് ഒന്നാമൻ ധനുഷ് തന്നെ; മോഹൻലാൽ രണ്ടാമത് !! ഏറ്റെടുത്ത് മോളിവുഡും കോളിവുഡും…\nMohamed Ali Jouher T\nയൂട്യൂബില് തരംഗമായി ധനുഷ് ചിത്രം മാരിയും ഒടിയനിലെ മോഹന്‍ലാലിന്റെ ഗാനവും. യുട്യൂബ് ഇന്ത്യ ട്രെന്‍ഡിംഗില് മാരി ടു വിന്റെ ട്രെയ്‌ലര് സ്ഥാനം പിടിച്ചപ്പോള് രണ്ടാമതായി ഒടിയനിലെ മോഹന്‍ലാലിന്റെ ഗാനവും എത്തി.\nവ്യാഴാഴ്‌ച രാവിലെ 11 ന് ധനുഷ് പുറത്തു വിട്ട മാരി ടു വിന്റെ ട്രെയ്‌ലര് വൈകിട്ട് വരെ 11 മില്യന് പേരാണ് കണ്ടത്. ഒടിയനിലെ മോഹന്‍ലാല് ആലപിച്ച ഗാനം 707K കാഴ്ച്ചകാരുമായി രണ്ടാം സ്ഥാനവും സ്വന്തമാക്കി. 2015 പുറത്തിറങ്ങിയ മാരിയുടെ രണ്ടാം ഭാഗമാണ് മാരി 2. ചിത്രത്തില് വില്ലനായി എത്തുന്നത് മലയാളത്തിന്റെ യുവനടന് ടൊവീനോ തോമസാണ്.\nഈ മാസം 14നാണ് മോഹന്‍ലാല് ശ്രീകുമാര് മേനോന് കൂട്ടുക്കെട്ടിലെ ഒടിയന് റിലീസ് ചെയ്യുക. ചിത്രത്തിനായി വമ്പന് റിലീസാണ് ഒരുക്കിയിരിക്കുന്നതെന്ന് സംവിധായകന് വ്യക്തമാക്കി.3ഭാഷകളിലായി നാലായിരത്തോളം സ്‌ക്രീനുകളിൽ ഒടിയൻ റിലീസ് ചെയ്യുന്നുണ്ട്.\nMaari2and Odiyan\nനിയന്ത്രണങ്ങൾ എല്ലാവർക്കും ബാധകം ; മോഹൻലാലിന്റെ വാഹനം ഗുരുവായൂർ ക്ഷേത്ര നടപ്പന്തലിൽ പ്രവേശിപ്പിച്ചതിനെതിരെ ഹൈക്കോടതി!\n26 വര്‍ഷങ്ങള്‍ക്ക് ശേഷം വീണ്ടും കാലാപാനി ടീം ഒന്നിക്കുന്നു; എത്തന്നത് നെറ്റ്ഫ്‌ലിക്‌സ് ആന്തോളജിയില്, ആകാംഷയോടെ പ്രേക്ഷകര്\nRelated Topics:Dhanush, Maari 2, Mohanlal, Odiyan\nആ മോളുടെ ശരീരം മുഴുവനും പൊള്ളിയിരിക്കുകയാണ്; കണ്ണുവരെ പഴുത്തത് പോലെയാണ്;ആ കുഞ്ഞിന് വിയര്‍പ്പ് ഗ്രന്ഥിയില്ല; അതുകൊണ്ട് തന്നെ ആ കുഞ്ഞിന്റെ ശരീരം പൊള്ളിക്കൊണ്ടിരിക്കും; ആ വേദനപ്പിക്കുന്ന കഥ പറഞ്ഞ് ദലീമ!\nBy Safana Safu June 30, 2022\nമലയാളി പ്രേക്ഷകർക്കിടയിൽ വളരെ സുപരിചിതയായ ഗായികയാണ് ദലീമ. ഗായിക എന്നതിനേക്കാൾ ദലീമ ഒരു പൊതുപ്രവര്‍ത്തക കൂടിയാണ്. നിലവില് അരൂര് എംഎല്‍എയും കൂടിയാണ്....\nശ്വാസകോശത്തില് അണുബാധ; കൊവിഡ് പോസിറ്റീവ് ആയതിന് പിന്നാലെ അസുഖം ഗുരുതരമായി മാറി; അവയവം മാറ്റി വെക്കണമെന്ന് ഡോക്ടര് നിര്‍ദ്ദേശിച്ചിരുന്നെങ്കിലും ആ കാരണം കൊണ്ട് അത് സാധിച്ചില്ല; നടി മീനയുടെ ഭര്‍ത്താവിന് സംഭവിച്ചത്!\nBy Safana Safu June 29, 2022\nമലയാളികളുടെ പ്രിയങ്കരിയായ നടിയാണ് മീന. ഇന്നലെ രാത്രി മീനയുടെ ഭര്‍ത്താവ് അന്തരിച്ചു എന്ന വാര്‍ത്ത ഒരു ഞെട്ടലോടെയാണ് എല്ലാവരും കേട്ടത്. ബംഗ്ലരൂവില്...\nനിങ്ങടെ ഇസ്‌ലാം ഇങ്ങനെ തന്നെ ആണ് ഏതു മതത്തിന്റെ ആയാലും മത@#$ ഈ രാജ്യത്തെ ചിന്നഭിന്നമാക്കും ഈ തീ ആളിപ്പടരാതിരിക്കട്ടെ ; സമാധാന മതവും സനാതന മതവും അടിച്ചു ചാവാതിരിക്കട്ടെ; ശക്തമായ വാക്കുകൾ പങ്കിട്ട് ജസ്‌ലാ മാടശ്ശേരി !\nസമൂഹമാധ്യമ പോസ്റ്റിന്റെ പേരിൽ തയ്യൽക്കാരനെ പട്ടാപ്പകൽ കഴുത്തറുത്തു കൊലപ്പെടുത്തുകയും അതിന്റെ ദൃശ്യങ്ങൾ പ്രചരിപ്പിക്കുകയും ചെയ്ത രാജസ്ഥാനിലെ സംഭവം മനുഷ്യ മനസാക്ഷിയെ പോലും...\nദിലീപിന്‍റെ ജാമ്യം റദ്ദാക്കണമെന്ന പ്രോസിക്യൂഷന് ഹര്‍ജിയില് വിചാരണ കോടതിയുടെ വിധി; ദിലീപ് രക്ഷപെട്ടു; പ്രോസിക്യൂഷന് തിരിച്ചടി ആയത് ഇങ്ങനെ; കേസ് അട്ടിമറിക്കുമോ? മാരക ട്വിസ്റ്റിലേക്ക്!\nBy Safana Safu June 28, 2022\nനടിയെ ആക്രമിച്ച കേസില് എട്ടാം പ്രതി ദിലീപിന്‍റെ ജാമ്യം റദ്ദാക്കണമെന്ന പ്രോസിക്യൂഷന് ഹര്‍ജിയില് വിചാരണ കോടതിയുടെ വിധി പുറത്തുവന്നു. പ്രോസിക്യൂഷന് തിരിച്ചടിയായി...\nഎന്താണ് സംസാരിച്ചതെന്ന് പുളളിയ്ക്കും അറിയാം എനിക്കും അറിയാം. ആ ബോധ്യം എനിക്കും പുളളിയ്ക്കുമുണ്ട്; ഒമർ ലുലു പറഞ്ഞത് പച്ചക്കള്ളം; ഫോണ് റെക്കോര്‍ഡുണ്ട്; ഒമർ ലുലുവിന് മറുപടിയുമായി വാഴൂര് ജോസ്!\nബിഗ് സ്‌ക്രീനിൽ തിളങ്ങുമ്പോഴാണ് പലപ്പോഴും നടീനടന്മാർ താരങ്ങൾ ആകുന്നത്. അതേസമയം പലപ്പോഴും സിനിമയിൽ പിന്നണിയിൽ നിൽക്കുന്ന കലാകാരന്മാരെ ആരും തിരിച്ചറിയാറില്ല. പിആര്‍ഒ...\nപ്രണവിന്റെ ആക്ഷൻ തന്നെ അത്ഭുതപ്പെടുത്തി !! ഇളയദളപതി വിജയ് പറയുന്നു\nപ്രേക്ഷകർ ശ്രദ്ധിക്കാതെ പോയത് ഒട്ടേറെ രഹസ്യങ്ങളാണ് !!! രാക്ഷസൻ സിനിമയിൽ കാണാതെ പോയ ചില സംവിധാന ബ്രില്ലിയൻസ് !!!


സാംസങ് ഗ്യാലക്സി ഫോൾഡ് അധികം വൈകതെ വിപണിയിൽ എത്തിയേക്കും\nവെള്ളി,2ഓഗസ്റ്റ് 2019 (17:01 IST)\nസാംസംഗ് ഗ്യാൽക്സി ഫോൾഡ് സ്മാർട്ട്‌ഫോൺ ഉടൻ അന്താരാഷ്ട്ര വിപണിയിൽ എത്തിയേക്കും. ഫോണിന്റെ അവസാനവട്ട പരിശോധനകൾ പൂർത്തിയായതായാണ് റിപ്പോർട്ടുകൾ. ഇതോടെ മടക്കാവുന്ന സ്മാർട്ട്‌ഫോണുകൾ എന്ന സ്മാർട്ട്‌ഫോൺ രംഗത്തെ മറ്റൊരു പരീക്ഷണംകൂടി വിജയകരമായി അവതരിപ്പിക്കപ്പെടും.\n7.3 ഇഞ്ച് ഫ്ലക്‌സിബിൾ അമോ‌ലെഡ് ഡിസ്‌പ്ലേയും, 4.5 ഇഞ്ചിന്റ് മറ്റൊരു ഡിസ്പ്ലേയുമാണ് ഫോണിൽ ഉള്ളത്. ക്വാൽകോമിന്റെ സ്നാപ്‌ഡ്രഗൺ 855 പ്രൊസറിന്റെ കരുത്തിലാണ് സ്മാർട്ട്‌ഫോൺ എത്തുക. 5G സപ്പോർട്ടോടുകൂടിയാണ് ഗ്യാലക്സി ഫോൾഡ് എത്തുക എന്നതാണ് മറ്റൊരു പ്രത്യേകത.\nഈ വർഷം ഏപ്രിലിൽ ഫോൺ പുറത്തിറക്കും എന്നാണ് നേരത്തെ സാംസങ് വ്യക്തമാക്കിയിരുന്നത്. എന്നാൽ സ്മാർട്ട്‌ഫോണിന്റെ ഫ്ലക്സിബിൾ ഡിസ്പ്ലേയിൽ തകരാറുകൾ കണ്ടെത്തിയതോടെ ഫോണിന്റെ അവതരണം വൈകുകയായിരുന്നു. തകരാറുകൾ പുർണമായും പരിഹരിച്ചതായാണ് റിപ്പോർട്ടുകൾ\nസ്മാർഫോണുകളുടെ റിവ്യു മോഡലുകളിലാണ് അപാകത കണ്ടെത്തിയത്. തങ്ങളുടെ കൈവശം ഉണ്ടായിരുന്ന ഗ്യാൽക്സി ഫോൾഡ് സ്മാർട്ട്‌ഫോണുകളുടെ ഡിസ്‌പ്ലേ പൊട്ടുന്നതായി റിവ്യൂവർമാർ വ്യക്തമാക്കുകയായിരുന്നു. ഇന്ത്യയിൽ ഗ്യാൽക്സി ഫോൾഡ് വിൽപ്പനക്കെത്തിക്കും എന്ന് നേരത്തെ തന്നെ സാംസങ് വ്യക്തമാക്കിയിരുന്നു. എന്നാൽ ഇന്ത്യയിൽ ഈ മോഡൽ നിർമ്മിക്കില്ല.\nഅടുത്ത ലേഖനം അമര്‍നാഥ് പാതയില് ബോംബുകളും റൈഫിളുകളും കണ്ടെടുത്തു; പിന്നില് പാക് ഭീകരരെന്ന് ഇന്ത്യ


ഗാന്ധി വധം;പുനരന്വേഷണം ആവശ്യപ്പെട്ട് സുപ്രീംകോടതിയില് ഹര്‍ജി\nഗാന്ധിവധത്തില് പുനരന്വേഷണം ആവശ്യപ്പെട്ട് സുപ്രീംകോടതിയില് ഹര്‍ജി. ഹര്‍ജിയുടെ സാധുത പരിശോധിക്കാന് കോടതി അമിക്കസ് ക്യൂറിയെ നിയമിച്ചു. മുതിര്‍ന്ന അഭിഭാഷകന് അമരീന്ദര് സരണിനെയാണ് കോടതി അമിക്കസ് ക്യൂറിയായി നിയമിച്ചത്. മുംബൈ സ്വദേശിയും അഭിനവ്ഭാരത് പ്രവര്‍ത്തകനുമായ ഡോ. പങ്കജ്ഫട്‌നിസാണ് ആവശ്യം ഉന്നയിച്ച് കോടതിയെ സമീപിച്ചത്.\nമഹാത്മാ ഗാന്ധിയെ വധിച്ചത് ഗോഡ്‌സെയല്ലെന്നും മറ്റൊരു അജ്ഞാതനാണെന്നുമാണ് ഹര്‍ജിയില് പറയുന്നത്. ഗാന്ധിജിക്ക് മരണസമയത്ത് നാലു വെടിയേറ്റിരുന്നെന്നും ഗോഡ്‌സെ ഉതിര്‍ത്ത മൂന്നു വെടിയുണ്ടകള് കൂടാതെ നാലാമതൊരു വെടിയുണ്ടകൂടി ഏറ്റിരുന്നുവെന്നും നാലാമത്തെ ഉണ്ടയാണ് ഗാന്ധിജിയുടെ ജീവനെടുത്തതെന്നും ഹര്‍ജിയില് പറയുന്നു. ഈ വെടിയുതിര്‍ത്തത് ആരാണെന്ന് അന്വേഷിക്കണമെന്നാവശ്യപ്പെട്ടാണ് ഡോ. പങ്കജ്ഫട്‌നിസണ് ഹര്‍ജിനല്‍കിയത്.\nനാലു ബുള്ളറ്റുകള് ഗാന്ധിജിക്ക് ഏറ്റിരുന്നുവെന്നാണ് അന്ന് ലോക മാധ്യമങ്ങള് റിപ്പോര്‍ട്ട് ചെയ്തതെന്നും, അതിലെ നാലാം ബുള്ളറ്റ് ഇപ്പോഴും നിഗൂഢമായി തന്നെ അവശേഷിക്കുന്നുവെന്നും അദ്ദേഹം ആരോപിക്കുന്നു. ഗാന്ധിജിയുടെ മരണം വീണ്ടും അന്വേഷിക്കണമെന്ന ആവശ്യപ്പെട്ട് പങ്കജ് നല്‍കിയ ഹര്‍ജി നേരത്തെ, ഹൈക്കോടതി തള്ളിയിരുന്നു.\nചങ്ങമ്പുഴ കൃഷ്ണപിള്ള; നക്ഷത്രങ്ങളുടെ സ്‌നേഹഭാജനം\nജയിലിന് പുറത്ത് മധുരം വിതരണം ചെയ്തവര് യഥാര്‍ത്ഥ പുരുഷന്മാരല്ല; റിമ കല്ലിങ്ങല്


സ്വർണം കടത്തിയിട്ടുണ്ടാകാമെന്ന് ജലീൽ ? വിശുദ്ധ ഖുർആനെ സി.പി.എം വിവാദത്തിലേക്ക് വലിച്ചിഴച്ചത്; പിണറായി മാപ്പു പറയുമോ എന്ന് ഫിറോസ് | Malayalam UK\nസ്വർണം കടത്തിയിട്ടുണ്ടാകാമെന്ന് ജലീൽ ? വിശുദ്ധ ഖുർആനെ സി.പി.എം വിവാദത്തിലേക്ക് വലിച്ചിഴച്ചത്; പിണറായി മാപ്പു പറയുമോ എന്ന് ഫിറോസ്\nSeptember 21 14:07 2020 by News Desk 6\tPrint This Article\nഖുർആന്റെ മറവിൽ സ്വർണം കടത്തിയിട്ടുണ്ടാകാം എന്ന് മന്ത്രി കെ.ടി ജലീൽ തന്നെ ഒരു അഭിമുഖത്തിൽ തുറന്നുപറഞ്ഞതോടെ സർക്കാരിനെതിരെ ആഞ്ഞടിച്ച് പ്രതിപക്ഷം. ഇതു തന്നെയല്ലേ യുഡിഎഫും പറഞ്ഞതെന്ന് യൂത്ത് ലീഗ് സംസ്ഥാന സെക്രട്ടറി പി.കെ ഫിറോസ് ചോദിച്ചു.\n‘ഇത് തന്നെയല്ലേ യു.ഡി.എഫും പറഞ്ഞത്. അതിന്റെ പേരിലല്ലേ വിശുദ്ധ ഖുർആനെ സി.പി.എം വിവാദത്തിലേക്ക് വലിച്ചിഴച്ചത്. ഖുർആന്റെ മറവിൽ സ്വർണ്ണം കടത്തിയിട്ടുണ്ടാകാമെന്ന് ജലീൽ സമ്മതിച്ച സ്ഥിതിക്ക് പിണറായി വിജയൻ മാപ്പു പറയുമോ? സ്വർണ്ണക്കടത്ത് സംഘത്തിനെതിരെയുള്ള സമരത്തെ ഖുർആൻ വിരുദ്ധ സമരമായി ചിത്രീകരിച്ച് വിശ്വാസികളെ വേദനിപ്പിച്ചതിന് കൊടിയേരി ബാലകൃഷ്ണൻ മാപ്പു പറയുമോ?’ ഫിറോസ് ചോദിച്ചു.\nഅതേസമയം സ്വര്‍ണക്കടത്ത് കേസില് അന്വേഷണ ഏജന്‍സികള്‍ക്കെതിരെ സിപിഐ സംസ്ഥാന സെക്രട്ടറി കാനം രാജേന്ദ്രന് രംഗത്തെത്തി. അന്വേഷണം ബിജെപിയുടെ രാഷ്ട്രീയ നീക്കമാണ്. സര്‍ക്കാരിനെ അസ്ഥിരപ്പെടുത്താന് ശ്രമം. രാഷ്ട്രീയമില്ലെന്ന് പറയുന്നവരുടെ കണ്ണ് പൊട്ടയായിരിക്കാം. പാഴ്സല് അയച്ചവരെ ഇതുവരെ ചോദ്യം ചെയ്തില്ല‌െന്നും കാനം ചൂണ്ടിക്കാട്ടി. മന്ത്രി കെ.ടി.ജലീല് രാജിവയ്ക്കേണ്ട ആവശ്യമില്ലെന്നും കാനം രാജേന്ദ്രന് തിരുവനന്തപുരത്ത് പറഞ്ഞു.\nഇവിടെ പട്ടിണിയാണ്, തിരിച്ചുവന്നാൽ തനിക്കെതിരെ എന്തൊക്കെ കേസുകളാണ് ഉണ്ടാവുക ? ഐഎസില് ചേര്‍ന്ന മലയാളി യുവാവ്\nനന്മമരം എന്ന് വിളിക്കപ്പെടുന്ന ഫിറോസ് കുന്നംപറമ്പില് യുവതിയെ വേശ്യയെന്ന് വിളിച്ചു; പ്രതിഷേധവുമായി സോഷ്യല് മീഡിയ, നിയമനടപടി സ്വീകരിക്കുമെന്ന് ജസ്ല\nപോലീസിനെതിരെ തെളിവുകളുമായി ഫോറൻസിക് റിപ്പോർട്ട്. മാവോയിസ്റ്റ് സി. പി ജലീൽ മരണപ്പെട്ടത് വ്യാജ ഏറ്റുമുട്ടലിനെ തുടർന്നെന്നുള്ള ആരോപണം ശക്തമാകുന്നു


ഇന്ന് ഇന്ത്യ - പാകിസ്ഥാൻ ക്രിക്കറ്റ് ക്ലാസികോ പോരാട്ടം...\nഇന്ന് ഇന്ത്യ - പാകിസ്ഥാൻ ക്രിക്കറ്റ് ക്ലാസികോ പോരാട്ടം\nMuhammed Salavudheen | Sunday, June 16, 2019 9:41 AM IST\nമാഞ്ചസ‌്റ്റര് : ലോകകപ്പ് ക്രിക്കറ്റിലെ ഏറ്റവും വാശിയേറിയ ഇന്ത്യ പാകിസ്ഥാന് പോരാട്ടം ഇന്ന് നടക്കും. ലോകത്തെ ക്രിക്കറ്റ് ആരാധകരെല്ലാം കാത്തിരിക്കുന്നത് ഈ വാശിയേറിയ പോരാട്ടത്തിനാണ്. ഓള്‍ഡ് ട്രാഫോര്‍ഡ് ക്രിക്കറ്റ് ഗ്രൗണ്ട് സ്റ്റേഡിയത്തില് വെച്ചാണ് മത്സരം. മഴ മാറി നിന്നാൽ ലോകത്തിലെ തന്നെ വാശിയേറിയ പോരാട്ടങ്ങളിൽ ഒന്നിന് ഇന്ന് ലോകം സാക്ഷിയാകും.\nനിലവിലെ സാഹചര്യത്തില് മുന്‍തൂക്കം ഇന്ത്യക്കാണെങ്കിലും പ്രവചനാതീതരാണ് പാക് പടയെന്നതുകൊണ്ട് മത്സരം ആവേശകരമാകും. ലോകകപ്പില് നേര്‍ക്കുനേര് വന്ന ആറു മത്സരങ്ങളിലും ഇന്ത്യക്കായിരുന്നു വിജയം. അതേസമയം, ഏകദിന കണക്കുപുസ്തകത്തിലെ മേധാവിത്വവും 2017 ചാമ്ബ്യന് ട്രോഫി ഫൈനലിലെ വിജയവും പാക് ടീം ഊന്നിപറഞ്ഞാണ് മത്സര വാഗ്വാദങ്ങളെ പ്രതിരോധിക്കുന്നത്.\nബാറ്റിങ്ങിനെ തുണക്കുന്ന വിക്കറ്റില് മികച്ച ഫോമിലുള്ള രോഹിത് ശര്‍മയും ക്യാപ്റ്റൻ വിരാട് കോഹ്ലിയും തന്നെയാണ് പ്രതീക്ഷ. രാഹുല് പരിക്കേറ്റ പിന്മാറിയ ധവാന്റെ വിടവ് നികത്തിയാല് കൂറ്റന് സ്കോര് കണ്ടെത്താനാകും. ഇന്ത്യയുടെ മധ്യ നിരയും മികച്ച ഫോം തുടരുന്നുണ്ട്. എം എസ ധോണിയും, പാണ്ട്യയും മികച്ച ഫോം തുടരുന്നുണ്ട്. ബൗളിങ്ങില് ജസ്പ്രീത് ബുംറയും ഭുവനേശ്വര് കുമാറും മികച്ച ഫോമില് തുടരുന്നത് പാക് ബാറ്റിങ്ങിനെ കുഴക്കും.\nപാക് ശക്തി ബൗളിങ് തന്നെയാണ്. ഒരു ഇടവേളക്കു ശേഷം ടീമില് തിരിച്ചെത്തി ഉജ്ജ്വല ഫോം തുടരുന്ന പേസര് മുഹമ്മദ് ആമിര് തന്നെയാണ് വജ്രായുധം. ഇന്ത്യക്കെതിരെ മികച്ച ട്രാക്കുള്ള ആമിറിനൊപ്പം വഹാബ് റിയാസും ഷഹീന് അഫ്രീദിയും ചേര്‍ന്നായിരിക്കും ആക്രമിക്കുക. ഇമാമുല് ഹഖും ബാബര് അസമും മുഹമ്മദ് ഹഫീസും ക്യാപ്്റ്റന് സര്‍ഫറാസ് അഹ്മദും ഉള്‍പ്പെടുന്ന ബാറ്റിങ് നിര സ്ഥിരത പുലര്‍ത്തുവെന്നത് പാക് ടീമിന് കരുത്തേകും.\nആദ്യ രണ്ട് മത്സരങ്ങളും ജയിച്ച ഇന്ത്യയുടെ മൂന്നാം മത്സരം മഴ മൂലം ഉപേക്ഷിച്ചിരുന്നു. പാകിസ്ഥാന്റെ അഞ്ചാം മത്സരമാണിത്. ഒരു കളി മാത്രമാണ് ഇതുവരെ അവര് ജയിച്ചത്. രണ്ട് മത്സരങ്ങള് മത്സരങ്ങള് തോല്‍ക്കുകയും ഒരു മത്സരം മഴ മൂലം ഉപേക്ഷിക്കുയും ചെയ്തിരുന്നു.


തപാല് വോട്ട് പ്രവാസികള്‍ക്ക് ഇപ്പോഴില്ല - Malayalivartha.com Widgets Magazine\nതപാല് വോട്ട് പ്രവാസികള്‍ക്ക് ഇപ്പോഴില്ല\n07 APRIL 2014 10:33 PM IST\nകോറോണയ്ക്ക് സൗദി അറേബ്യയുടെ സൗജന്യ ചികിത്സ; പ്രവാസികൾക്കും സ്വദേശികൾക്കും ചികിത്സ ഉറപ്പുവരുത്തി സൽമാൻ രാജാവ്, നിർണായക തീരുമാനത്തിൽ മനംനിറഞ്ഞ് പ്രവാസികൾ\nപ്രവാസികള്‍ക്ക് തപാല്‍വോട്ട് അനുവദിക്കുന്ന വിഷയത്തില് തിങ്കളാഴ്ച നിലപാട് അറിയിക്കണമെന്ന് കേന്ദ്രസര്‍ക്കാറിനും തിരഞ്ഞെടുപ്പ് കമ്മീഷനും ജസ്റ്റിസ് കെ.എസ്. രാധാകൃഷ്ണന് അധ്യക്ഷനായ െബഞ്ച് നിര്‍ദേശം നല്‍കിയിരുന്നു. തപാല്‍വോട്ടിന് ജനപ്രാതിനിധ്യനിയമത്തില് ഭേദഗതി ആവശ്യമാണെന്ന നിലപാടാണ് കമ്മീഷന്. തിങ്കളാഴ്ച തുടങ്ങുന്ന പൊതുതിരഞ്ഞെടുപ്പില് ഇത് അനുവദിക്കാനാവില്ല. എന്നാല്, ദീര്‍ഘകാലത്തില് പരിഗണിക്കാമെന്നു കോടതിയെ അറിയിക്കുമെന്നും തിരഞ്ഞെടുപ്പ് കമ്മീഷന്‍വൃത്തങ്ങള് ചൂണ്ടിക്കാട്ടി. പ്രവാസികള്‍ക്ക് അവര് ജോലിചെയ്യുന്ന രാജ്യത്തിരുന്നുതന്നെ വോട്ടുചെയ്യാന് അവസരം ഒരുക്കണമെന്നാവശ്യപ്പെട്ട് പ്രവാസിവ്യവസായിയും പ്രവാസി ഭാരതീയ പുരസ്‌കാരജേതാവുമായ ഡോ. ഷംസീര് വയലില് സമര്‍പ്പിച്ച ഹര്‍ജി തിങ്കളാഴ്ച കോടതി വീണ്ടും പരിഗണിക്കും.\nകേന്ദ്ര പ്രവാസികാര്യമന്ത്രാലയത്തിന്റെ 2012 മേയിലെ കണക്കുപ്രകാരം 10037767 ഇന്ത്യക്കാരാണ് വിദേശത്ത് ജോലി ചെയ്യുന്നത്. ഇതില് 11000 പേര് മാത്രമാണ് വോട്ടര്‍പട്ടികയില് പേര് ചേര്‍ത്തിട്ടുള്ളത്. മറ്റുള്ളവര്‍ക്കൊന്നും വോട്ടുചെയ്യാന് സാധിക്കുന്നില്ല.\nപ്രവാസിവോട്ടുമായി ബന്ധപ്പെട്ട പ്രശ്‌നങ്ങള് പരിഹരിക്കാന് 2010-ല് നിയമഭേദഗതി കൊണ്ടുവന്നെങ്കിലും 20-എ വകുപ്പ് പ്രതിബന്ധമായി നിലനില്‍ക്കുകയാണെന്ന് ഹര്‍ജിയില് ചൂണ്ടിക്കാട്ടുന്നു.